ഇന്ത്യൻ സ്പിന്നർ ആർ . അശ്വിനെ തേടി ഇന്ത്യൻ ക്രിക്കറ്റിലെ അപൂർവ്വ റെക്കോർഡ് . ഇന്ത്യക്കായി ഏറ്റവും അധികം മാൻ ഓഫ് ദ സീരിയസ്സ് പദവി സ്വന്തമാക്കിയ താരം എന്ന റെക്കോർഡാണ് അശ്വിൻ സ്വന്തമാക്കിയത് . 13 പരമ്പരകളിലായി 36 മത്സരങ്ങളിൽ നിന്നും ആറ് തവണയാണ് അശ്വിൻ ഈ അപൂർവ്വ നേട്ടം കരസ്ഥമാക്കിയത് . സച്ചിൻറെയും സെവാഗിന്റെയും റെക്കോർഡാണ് അശ്വിൻ സ്വന്തം പേരിൽ കുറിച്ചത് . 104 മത്സരത്തിൽ നിന്നാണ് ( 39 പരമ്പര ) സെവാഗ് അഞ്ച് മാൻ ഓഫ് ദ സീരിയസ് നേട്ടം സ്വന്തമാക്കിയത് . സച്ചിനാകട്ടെ ഇരുനൂറ് മത്സരം ( 74 പരമ്പര ) കളിക്കേണ്ടി വന്നു അഞ്ച് തവണ മാൻ ഓഫ് ദ സീരിയസ് പട്ടം സ്വന്തം പേരിലാക്കാൻ . ടൂർണ്ണമെന്റിൽ നാല് മത്സരങ്ങളിൽ നിന്ന് ( ഒന്ന് മഴ മൂലം പൂർണ്ണമായി ഉപേക്ഷിച്ചു ) 17 വിക്കറ്റാണ് അശ്വിൻ വീഴ്ത്തിയത് . പരമ്പരയിൽ നാലാമത്തെ ഉയർന്ന റൺസ് സ്കോറാകാനും അശ്വിന് സാധിച്ചു . രണ്ട് സെഞ്ച്വറി ഉൾപ്പെടെ 235 റൺസാണ് ( കോഹ്ലിയേക്കാൾ 16 റൺസ് മാത്രം കുറവ് ) അശ്വിൻ നേടിയത് . ഇതോടെ മാൻ ഓഫ് ദ സീരിയസ്സുകളുടെ കാര്യത്തിൽ അശ്വിൻ ശ്രീലങ്കൻ സ്പിൻ ഇതിഹാസം മുത്തയ്യ മുരളീധരന് ഭീഷണിയാകും എന്ന് ഉറപ്പായി . 11 മാൻ ഓഫ് ദ മാച്ച് പുരസ്കാരങ്ങളാണ് മുത്തയ്യ സ്വന്തമാക്കിയിട്ടുളളത് . ഇത് ലോക റെക്കോർഡാണ് . പരമ്പരയിൽ ഇന്ത്യ 2 - 0ത്തിന് വിജയിച്ചിരുന്നു . കോച്ചെന്ന നിലയിൽ അനിൽ കുംബ്ലെയുടെ ആദ്യ പരീക്ഷണമായിരുന്നു വിൻഡീസിനെതിരായ ടെസ്റ്റ് പരമ്പര .


വാട്ട്സ്ആപ്പിൽ പുതിയ മൂന്ന് ഫീച്ചറുകൾ അവതരിപ്പിച്ചു . പുതിയ അപ്ഡേഷനിലൂടെ ഐഒഎസ് ഉപയോക്താക്കൾക്ക് ലഭിക്കുന്ന ഫീച്ചറുകൾ , ഉടൻ തന്നെ ആൻഡ്രോയ്ഡ് ഉപയോക്താക്കൾക്കും ലഭിക്കും . ആൽബമായി ഫോട്ടോകളും വീഡിയോകളും അയക്കാനും , വാട്ട്സ്ആപ്പ് ക്യാമറ ഫിൽടെർസും , റീപ്ലേ ഓപ്ഷനുമാണ് ഇപ്പോൾ എത്തിയിരിക്കുന്ന ഫീച്ചറുകൾ . ആൽബം ഇപ്പോൾ വാട്ട്സ്ആപ്പിൽ വീഡിയോകളും ഫോട്ടോകളും ഒന്നിന് പിറകെ ഒന്നായി മാത്രമേ അയക്കാൻ സാധിക്കൂ , എന്നാൽ ഒരു ഹെഡ്ഡിങ്ങിൻറെ അടിയിൽ വീഡിയോകളും ചിത്രങ്ങളും ഒരു ആൽബം പോലെ അയക്കാൻ പുതിയ സംവിധാനത്തിലൂടെ സാധിക്കും . ഫിൽട്ടറുകൾ വാട്ട്സ്ആപ്പ് ക്യാമറ വഴി ഇൻസ്റ്റൻറായി എടുത്ത് അയക്കുന്ന ചിത്രങ്ങളിൽ ഫിൽട്ടറുകൾ ചേർക്കാൻ പറ്റും , പോപ്പ് , ബ്ലാക്ക് ആൻറ് വൈറ്റ് , കൂൾ ക്രോം പോലുള്ള ഫിൽട്ടറുകൾ പുതിയ ഫീച്ചറിൽ ലഭ്യമാകും . റിപ്ലേ സിംപിൾ നിലവിൽ ഒരു സന്ദേശത്തിന് റിപ്ലേ കൊടുക്കണമെങ്കിൽ അതിൽ ടെച്ച് ചെയ്ത് മുകളിൽ ബാറിൽ വരുന്ന റിപ്ലേ സിംബൽ ക്ലിക്ക് ചെയ്യണം . എന്നാൽ ഇത് ലഘൂകരിക്കുകയാണ് വാട്ട്സ്ആപ്പ് ചെയ്തിരിക്കുന്നത് ഇത് ഇങ്ങനെയാണ് .


ഗൂഗിൾ ക്രോമും മോസില്ല ഫയർ ഫോക്സും ഉപയോഗിക്കുന്നവർ മുന്നറിയിപ്പായി പുതിയ വാർത്ത . സൈബർ സുരക്ഷാ സ്ഥാപനമായ പ്രൂഫ് പോയിൻറാണ് പുതിയ മുന്നറിയിപ്പ് നൽകുന്നത് . ഓൺലൈൻ കോമേഷ്യൽ വെബ്സൈറ്റുകളിലും മറ്റുമായി സൂക്ഷിച്ച് വെക്കുന്ന ക്രെഡിറ്റ് കാർഡ് , ഡെബിറ്റ് കാർഡ് വിവരങ്ങൾ ഉൾപ്പെടെയുള്ള പണമിടപാട് വിവരങ്ങൾ ചോർത്തുന്ന മാൽ വെയർ രംഗപ്രവേശനം ചെയ്തിട്ടുണ്ടെന്നാണ് മുന്നറിയിപ്പ് . ഫിഷിങ് ഇ - മെയിലുകൾ വഴിയാണ് വീഗാ സ്റ്റീലർ എന്ന് ഈ മാൽവെയിൽ കംപ്യൂട്ടറുകളിലേക്ക് പ്രവേശിക്കുന്നത് . 2016 ഡിസംബറിൽ കണ്ടെത്തിയ ഓഗസ്റ്റ് സ്റ്റീലർ എന്ന മാൽവെയറിന്റെ മറ്റൊരു പതിപ്പാണ് വീഗ സ്റ്റീലർ . മാർക്കറ്റിങ് , പരസ്യ മേഖലകളിൽ പ്രവർത്തിക്കുന്ന ഉദ്യോഗസ്ഥരെയാണ് ഇത് പ്രധാനമായും ഇത്തരം ഈമെയിലുകൾ ലക്ഷ്യമിടുന്നത് . . doc , . docx , . txt , . rtf , . xls , . xlsx , or . pdf . എന്നീ ഫോർമാറ്റുകളിലുള്ള ഡോക്യുമെൻറുകൾ സിസ്റ്റത്തിൽ ഓപ്പൺ ചെയ്യുമ്പോൾ കമ്പ്യൂട്ടറിൻറെ സ്ക്രീൻ ഷോട്ട് എടുക്കാനും സ്കാൻ ചെയ്യാനുമുള്ള കഴിവും ഈ മാൽവെയറിനുണ്ടെന്നാണ് പ്രൂഫ് പോയൻറിൻറെ റിപ്പോർട്ടിൽ പറയുന്നത് .


രണ്ടായിരത്തിരണ്ടിൽ ജമൈക്കയിലെ നാഷണൽ സ്റ്റേഡിയത്തിൽ 200 മീറ്ററിൽ ലോക ജൂനിയർ സ്വർണം നേടിയാണ് ഉസൈൻ ബോൾട്ട് വരവറിയിച്ചത് . അവിടെ നിന്ന് സ്പ്രിന്റ് ഇതിഹാസത്തിലേക്കുള്ള ദൂരം കുറഞ്ഞു കൊണ്ടേയിരുന്നു . . 2008 ലെ ബീജിംഗ് ഒളിമ്പിക്സ് . 9 . 63 സെക്കന്റുകൊണ്ട് ഒളിമ്പിക്സ് ചരിത്രം തിരുത്തി 100 . . മീറ്ററിൽ സ്വർണ്ണം . 2009 ബെർലിൻ ലോക ചാമ്പ്യൻഷിപ്പിൽ ഉസൈൻ ബോൾട്ടിൻറെ കാലുകൾ മനഷ്യവേഗത്തെ മാറ്റിയെഴുതി . 100 മീറ്ററോടാൻ 9.58 സെക്കന്റുമാത്രം 2012ലെ ലണ്ടൻ ഒളിമ്പിക്സിൽ സ്വർണ്ണം നേടിയത് 9.63 സെക്കന്റിൽ . 2013ൽ മോസ്കോയിൽ നടന്ന ലോക ചാമ്പ്യൻഷിപ്പിൽ 9.77 സെക്കന്റു കൊണ്ട് ഉസൈൻ ബോൾട്ട് സ്വർണ്ണമണിഞ്ഞു . 2016ലെ റിയോ ഒളിമ്പിക്സിൽ ഉസൈൻ ബോൾട്ട് സ്വർണ്ണത്തിലേക്ക് ഓടിയടുത്തപ്പോൾ തുടർച്ചയായ മൂന്ന് ഒളിമ്പ്ക്സിലെ വേഗ രാജാവയി ബോൾട്ട് ചരിത്രം രചിച്ചു . എട്ട് ഒളിമ്പിക്സ് സ്വർണ്ണവും 11 ലോക ചാമ്പ്യൻഷിപ്പ് വിജയങ്ങളും നേടി ആധുനിക അത്ലറ്റിക്സിൻറെ ചരിത്രം തന്നെ തിരുത്തി എഴുതി ഈ വേഗ രാജാവ് . അതിനിടയിൽ ആകെ പിഴച്ചത് ഒരു തവണ മാത്രം . 2011ൽ ദക്ഷിണ കൊറിയയിൽ നടന്ന ലോക ചാമ്പ്യൻഷിപ്പിൽ . അപ്പോഴും ബോൾട്ടിന് ആശ്വസിക്കാം താൻ ഓടി തോറ്റതല്ലെന്ന് .


കണക്കും കലിപ്പും തീർത്ത് മഞ്ഞപ്പട . ഒടുവിൽ ലോകകപ്പിൽ ജർമ്മനിയോടേറ്റ കൂറ്റൻ തോൽവിയുടെ പാപക്കറ ബ്രസീലിന്റെ യുവനിര കഴുകിക്കളഞ്ഞു . ലോകചാമ്പ്യന്മാർക്ക് ബ്രസീലിന് മുന്നിൽ കീഴടങ്ങേണ്ടി വന്നത് 1 - 0 ന് . 2014 ലെ ലോകക്കപ്പിൽ സ്വന്തം നാട്ടിലേറ്റ തോൽവിക്ക് ജർമ്മനിയിലെ ബർലിനിൽ ഒളിംപിയ സ്റ്റേഡിയത്തിൽ മറുപടികൊടുക്കാൻ കഴിഞ്ഞത് ഫുട്ബോളിലെ കാവ്യനിതീയാണ് . 37 - ാം മിനിറ്റിൽ മാഞ്ചസ്റ്ററിന്റെ സിറ്റി താരം ഗബ്രിയേൽ ജിസ്യൂസാണ് മഞ്ഞപ്പടയുടെ കലിപ്പ് തീർത്ത ആ ഗോൾ നേടിയത് . വില്ലിയൻ നീട്ടിയ പാസിന് ജിസ്യൂസ് തലവെക്കുകയായിരുന്നു . ജിസ്യൂസിന്റെ ആ ഹെഡ് തകർത്തത് 2016 ന് ശേഷം അപരാജിത കുതിപ്പുമായി പാഞ്ഞ ജർമ്മനിയുടെ വിജയവീര്യത്തെയായിരുന്നു . ലോകകപ്പിന് ശേഷമുള്ള ജർമ്മനിയുടെ ആദ്യ തോൽവി . ഇരുപത്തിരണ്ട് മത്സരങ്ങളിൽ തോൽവിയറിയാതെ മുന്നേറിയ ജർമ്മനിക്ക് ഒടുവിൽ കാനറികൾക്ക് മുന്നിൽ കാലിടറി . അവസാനം കളിച്ച 18 കളികളിൽ ബ്രസീലിനും ഏക തോൽവിമാത്രമാണ് ഉള്ളത് . കഴിഞ്ഞ ലോകക്കപ്പിൽ ബെല്ലോ ഹൊറിസാന്റിയിൽ നടന്ന സെമിയിൽ ജർമ്മനി ബ്രസീലിനെ തകർത്തത് 7 - 1 നായിരുന്നു . ഈ നടുക്കുന്ന ഓർമ്മകളെ കഴുക്കികളയാൻ ബ്രസീലിന് കഴിഞ്ഞത് അടുത്ത ലോകക്കപ്പിന് കൂടുതൽ ആത്മവിശ്വാസത്തോടെ തിരിച്ചുവരാൻ ബ്രസീലിനെ സഹായിക്കും . ഇറ്റലിയും ഇംഗ്ലണ്ടും തമ്മിൽ നടന്ന സന്നാഹ മത്സരം സമനിലയിൽ പിരിഞ്ഞു . ഇംഗ്ലണ്ടിനായി വാർഡിയും ഇറ്റലിയ്ക്കായി ഇൻസിഗ്നേയും ഗോൾ നേടി . മറ്റൊരു സന്നാഹമത്സരത്തിൽ സ്പെയിനിനെതിരെ അർജന്റീനയ്ക്ക് ഞെട്ടിക്കുന്ന തോൽവി . മെസ്സിയില്ലാതെ ഇറങ്ങിയ അർജന്റീനയെ ഒന്നിനെതിരെ ആറ് ഗോളുകൾക്കാണ് സ്പെയിൻ തകർത്തത് . ഇസ്കോയുടെ ഹാട്രിക് മികവിലാണ് സ്പെയിനിന്റെ ജയം . ഡീഗോ കോസ്റ്റ , തിയാഗോ , ലാഗോ അസ്പസ് എന്നിവർ ഓരോ ഗോൾ വീതം നേടി . ഒടമെൻഡിയുടെ വകയായിരുന്നു അർജന്റീനയുടെ ആശ്വാസ ഗോൾ .


നോട്ട് നിരോധനം കാരണം ഇന്ത്യൻ സമ്പദ്ഘടനയിൽ ഉണ്ടായ മാറ്റങ്ങളെക്കുറിച്ച് യുഎസ് ആസ്ഥാനമായ നാഷണൽ ബ്യൂറോ ഓഫ് ഇക്കണോമിക് റിസർച്ച് തയ്യാറാക്കിയ ഗവേഷണ പ്രബന്ധം പുറത്ത് . നോട്ട് നിരോധനം നടപ്പാക്കിയ 2016 - 17 സാമ്പത്തിക വർഷത്തിലെ മൂന്നാം പാദത്തിൽ ( ഒക്ടോബർ - ഡിസംബർ ) ഇന്ത്യൻ സമ്പദ്ഘടനയുടെ വളർച്ച രണ്ട് ശതമാനം കുറഞ്ഞതായി റിപ്പോർട്ട് പരാമർശിക്കുന്നു . 2016 നവംബർ എട്ടിനായിരുന്നു കേന്ദ്ര സർക്കാർ രാജ്യത്ത് നോട്ട് നിരോധനം നടപ്പാക്കിയത് . ഹാർവാർഡ് ഫ്രഫസർ ഗബ്രിയേൽ ചൂഡേറോ റീച്ച് , ഗീതാ ഗോപിനാഥ് , പ്രാച്ചി മിശ്ര , റിസർവ് ബാങ്ക് ഉദ്യോഗസ്ഥനായ അഭിനവ് നാരായണൻ എന്നിവർ ചേർന്നാണ് ഗവേഷണ പ്രബന്ധം തയ്യാറാക്കിയത് . അന്താരാഷ്ട്ര നാണയ നിധിയുടെ ചീഫ് ഇക്കണോമിസ്റ്റായി ചുമതല ഏറ്റെടുക്കാനിരിക്കുകയാണ് ഗീതാ ഗോപിനാഥ് . നിലവിൽ മുംബൈ ഗോൾഡ് മാൻ സാറ്റ്സ് മാനേജിംഗ് ഡയറക്ടറാണ് പ്രാച്ചി മിശ്ര . നോട്ട് നിരോധനത്തിന് ശേഷമുളള മാസങ്ങളിൽ തൊഴിൽ മേഖല സ്തംഭനാവസ്ഥയിലേക്ക് വീണുപോയതായി ഗവേഷണ പ്രബന്ധം തെളിവുകൾ സഹിതം വ്യക്തമാക്കുന്നു . രാജ്യത്ത് ജില്ല അടിസ്ഥാനത്തിൽ നോട്ട് നിരോധനം ഏത് വിധേനയാണ് പ്രതിസന്ധി സൃഷ്ടിച്ചതെന്നും റിപ്പോർട്ട് വ്യക്തമാക്കുന്നു . നോട്ട് നിരോധനം നടപ്പാക്കിയ ശേഷമുളള ഏഴ് ത്രൈമാസങ്ങളിൽ രാജ്യത്തിൻറെ വളർച്ച നിരക്ക് 6.80 ശതമാനമായി ഇടിഞ്ഞതായാണ് ഗീത ഗോപിനാഥ് അടങ്ങുന്ന സംഘത്തിൻറെ പഠന റിപ്പോർട്ടിലുണ്ട് . 2016 - 17 ലെ നാലാം പാദത്തിൽ ( ജനുവരി - മാർച്ച് ) ബാങ്കുകളുടെ വായ്പ വിതരണത്തിലും രണ്ട് ശതമാനത്തിൻറെ ഇടിവുണ്ടായി . എന്നാൽ , ദീർഘകാല അടിസ്ഥാനത്തിൽ നിരോധനം ഗുണ ചെയ്തേക്കുമെന്നും ബാങ്ക് ഇടപാടുകൾക്ക് പുതിയ മാർഗങ്ങൾ കണ്ടെത്താൻ നിരോധനം കാരണമായതായും പ്രബന്ധം പറയുന്നു . രാജ്യത്തിൻറെ സാമ്പത്തിക വളർച്ചയിൽ പണലഭ്യത പ്രധാന പങ്കാണ് വഹിക്കുന്നത് അതിനാലാണ് നോട്ട് നിരോധനം സമ്പദ്ഘടനയ്ക്ക് വലിയ പ്രശ്നങ്ങൾ സൃഷ്ടിച്ചത് . വിനിമയത്തിലുണ്ടായിരുന്ന 86 ശതമാനം കറൻസി നോട്ടുകൾ ഒരു രാത്രികൊണ്ട് പിൻവലിക്കുന്നത് പണനയ നിരക്കിനെ ഏകദേശം 200 പോയിൻറ് കുറയ്ക്കുന്നതിന് തുല്യമാണെന്നും ഗവേഷണ പ്രബന്ധം കുറ്റപ്പെടുത്തുന്നു . നോട്ട് നിരോധനം രാജ്യത്തിന് പ്രതിസന്ധികൾ സൃഷ്ടിച്ചപ്പോഴും നികുതി വരുമാനം ഉയരാനും , ഡിജിറ്റൽ മാർഗങ്ങളിലൂടെ പണത്തിൻറെ കൈമാറ്റ തോത് ഉയരാനും അത് കാരണമായി . ഇതോടെ , രാജ്യത്തിൻറെ സാമ്പത്തിക പ്രവർത്തനങ്ങൾ നവംബർ , ഡിസംബർ മാസങ്ങളിൽ മുന്ന് ശതമാനം താഴ്ന്നിരുന്നു . 2016 - 17 ലെ മൂന്നാം പാദത്തിൽ മുൻ പാദത്തെക്കാൾ 0.5 ശതമാനമാണ് ഇടിഞ്ഞത് . ഇൻറർനാഷണൽ ലേബർ ഓർഗനൈസേഷൻറെ 2018 ലെ കണക്കുകൾ പ്രകാരം ഇന്ത്യയിലെ മൊത്തം തൊഴിൽ രംഗത്തിൻറെ 81 ശതമാനവും അസംഘടിത മേഖലയിലാണ് . മൊത്തം തൊഴിൽ മേഖലയിൽ നിന്നുണ്ടാകുന്ന ഉൽപ്പാദനത്തിൻറെ 44 ശതമാനം വരുമിത് . ഇന്ത്യൻ സമ്പദ്ഘടയ്ക്ക് ഇത്രയേറെ പ്രസക്തമായ അസംഘടിത മേഖലയിൽ ഇപ്പോഴും കറൻസി നോട്ടുകളിലൂടെയാണ് ആനുകൂല്യങ്ങൾ കൈമാറുന്നത് . ഇതിനാൽ നോട്ട് നിരോധനം രാജ്യത്തെ തൊഴിൽ രംഗത്തെ പ്രതിസന്ധിയിലേക്ക് നയിച്ചു . ഏറ്റവും നൂതനമായി സാങ്കേതിക വിദ്യയുടെ സഹായത്തോടെയാണ് ഗീത ഗോപിനാഥ് അടങ്ങുന്ന സംഘം ഗവേഷണം നടത്തിയത് .


' ' മലയാള ഭാഷ ' ' കടുപ്പം തന്നെയാണെന്ന് ഗൂഗിളും . ദ ഹാർഡെസ്റ്റ് ലാംഗ്വേജ് ഓഫ് ഇന്ത്യ എന്ന് ടൈപ്പ് ചെയ്യുമ്പോൾ ഗൂഗിൾ നൽകുന്ന ഉത്തരം മലയാളം എന്നാണ് . മലയാളമാണ് ഇന്ത്യയിലെ പ്രയാസമേറിയ ഭാഷയിൽ ഒന്നാം സ്ഥാനത്ത് . മലയാളം അറിയുന്നവർക്ക് മറ്റെല്ലാ ഭാഷകളും പഠിക്കുക എളുപ്പമായിരിക്കും എന്നത് മലയാളികൾ അഹങ്കാരത്തോടെ പറയുന്ന ഒരു കാര്യമാണ് . എല്ലാ കോഡുകളും കണ്ടുപിടിക്കപ്പെടുന്ന ഈ കാലഘട്ടത്തിൽ ആർമിയിൽ പോലും സംവേദനത്തിന് ഉപയോഗിക്കുന്നത് മലയാളമാണെന്നാണ് ഗൂഗിൾ പറയുന്നത് . ഇന്ത്യയിൽ കേരള സംസ്ഥാനത്തിലും ലക്ഷദ്വീപിലും പുതുച്ചേരിയുടെ ഭാഗമായ മയ്യഴിയിലും സംസാരിക്കപ്പെടുന്ന ഭാഷയാണ് മലയാളം . ഇതു ദ്രാവിഡ ഭാഷാ കുടുംബത്തിൽപ്പെടുന്നു . ഇന്ത്യയിൽ ശ്രേഷ്ഠഭാഷാ പദവി ലഭിക്കുന്ന അഞ്ചാമത്തെ ഭാഷയാണ് നമ്മുടെ മലയാളഭാഷ . ഇന്ത്യൻ ഭരണഘടനയിലെ എട്ടാം ഷെഡ്യൂളിൽ ഉൾപ്പെടുത്തിയിരിക്കുന്ന ഇന്ത്യയിലെ ഇരുപത്തി രണ്ട് ഔദ്യോഗിക ഭാഷകളിൽ ഒന്നാണ് മലയാളം .


തോവാളയിൽ നിന്ന് അനവധി ഫോൺ വിളികളാണ് ദിവസവും കേരളത്തിലെ വ്യാപാരികളെ തേടിയെത്തുന്നത് . തോവാളയിൽ നിന്ന് വിളിക്കുന്ന ഇടനിലക്കാൻ കുറഞ്ഞ വിലയാണ് പറയുന്നതെങ്കിലും വിൽപ്പന നടക്കാത്തതിനാൽ കേരളത്തിലെ വ്യാപാരികൾ വലിയതോതിൽ പൂവ് വാങ്ങാൻ മടികാണിക്കുകയാണ് . ' ഓണം നിങ്ങളുടേതാവാം , പക്ഷേ നിങ്ങളുടെ ഓണക്കാലം ഞങ്ങളുടേതാണ് . അതാണ് ഒരു വർഷം മുഴുവൻ ഞങ്ങളുടെ വിശപ്പ് അകറ്റുന്നത് ' - പറയുന്നത് ധർമ്മ പെരുമാൾ പിളള . തമിഴ്നാട്ടിലെ തോവാളയിൽ പൂക്കച്ചവടക്കാരൻ . പ്രളയകാലത്തെ ഓണത്തെക്കുറിച്ച് ചോദിച്ചപ്പോഴാണ് അദ്ദേഹത്തിന്റെ ഈ മറുപടി . കേരളത്തിനെ മുക്കിക്കളഞ്ഞ പ്രളയമഴ തകർത്തെറിഞ്ഞത് സംസ്ഥാനത്തെ മാത്രമായിരുന്നില്ല , തങ്ങൾ തമിഴ്നാട്ടുകാരെ കൂടിയാണെന്നാണ് അദ്ദേഹം പറഞ്ഞത് . ഓണക്കാലത്ത് കേരളത്തിലെത്തിക്കാൻ തങ്ങളുടെ പൂപ്പാടങ്ങളിൽ കൃഷിയിറക്കിയ തമിഴ്നാട്ടുകാരുടെ സ്വപ്നങ്ങളെക്കൂടിയാണ് പ്രളയം കടപുഴക്കിയത് . ബിസിനസിനെ ഇത്രയും ബാധിച്ചൊരു ഓണക്കാലം ഇതിനുമുമ്പൊരിക്കലും ഉണ്ടായിട്ടില്ലെന്ന് 25 വർഷത്തിലേറെയായി തോവാളയിൽ പൂക്കച്ചവടം നടത്തുന്ന പെരുമാൾ പിളള പറയുന്നു . തോവാളയിൽ നിന്ന് കേരളത്തിലേക്ക് പൂവ് കൊണ്ട് പോകുന്ന ലോറികളുടെ എണ്ണം വലിയ തോതിൽ കുറഞ്ഞു . കേരളത്തിൽനിന്നും സ്വകാര്യ വാഹനങ്ങളിലെത്തി വില പോലും നോക്കാതെ പൂക്കൂടകൾ വാങ്ങി മടങ്ങുന്നവരാരും ഇക്കുറി തോവാളയിൽ എത്തിയില്ല . തോവാള വറുതിയിലേക്ക് അത്തത്തിന്റെ തലേന്ന് മുതൽ ഉത്രാടനാൾ രാവിലെ വരെയാണ് തോവാളയിൽ ഓണക്കച്ചവടം പൊടിപൊടിക്കുന്നത് . പ്രളയം കാര്യങ്ങളെല്ലാം തകിടം മറിച്ചു . കേരളത്തിൽ നിന്നുളള വ്യാപാരികൾ പൂ വാങ്ങൽ വെട്ടിക്കുറച്ചു . ചരിത്രത്തിലാദ്യമായി കേരളത്തിൽ അത്തപ്പൂക്കളങ്ങളില്ലാത്ത ഓണക്കാലമാണ് ഇപ്പോഴത്തേത് . ' കേരളത്തിൽ മഴ ശക്തിപ്പെടുന്ന വാർത്തകൾ ഞങ്ങളിൽ ആദ്യമേ ആശങ്കകളുയർത്തിയിരുന്നു . എങ്കിലും ഞങ്ങൾക്ക് പൂ നുളളാതിരിക്കാൻ കഴിയില്ലല്ലോ ? നുളളിയില്ലെങ്കിൽ ഞങ്ങളുടെ ചെടികളെല്ലാം നശിക്കും . എന്നാൽ , കേരളത്തിൽ നിന്ന് ആവശ്യക്കാരില്ലാതായതോടെ പൂവ് വെറുതെ വാരിക്കൊടുക്കേണ്ട അവസ്ഥയിലാണ് ഞങ്ങൾ ' - പെരുമാൾ പിളള പറയുന്നു . കഴിഞ്ഞ രണ്ട് വർഷത്തെ അപേക്ഷിച്ച് നല്ല വിളവ് കിട്ടിയ വർഷമാണിത് . ഈ വർഷം കൂടുതൽ മഴ ലഭിച്ചു . ഓണക്കാലം കഴിയുന്നതോടെ സാമ്പത്തിക പ്രതിസന്ധികൾക്ക് അറുതി വരുമെന്ന പ്രതീക്ഷയിലായിരുന്നു കർഷകർ . ' ഇവിടുത്തെ കർഷകരിൽ ഭൂരിഭാഗവും ലോണെടുത്താണ് കൃഷി നടത്തുന്നത് . മോട്ടോറുകൾ വാടകയ്ക്കെടുക്കുക , ഇന്ധനം വാങ്ങുക , പൂ നുള്ളാനെത്തുന്നവർക്കുളള കൂലികൊടുക്കുക തുടങ്ങിയവയ്ക്കും കർഷകർ കടം വാങ്ങിയിട്ടുണ്ട് . ഇനി എന്ത് ചെയ്യുമെന്നറിയാത്ത ആശങ്കയിലാണ് കർഷകർ ' - പെരുമാൾ പിള്ള ആശങ്കകൾ പങ്കുവച്ചു . ഈ ഓണക്കാലത്തോടെ കിലോയ്ക്ക് 800 രൂപയിലേക്ക് വരെ ഉയരുമെന്ന് പ്രതീക്ഷിച്ചിരുന്ന മുല്ലപ്പൂവിന് കുറെ ദിവസങ്ങളായി 320 നും 350 നും ഇടയിലാണ് തോവാളയിലെ വില . കിലോയ്ക്ക് 500 വരെ പ്രതീക്ഷിച്ചിരുന്ന പിച്ചിക്ക് വില 300 ന് അടുത്ത് മാത്രം . അരളിയ്ക്ക് കിലോയ്ക്ക് 220 രൂപയും . പൂപ്പാടങ്ങളിൽ സംഭവിക്കുന്നത് 10 വർഷത്തിനിടെ തോവാളയുടെ പത്ത് കിലോമീറ്റർ പരിധിയിൽ പൂ കൃഷി കുറഞ്ഞിരുന്നു . വരുമാനം കുറഞ്ഞതിനാൽ കർഷകർക്ക് കാറ്റാടിക്കഴകൾ സ്ഥാപിക്കാൻ പാടങ്ങൾ വിട്ടുകൊടുക്കേണ്ടി വന്നതാണ് കൃഷി കുറയാൻ കാരണം . സെന്റിന് 5,000 രൂപയാണ് കാറ്റാടിക്കഴകൾ സ്ഥാപിക്കാനായി കമ്പനികൾ നൽകുന്നത് . വൈദ്യുതി ഉൽപ്പാദനത്തിനായി 15 വർഷത്തേക്കാണ് കമ്പനികൾ പൂപ്പാടങ്ങൾ ഏറ്റെടുക്കുന്നത് . എപ്പോഴെങ്കിലും സ്ഥലം തിരിച്ച് ആവശ്യപ്പെട്ടാൽ വൻ തുക നഷ്ടപരിഹാരം നൽകേണ്ടിവരും . തൊഴിലാളി ക്ഷാമമാണ് മറ്റൊരു പ്രധാന പ്രശ്നം . പൂ നുളളാൻ പണ്ടത്തെപ്പോലെ ആളുകളെ കിട്ടുന്നില്ല . കൂലി വർദ്ധിച്ചതും പ്രശ്നം സങ്കീർണ്ണമാക്കി . തോവാളയുടെ മാറ്റത്തെക്കുറിച്ച് പൂക്കർഷകനായ കൃഷ്ണൻ പറയുന്നത് ഇങ്ങനെയാണ്ഃ കാറ്റാടിപ്പാടങ്ങളുടെ കടന്ന് വരവും വികസന പ്രവർത്തനങ്ങൾക്കായുളള സ്ഥലം ഏറ്റെടുപ്പും കാലാവസ്ഥാ വ്യതിയാനം മൂലവും 10 വർഷം കൊണ്ട് 30 ശതമാനത്തോളം പൂപ്പാടങ്ങൾ അപ്രത്യക്ഷമായി ' . പ്രതിവർഷം അഞ്ച് ശതമാനം എന്ന തോതിൽ ഇവിടെത്ത പൂപ്പാടങ്ങൾ ഇല്ലാതാവുന്നതായാണ് വ്യാപാരികളുടെ അഭിപ്രായം കേരളത്തിലെ വ്യാപാരികൾക്ക് പറയാനുളളത് ' പ്രളയം വന്നതോടെ അത്തപ്പൂക്കളം മത്സരങ്ങളൊന്നും നടക്കാതായി . സ്കൂളുകളും കോളേജുകളും വളരെ നേരത്തെ അടച്ചതും പൂ വാങ്ങാൻ ആളില്ലാതാക്കി . സാധാരണ ഓണക്കാലത്ത് ചാല മാർക്കറ്റിലെ ഒരു വ്യാപാരി പ്രതിദിനം 35,000 മുതൽ ഒരു ലക്ഷം രൂപയുടെ പൂക്കൾ ശരാശരി വിൽക്കും . എന്നാൽ , സാധാരണ ദിവസങ്ങളിലെ വിൽപ്പന പോലും ഇപ്പോൾ നടക്കുന്നില്ല . ദിവസവും ശരാശരി 5,000 രൂപയുടെ പൂ മാത്രമാണ് വിൽക്കുന്നത് . സ്ഥിരം ആവശ്യക്കാർക്ക് വേണ്ടി മാത്രമേ ഇപ്പോൾ പൂക്കളെടുക്കുന്നൊള്ളു ' - പ്രളയം എങ്ങനെയാണ് പൂ വിൽപ്പനയെ തകർത്തതെന്ന് ചാല മാർക്കറ്റിലെ വ്യാപാരികൾ വിശദീകരിക്കുന്നു . തോവാളയിൽ നിന്ന് അനവധി ഫോൺ വിളികളാണ് ദിവസവും കേരളത്തിലെ വ്യാപാരികളെ തേടിയെത്തുന്നത് . തോവാളയിൽ നിന്ന് വിളിക്കുന്ന ഇടനിലക്കാർ കുറഞ്ഞ വിലയാണ് പറയുന്നതെങ്കിലും വിൽപ്പന നടക്കാത്തതിനാൽ കേരളത്തിലെ വ്യാപാരികൾ വലിയതോതിൽ പൂവ് വാങ്ങാൻ മടികാണിക്കുകയാണ് . എന്തു കൊണ്ടാണ് കേരളവും തോവാളയും തമ്മിൽ ഇത്ര സജീവമായ പൂക്കച്ചവട ബന്ധമുണ്ടായത് ? അതിനുത്തരം ചാല മാർക്കറ്റിലെ പൂവ് വ്യാപാരിയായ ഉണ്ണി പറയുന്നുഃ ' ബാംഗ്ലൂരിൽ നിന്ന് പൂവിന്റെ ഒരു ബാഗ് ദക്ഷിണ കേരളത്തിലെ നഗരങ്ങളിലോ ഗ്രാമങ്ങളിലോ എത്തിക്കാൻ 200 രൂപ വരെ നൽകേണ്ടി വരും അതേസമയം , തോവാളയിൽ നിന്ന് ഒരു ബാഗ് പൂവ് കേരളത്തിലെത്തിക്കാൻ 60 രൂപ മതി ' ' ഗുണമേന്മയുളള പൂക്കളാണ് തോവാളയിലേത് . തിരുവനന്തപുരത്ത് നിന്നും 83 കിലോ മീറ്റർ മാത്രമേ തോവാളയ്ക്ക് ദൂരമോള്ളൂ , ഒരുപാട് ആത്മാർത്ഥ സൌഹൃദങ്ങളും എനിക്ക് തോവാളയിലുണ്ട് - ഉണ്ണി കൂട്ടിച്ചേർത്തു . തോവാളയിലെ കർഷകരുടെ അവസ്ഥ നന്നായി മനസ്സിലാക്കുന്നതായി കേരളത്തിലെ വ്യാപാരികളും അസോസിയേഷനുകളും സമ്മതിക്കുന്നു . പക്ഷേ കേരളത്തിന്റെ മാർക്കറ്റ് പ്രളയക്കെടുതികളിൽ വാടി നിൽക്കേ തോവാളപ്പൂക്കൾ വലിയ തോതിൽ എടുക്കാൻ ഇവിടുത്തെ വ്യാപാരികൾക്ക് ഭയമാണ് .


രാജ്യത്തെ ഏറ്റവും വലിയ രണ്ടാമത്തെ ഐടി സ്ഥാപനമായ ഇൻഫോസിസിൽ പുനഃസംഘടന വരുന്നു . പന്ത്രണ്ടോ പതിനഞ്ചോ ചെറു യൂണിറ്റുകളാക്കി തിരിച്ച് , കമ്പനിയുടെ പ്രവർത്തനം കൂടുതൽ മെച്ചപ്പെടുത്താനാണ് നീക്കം . ഇതു സംബന്ധിച്ച അന്തിമ തീരുമാനം അടുത്തമാസമുണ്ടാകും . നിലവിൽ , നാല് യൂണിറ്റുകളായാണ് ഇൻഫോസിസ് പ്രവർത്തിക്കുന്നത് . ഇവയെ വേർതിരിച്ച് കൂടുതൽ ചെറിയ യൂണിറ്റുകളായി മറ്റാനാണ് ആലോചന . ബാങ്കിംഗ് ഫിനാൻഷ്യൽ സർവീസസ് ആൻഡ് ഇൻഷ്വറൻസ് , റീട്ടെയിൽ ആൻഡ് ലൈഫ് സയൻസസ് , മാനുഫാക്ചറിംഗ് ആൻഡ് ഹൈടെക്ക് , എനർജി യൂട്ടിലിറ്റീസ് കമ്മ്യൂണിക്കേഷൻ ആൻഡ് സർവീസസ് എന്നിവയാണ് ഇൻഫോസിസിൻറെ നിലവിലെ നാല് യൂണിറ്റുകൾ . സന്ദീപ് ദദ്ലാനി , മോഹിത് ജോഷി , രാജേഷ് കൃഷ്ണമൂർത്തി , രവികുമാർ എന്നിവരാണ് യഥാക്രമം ഇവയുടെ പ്രസിഡൻറുമാർ . 300 കോടി ഡോളറാണ് ബാങ്കിംഗ് യൂണിറ്റിന്റെ വരുമാനം . റീട്ടെയിൽ യൂണിറ്റ് 230 കോടി ഡോളറും മാനുഫാക്ചറിംഗ് വിഭാഗം 220 കോടി ഡോളറും വരുമാനമുള്ളവയാണ് . എനർജി വിഭാഗത്തിനു മാത്രം 190 കോടി ഡോളർ വരുമാനമുണ്ട് .


ഷവോമി റെഡ്മീ 4എ ഇന്ത്യയിൽ എത്തി . ആമസോൺ ഇന്ത്യയിലാണ് ഈ എൻട്രി ലെവൽ ഫോൺ വിൽപ്പനയ്ക്ക് എത്തിയിരിക്കുന്നത് . വ്യാഴാഴ്ച 12 മണി മുതൽ ഈ ഫോൺ ആമസോണിൽ ലഭിക്കും . ഈ ഫോൺ വാങ്ങുന്നതോടൊപ്പം 299 രൂപയുടെ ഫോൺ കേസും , 599 രൂപയുടെ എംഐ ഹെഡ്ഫോണും ഓഫർ വിലയ്ക്ക് ലഭിക്കും . ഐഡിയ സെല്ലുലാറുമായി ചേർന്ന് ഫോൺ വാങ്ങുന്നവർക്ക് 28ജിബി 4ജി ഓഫറും ഒരുക്കുന്നുണ്ട് . കഴിഞ്ഞ മാർച്ചിലാണ് 5,999 രൂപ വിലയുള്ള റെഡ്മീ 4എ പ്രഖ്യാപിച്ചത് . 5 ഇഞ്ച് എച്ച്ഡി ഡിസ്പ്ലേയാണ് ഫോണിനുള്ളത് . 1280 x 720 പിക്സലാണ് ഫോണിൻറെ റെസല്യൂഷൻ . ക്വാഡ് കോർ സ്നാപ്ഡ്രാഗൺ 425 ചിപ്പ് സെറ്റാണ് ഫോണിനുള്ളത് . 2ജിബിയാണ് റാം ശേഷി . 16ജിബിയാണ് ഇൻറേണൽ സ്റ്റോറേജ് . ഇത് 128 ജിബിവരെ വർദ്ധിപ്പിക്കാൻ സാധിക്കും . 13എംപിയാണ് പ്രധാന ക്യാമറ . 5എംപിയാണ് മുന്നിലെ ക്യാമറ . വൈഫൈ , ബ്ലൂടൂത്ത് ജിപിഎസ് എന്നിവയും ഫോണിലുണ്ട് . 3160 എംഎഎച്ച് ബാറ്ററി ശേഷിയാണ് ഫോണിനുള്ളത് .


ഇൻഷുറൻസ് എന്ന് കേൾക്കുമ്പോൾ തന്നെ നമ്മുടെ മനസിലേക്ക് ആദ്യം എത്തുക സാമ്പത്തിക പരിരക്ഷയെ കുറിച്ചാണ് . അല്ലെങ്കിൽ സാമ്പത്തിക ഭദ്രത ഉറപ്പു വരുത്താനുള്ള ഒരു മാർഗ്ഗം . സാമ്പത്തിക സഹായം ആവശ്യമുള്ള ബുദ്ധിമുട്ടുള്ള സാഹചര്യങ്ങളിൽ ഇൻഷുറൻസ് പരിരക്ഷ പലപ്പോഴും നമുക്ക് കൈത്താങ്ങാകും . ഇൻഷുറൻസ് പോളിസിയുടെ പ്രധാന ലക്ഷ്യം അതാണ് . ഇൻഷുറൻസ് പോളിസി എടുക്കുന്ന വ്യക്തിക്ക് മാത്രമല്ല സാമ്പത്തിക സഹായം ലഭിക്കുക . കാർ ഇൻഷുറൻസ് അല്ലെങ്കിൽ ഇരുചക്രവാഹന ഇൻഷുറൻസ് എടുക്കുകയാണെങ്കിൽ വാഹനങ്ങൾക്കും നേരിടേണ്ടി വരുന്ന സാമ്പത്തിക നഷ്ടങ്ങൾക്കും നിങ്ങൾക്ക് ഇൻഷുറൻസ് ക്ലെയിം ചെയ്യാവുന്നതാണ് . യുപിയിൽ തരംഗമായി പ്രിയങ്ക മാജിക്ക് , 4 ആഴ്ച്ചയിൽ പാർട്ടിയിലെത്തിയത് 10 ലക്ഷം പ്രവർത്തകർ വാഹന ഇഷുറൻസ് എടുത്തിട്ടില്ലെങ്കിൽ , എന്തെങ്കിലും അപകടം സംഭവിച്ചാൽ ഉണ്ടാകുന്ന സാമ്പത്തിക നഷ്ടം വാഹന ഉടമ സ്വയം വഹിക്കേണ്ടി വരും . വാഹന ഉടമയ്ക്കാണെങ്കിലും , ഡ്രൈവർക്കാണെങ്കിലും , കാൽ നട യാത്രക്കാരനാണെങ്കിലും നഷ്ടം സംഭവിച്ചാൽ അത് തിരികെ ലഭിക്കാൻ നിയമ വഴികളുണ്ട് . ഇവിടെയാണ് ഇൻഷുറൻസിന്റെ പ്രാധാന്യം . കാർ ഇൻഷുറൻസ് രണ്ട് തരത്തിലായിരിക്കും - മൂന്നാം - കക്ഷിബാധ്യത അല്ലെങ്കിൽ സമഗ്ര ഇൻഷുറൻസ് . മോട്ടോർ വെഹിക്കിൾ ആക്ട് , 1988 പ്രകാരം കുറഞ്ഞത് മൂന്നാം - കക്ഷിബാധ്യത ഉള്ള ഒരു കാർ ഇൻഷുറൻസ് പോളിസി വാങ്ങുന്നത് നിർബന്ധമാണ് .


ശ്രീലങ്കയ്ക്കെതിരായ രണ്ടാം ടെസ്റ്റിനുള്ള ടീമിൽ നിന്ന് ഓപ്പണർ ശീഖർ ധവാനെയും പേസ് ബൌളർ ഭുവനേശ്വർ കുമാറിനെയും ഒഴിവാക്കി . വ്യക്തിപരമായ കാരണങ്ങളാൽ ടീമിൽ നിന്ന് ഒഴിവാക്കണമെന്ന ഇരുവരുടെയും അഭ്യർഥന കണക്കിലെടുത്താണിത് . വിവാഹത്തിനായാണ് ഭുവനേശ്വർ കുമാർ ടീമിൽ നിന്ന് ഒഴിവാക്കണമെന്ന് ആവശ്യപ്പെട്ടത് . വ്യക്തിപരമായ കാരണങ്ങളാലാണ് ധവാൻ ടീമിൽ നിന്നൊഴിവാക്കണമെന്ന് ആവശ്യപ്പെട്ടത് . ഭുവനേശ്വർ കുമാർ മൂന്നാം ടെസ്റ്റിലും കളിക്കില്ല . ധവാൻ മൂന്നാം ടെസ്റ്റിൽ കളിക്കും . ഇരുവർക്കും പകരക്കാരനായി തമിഴ്നാടിന്റെ ഓൾ റൌണ്ടർ വിജയ് ശങ്കറെ സെലക്ടർമാർ ടീമിൽ ഉൾപ്പെട്ടുത്തിയിട്ടുണ്ട് . 24 മുതൽ നാഗ്പൂരിലാണ് രണ്ടാം ടെസ്റ്റ് . കൊൽക്കത്തയിൽ നടന്ന ആദ്യ ടെസറ്റിൽ എട്ടു വിക്കറ്റ് വീഴ്ത്തിയ ഭുവനേശ്വർകുമാറായിരുന്നു കളിയിലെ കേമൻ . ശീഖർ ധവാന് പകരം മുരളി വിജയ് രണ്ടാം ടെസ്റ്റിൽ ലോകേഷ് രാഹുലിനൊപ്പം ഇന്നിംഗ്സ് ഓപ്പൺ ചെയ്യും . തമിഴ്നാടിന്റെ ഏകദിന ടീം നായകനാണ് ടീമിൽ ഉൾപ്പെടുത്തിയ വിജയ് ശങ്കർ . 32 ഫസ്റ്റ് ക്ലാസ് മത്സരങ്ങളിൽ നിന്നായി 1671 റൺസും 27 വിക്കറ്റും സ്വന്തമാക്കിയിട്ടുണ്ട് . ഇന്ത്യ എക്കായും മികച്ച പ്രകടനം പുറത്തെടുത്ത ശങ്കർ പേസ് ബൌളിംഗ് ഓൾ റൌണ്ടർ സ്ഥാനത്തേക്ക് ഹർദീക് പാണ്ഡ്യയുടെ പകരക്കാരനായാണ് കണക്കാക്കുന്നത് .


കഴിഞ്ഞ അഞ്ച് വർഷത്തെ ചരിത്രമെടുത്താൽ അസംസ്കൃത എണ്ണവില കുത്തനെ ഇടിഞ്ഞിരിക്കുകയാണ് . 2009 ന് ശേഷം ആദ്യമായി ബാരലിന് അറുപത് ഡോളറിന് താഴെയെത്തിയിരിക്കുന്നു . കൃത്യമായി പറഞ്ഞാൽ 59 ഡോളർ . ആഗോള സാമ്പത്തിക മാന്ദ്യത്തിന് ശേഷം എണ്ണ വിപണി പതുക്കെ മുകളിലേക്ക് കയറി വരികയായിരുന്നു . 2008 ജൂലായ് മാസത്തിലാണ് എണ്ണക്ക് റെക്കോർഡ് വില ഉണ്ടായിരുന്നത് . ബരലിന് 145 ഡോളർ . എന്നാൽ ലോകം സാമ്പത്തിക മാന്ദ്യത്തിന്റെ പിടിയിൽ അമർന്നപ്പോൾ അത് അഞ്ച് മാസം കൊണ്ട് 30 ഡോളർ വരെയായി തകർന്നടിഞ്ഞു . എന്നാൽ രണ്ടായിരത്തി ഒമ്പതിന്റെ അവസാനത്തോടെ വില കൂടിത്തുടങ്ങി . നൂറ് ഡോറളോടടുപ്പിച്ചുള്ള കണക്കുകളായി പിന്നീടങ്ങോട്ട് . എന്നാൽ 2014 ൽ എത്തിയപ്പോൾ എണ്ണവില വീണ്ടും കുത്തനെ ഇടിയാൻ തുടങ്ങി . സമീപകാല ചരിത്രത്തിലെ ഏറ്റവും താഴ്ന്ന നിലയിലേക്ക് എണ്ണവില അടുത്ത വർഷം താഴ്ന്നേക്കുമെന്നാണ് ആശങ്കകൾ . എണ്ണവില താഴുന്നത് ലോകത്തിന്റെ സാമ്പത്തിക ക്രമത്തെ തന്നെ ബാധിക്കുന്ന ഒന്നാണ് . ഡോളറിന്റെ വിനിമയ നിരക്കാണ് പല രാജ്യങ്ങളുടേയും സാമ്പത്തികാവസ്ഥ തന്നെ നിർണയിക്കുന്നത് . എണ്ണവില എവിടേയും പരാമർശിക്കപ്പെടുന്നത് പോലും ഡോളറിന്റെ പേരിലാണ് . അടുത്ത പേജിൽ വായിക്കാംഃ എണ്ണ ഉണ്ടാക്കുന്നത് ആരൊക്കെ


ജയം രവിയുടെ കരിയറിലെ ഏറ്റവും വലിയ ഹിറ്റുകളൊന്നായിരുന്നു തനി ഒരുവൻ . ചിത്രത്തിന്റെ രണ്ടാം ഭാഗം ഒരുക്കുമെന്നാണ് ജയം രവിയുടെ സഹോദരനും സംവിധായകനുമായ മോഹൻ രാജ അറിയിച്ചിരിക്കുന്നത് . തനി ഒരുവന് നൽകിയ പിന്തുണയും സ്നേഹവും വളരെ വലുതാണ് . എന്റെ ജീവിതത്തിലെ ഏറ്റവും വലിയ അനുഗ്രഹവുമാണ് . അതുകൊണ്ടുതന്നെയാണ് അക്കാര്യം തീരുമാനിച്ചത് . തനിഒരുവന്റെ രണ്ടാം ഭാഗം ഒരുക്കുന്നു . തനി ഒരുവന്റെ ഒന്നാം ഭാഗത്തിനേക്കാൾ മികച്ചതാവും രണ്ടാം ഭാഗം - മോഹൻ രാജ പറഞ്ഞു . അരവിന്ദ് സ്വാമി വൻ തിരിച്ചുവരവ് നടത്തിയ ചിത്രം കൂടിയായിരുന്നു തനി ഒരുവൻ . നയൻതാര നായികയായി എത്തിയ ചിത്രത്തിൽ ഗണേഷ് വെങ്കട്ടരാമൻ , വംശി കൃഷ്ണ തുടങ്ങിയവരാണ് മറ്റ് കഥാപാത്രങ്ങളെ അവതരിപ്പിച്ചത് .


ഒരു ത്രില്ലർ സിനിമയുടെ എല്ലാ ചേരുവകളോടെയുമാണ് ആന്റണി വർഗീസ് നായകനായെത്തുന്ന ' സ്വാതന്ത്ര്യം അർദ്ധരാത്രി ' യുടെ തുടക്കം . ടൈറ്റിലിനൊപ്പമുള്ള ഗ്രാഫിക് കാർഡിൽ തുടങ്ങി സിനിമ ആരംഭിച്ച് ആദ്യ പതിനഞ്ച് മിനിറ്റ് വരെ ആ ഒരു തോന്നൽ നിലനിർത്തി . എന്നാൽ സിനിമയുടെ യഥാർഥ കഥയ്ക്ക് മുമ്പുള്ള ഉപകഥ മാത്രമായിരുന്നു ആ സസ്പെൻസ് നിറക്കൽ . സിനിമ തുടങ്ങാനിരിക്കുന്നതേയുള്ളു , കൊലപാതക കൃത്യത്തെ തുടർന്ന് കോട്ടയത്ത് സബ് ജയിലിലടക്കപ്പെടുന്ന ജേക്കബിന്റെയും ( ആന്റണി വർഗീസ് ) , അതേ സെല്ലിൽ കഴിയുന്ന ഒരുകൂട്ടം കുറ്റവാളികളുടെയും ജയിൽ ചടാനുള്ള പദ്ധതി ആവിഷ്കരണവും ജയിൽ ചാട്ടവുമാണ് നവാഗതനായ ടിനു പാപ്പച്ചൻ സംവിധാനം ചെയ്ത സ്വാതന്ത്ര്യം അർദ്ധരാത്രിയിൽ എന്ന സിനിമ . ദിലീപ് കുര്യനാണ് ചിത്രത്തിന് കഥയൊരുക്കിയിരിക്കുന്നത് . അങ്കമാലി ഡയറീസ് എന്ന ബ്ലോക്ക് ബസ്റ്ററിന് ശേഷം ആന്റണി വർഗീസിസ് നായകനായെത്തുന്ന സിനിമയിൽ ചെമ്പൻ വിനോദ് , ലിജോ ജോസ് , ബി . ഉണ്ണി കൃഷ്ണൻ എന്നിവർ സഹകരിക്കുന്നു . അങ്കമാലി ഡയറീസ് , ഈ മ യൌ തുടങ്ങിയ സിനിമകളിൽ ലിജോ പെല്ലിശേരിയുടെ സഹായിയായി പ്രവർത്തിച്ച ടിനു സംവിധായകുന്നു . . . പ്രതീക്ഷകൾ ഏറെയായിരുന്നു ചിത്രത്തെ കുറിച്ച് . ഉദ്വേഗം നിറയ്ക്കുന്ന ട്രെയ്ലർ കൂടെ പുറത്തിറങ്ങിയപ്പോൾ പ്രതീക്ഷകൾ ഇരട്ടിച്ചു . സിനിമയുടെ ത്രില്ലർ മൂഡിന് കയറ്റിറക്കങ്ങൾ സംഭവിക്കുന്നുണ്ടെങ്കിലും ടെക്നിക്കൽ വിഭാഗം ഇക്കാര്യം വ്യക്തമായി മറയ്ക്കുന്നുണ്ട് . ഗിരീഷ് ഗംഗാധരന്റെ ക്യാമറയാണ് എടുത്തു പറയേണ്ടത് . ഗപ്പി , അങ്കമാലി ഡയറീസ് എന്നീ സിനിമകൾക്ക് ശേഷം ഗിരീഷ് ഗംഗാധരന്റെ ക്യാമറ കണ്ണുകൾ സിനിമയെ മനോഹരമാക്കി . ഇതിലേക്ക് ദീപക് അലക്സാണ്ടറുടെ പശ്ചാത്തല സംഗീതം കൂടി ചേർന്നപ്പോഴാണ് ഇഴഞ്ഞ് നീങ്ങുന്ന സിനിമയുടെ മുഷിപ്പിൽ നിന്ന് അൽപമെങ്കിലും മോചനം ലഭിക്കുക . സുപ്രീം സുന്ദറിന്റെ സംഘട്ടന രംഗങ്ങൾ വേറിട്ടതലമാണ് സിനിമയ്ക്ക് നൽകുന്നത് . എന്നാൽ കഥാംശമാണ് സിനിമയെ പിന്നോട്ടടപ്പിക്കുന്നത് . 1979ൽ റിലീസ് ചെയ്ത എസ്കേപ്പ് ഫ്രം അൽകട്രാസ് , 1994ൽ റിലീസ് ചെയ്ത ദ ഷ്വാഷാങ്ക് റെഡെംപ്ഷൻ എന്നീ സിനിമകളോട് സ്വാതന്ത്ര്യം അർധരാത്രിയോട് ചെറുതല്ലാത്ത സാമ്യമുണ്ട് . ഒരുപക്ഷേ ഈ സിനിമ രണ്ടും കണ്ടവർക്ക് സ്വാതന്ത്ര്യം അർദ്ധരാത്രിയിൽ ആവർത്തന വിരസമായി തോന്നിയേക്കാം . മികച്ച പശ്ചാത്തലമൊരുങ്ങിയെങ്കിലും അതിനോട് നീതി പുലർത്തുന്ന കഥാ പരിസരം ഉണ്ടായില്ലെന്ന് വേണം പറയാൻ . എന്നാൽ ടിനു പാപ്പച്ചന്റെ പേര് മലയാള സിനിമരംഗം ഓർത്തു വെയ്ക്കേണ്ടിയിരിക്കുന്നു . ആർക്കും കൂടുതൽ അഭിനയിച്ച് ഫലിപ്പിക്കാനില്ലാത്ത സിനിമ തന്നെയാണ് സ്വാതന്ത്ര്യം അർധരാത്രിയിൽ . സിനിമയുടെ 80 ശതമാനം സംഭവവികാസങ്ങളും ജയിലാണ് നടക്കുന്നത് . ഇതിനിടെ സിനിമയുടെ ഗതി നിയന്ത്രിക്കുന്ന ഇടപെടലുമായി ചില കഥാപാത്രങ്ങൾ കയറി വരുന്നു . ചിത്രത്തിലെ നായക കഥാപാത്രമായ ജേക്കബ് ആന്റണി വർഗീസിൽ ഭദ്രം . കൂടുതൽ ആക്ഷൻ രംഗങ്ങളുണ്ടെന്ന് ഒഴിച്ച് നിർത്തിയാൽ പെപ്പെയിൽ നിന്ന് കൂടുതലൊന്നും ജേക്കബിന് ചെയ്യാനില്ലെന്നാണ് വാസ്തവം . സെല്ലിൽ സൈമൺ എന്ന മറ്റൊരു കുറ്റവാളിയെയാണ് വിനായകൻ അവതരിപ്പിക്കുന്നത് . ഗൌരവക്കാരനായ പ്രകൃതം . കലിയിലെ ജോണേട്ടനിൽ നിന്നും കമ്മട്ടിപ്പാടത്തിലെ ഗംഗയിൽ നിന്നും അധികം ദൂരമില്ല വിനായകന്റെ സൈമണിലേക്ക് . നായിക പ്രാധാന്യമില്ലാത്ത സിനിമയിൽ പുതുമുഖതാരം അശ്വതി മനോഹറാണ് ജേക്കബിന്റെ നായിക . തനിക്ക് കിട്ടിയ ബെറ്റിയെന്ന കഥാപാത്രത്തെ അശ്വതിയും ഭദ്രമാക്കിയിട്ടുണ്ട് .


റിയോ ഒളിംപിക്സിൽ ഉസൈൻ ബോൾട്ട് പങ്കെടുക്കുമോയെന്ന് വ്യാഴാഴ്ച അറിയാം . ട്രയൽസിൽ പങ്കെടുക്കാതെ ഒളിംപിക് ടീമിൽ ഉൾപ്പെടുത്തണമെന്ന ബോൾട്ടിന്റെ അപേക്ഷ ജമൈക്കൻ അത് | ലറ്റിക്സ് അഡ്മിനിസ്ട്രേറ്റീവ് അസോസിയേഷൻ വ്യാഴാഴ്ച പരിഗണിക്കും . റിയോ ഒളിംപിക്സിൽ 100,200,4 x 100 മീറ്റർ റിലേ എന്നിവയിൽ പങ്കെടുപ്പിക്കണമെന്നാണ് ബോൾട്ടിന്റെ അപേക്ഷ . ബെയ്ജിംഗ് , ലണ്ടൻ ഒളിംപിക്സുകളിലെ ഈ ഇനങ്ങളിൽ ബോൾട്ട് സ്വർണം നേടിയിരുന്നു . കഴിഞ്ഞ ദിവസം ജമൈക്കയിൽ നടത്തിയ ട്രയൽസിൽ പങ്കെടുത്തുവെങ്കിലും പരുക്കിനെ തുടർന്ന് ബോൾട്ട് പിൻമാറുകയായിരുന്നു . ട്രയൽസിൽ പങ്കെടുക്കാതെ ഒളിംപിക് ബർത്ത് നൽകില്ലെന്നാണ് ജമൈക്കൻ അത് | ലറ്റിക്സ് അഡ്മിനിസ്ട്രേറ്റീവ് അസോസിയേഷന്റെ തീരുമാനം . ഇതേത്തുടർന്നാണ് പരുക്കേറ്റ തനിക്ക് പ്രത്യേക പരിഗണന നൽകണമെന്ന് ഉസൈൻ ബോൾട്ട് ജമൈക്കൻ അത്ലറ്റിക്സ് അഡ്മിനിസ്ട്രേറ്റീവ് അസോസിയേഷനോട് അപേക്ഷിച്ചത് . പേശീ വലിവിനെ തുടർന്നാണ് ജമൈക്കൻ നാഷണൽ ഒളിംപിക്സ് ട്രയൽസിൽനിന്ന് ഉസൈൻ ബോൾട്ട് പിൻമാറിയത് . എന്നാൽ ജൂലൈ 22ന് ലണ്ടനിൽ നടക്കുന്ന ഡയമണ്ട് ലീഗിൽ പങ്കെടുത്തു യോഗ്യത നേടി റിയോ ഒളിംപിക്സിൽ പങ്കെടുക്കാമെന്ന ഉറച്ച പ്രതീക്ഷയിലാണ് ഉസൈൻ ബോൾട്ട് . തുടർച്ചയായ മൂന്നു ഒളിംപിക്സുകളിൽ മൂന്നു ഇനങ്ങളിൽ സ്വർണം നേടുകയെന്ന അത്യപൂർവ്വ റെക്കോർഡാണ് റിയോയിൽ ഉസൈൻ ബോൾട്ടിനെ കാത്തിരിക്കുന്നത് .


ഹൈക്കോടതി ഉത്തവിനെ തുടർന്ന് ഇന്ത്യയിൽ പോൺ സൈറ്റുകളെ ബ്ലോക്ക് ചെയ്ത ടെലികോം കമ്പനികൾ നടപടികൾ ആരംഭിച്ചു കഴിഞ്ഞു . എന്നാൽ ഈ നീക്കത്തെ നേരിടാനും ഇന്ത്യയിൽ തങ്ങളുടെ സ്ഥാനം നിലനിർത്താനും പോൺഹബ് പോലുള്ള വൻകിട അശ്ലീല വീഡിയോ പോർട്ടലുകൾ നീക്കങ്ങൾ തുടങ്ങികഴിഞ്ഞുവെന്നാണ് പുതിയ വാർത്ത . പോൺഹബ്ബിൻറെ പ്രതിനിധിയെന്ന് അവകാശപ്പെട്ട് റെഡിറ്റ് ഫോറത്തിൽ പ്രത്യക്ഷപ്പെട്ട കാറ്റി എന്ന പ്രൊഫൈലിൻറെ വെളിപ്പെടുത്തലാണ് ദേശീയ മാധ്യമങ്ങളിൽ അടക്കം വാർത്തയാകുന്നത് . ബ്ലോക്ക് ചെയ്ത വെബ്സൈറ്റിന്റെ മിറർ ഡൊമെയ്നുകൾ ഉടൻ പുറത്തുവിടുമെന്നാണ് റെഡിറ്റ് ഫോറത്തിൽ ഇവരുടെ വെളിപ്പെടുത്തൽ . നേരത്തെ ടോറൻറ് വെബ്സൈറ്റുകൾ പൂട്ടിയപ്പോഴും സമാനമായ രീതിയിൽ മിറർ പോർട്ടലുകൾ പ്രചരിച്ചിരുന്നു . പോൺഹബ്ബിൻറെ അടുത്ത വ്യക്തിയെന്ന് അവകാശപ്പെടുന്ന കാറ്റി പറയുന്നത് അടുത്ത ദിവസങ്ങളിൽ തന്നെ മിറർ യുആർഎൽ ഇന്ത്യയിൽ വ്യാപകമാകും എന്നാണ് . ഇങ്ങനെ വന്നാൽ ടെലികോം മന്ത്രാലയത്തിനും ടെലികോം കമ്പനികൾക്കും ഡൊമെയ്ൻ കേന്ദ്രീകരിച്ചുള്ള ബ്ലോക്കിങ് വലിയ വെല്ലുവിളിയാകും . അതേസമയം , മറ്റു ചില പോൺ വെബ്സൈറ്റുകൾ ഇപ്പോൾ തന്നെ സമാനമായ മിറർ പോർട്ടലുകൾ അവതരിപ്പിച്ചതായി ചില കേന്ദ്രങ്ങൾ റിപ്പോർട്ട് ചെയ്യുന്നുണ്ട് . അതേ സമയം പോൺ സൈറ്റുകൾക്കെതിരെയുള്ള നടപടികൾ കർശനമാക്കുവാൻ വിവിധ ടെലികോം കമ്പനികളോട് സർക്കാർ വീണ്ടും ആവശ്യപ്പെട്ടു എന്നാണ് റിപ്പോർട്ട് . എന്താണ് മിറർ യുആർഎൽ - മിറർ സൈറ്റ് നിലവിലുള്ള സൈറ്റിൻറെ പൂർണ്ണമായ കോപ്പിയാണ് . എന്നാൽ മറ്റൊരു യുആർഎല്ലിലാണ് ഇത് പ്രത്യക്ഷപ്പെടുക .


പിതാവിന്റെ നിഴലിൽ നിന്നാണ് വളരുന്നത് എന്ന വിമർശനത്തിന്റെ മുനയൊടിച്ച് മകൻ അർജുൻ ടെണ്ടുൽക്കർ . അച്ഛൻ ബാറ്റ് കൊണ്ട് ലോകം കീഴടക്കിയെങ്കിൽ മകന് പന്ത് കൊണ്ട് ലോകം കീഴടക്കുമെന്നാണ് വിലയിരുത്തൽ . അടുത്തിടെ ഇന്ത്യയുടെ അണ്ടർ 19 ടീമിലേക്ക് അർജുൻ തെരഞ്ഞെടുക്കപ്പെട്ടിരുന്നു . ഇന്നലെ ശ്രീലങ്ക് അണ്ടർ 19 ടീമിനെതിരേ നടന്ന ആദ്യ യൂത്ത് ടെസ്റ്റിൽ അർജുൻ ഒരു വിക്കറ്റ് വീഴ്ത്തുകയും ചെയ്തു . മൂന്നാം ഓവറിൽ തന്നെ ആദ്യ വിക്കറ്റ് സ്വന്തമാക്കി അർജുൻ ഇന്ത്യയ്ക്ക് മികച്ച തുടക്കം നൽകി . ഓപ്പണറായ കാമിൽ മിഷാരയെ എൽബിഡബ്ല്യൂവിൽ കുരുക്കിയാണ് അർജുൻ പന്ത് കൊണ്ട് വിസ്മയം തീർത്തത് . ഇടങ്കയ്യൻ പേസറായ അർജുന്റെ പന്തിന് മുന്നിൽ മിഷാരയ്ക്ക് ഉത്തരമുണ്ടായിരുന്നില്ല . എന്നാൽ ഒരു വിക്കറ്റ് മാത്രമാണ് അർജുൻ വീഴ്ത്തിയത് . ഇന്നലെ കളി നിർത്തുമ്പോൾ ലങ്ക 244 എല്ലാവരും പുറത്തായി . ഹർഷ് ത്യാഗി , ബദോനി എന്നിവർ രണ്ട് വിക്കറ്റ് വീതം വീഴ്ത്തി . മറുപടി ബാറ്റിങ് ആരംഭിച്ച ഇന്ത്യ ഒരു വിക്കറ്റ് നഷ്ടത്തിൽ 92 റൺസെടുത്തിട്ടുണ്ട് .


വർഷാവസാന മെഗാ ഓഫറുമായി എയർ പെഗാസസ് റിങ്ങ്സ് . സിംഗിൾ ഫെയർ , കപ്പിൾ ഫെയർ , ഫാമിലി ഫെയർ എന്നിങ്ങനെയാണ് യാത്രാ ഓഫറുകൾ സജ്ജീകരിച്ചിരിക്കുന്നത് . 2015 രൂപയാണ് സിംഗിൾ ഫെയർ യാത്രാ നിരക്ക് . കപ്പിൾ ഫെയർ റൌണ്ട് ട്രിപ്പ് ആണെങ്കിൽ 500 രൂപ ഇളവ് ലഭിക്കും . ഫാമിലി ഫെയറിൽ 1000 രൂപയാണ് കുറവ് വരുന്നത് . വെള്ളിയാഴ്ച രാത്രി 11 ന് ആരംഭിച്ച ഓഫർ ശനിയാഴ്ച 11 വരെ ഉണ്ടാകും . ഇന്ത്യക്കകത്തും പുറത്തുമായി സർവ്വീസുകൾ നടത്തുന്ന എയർ പെഗാസസ് സർവ്വീസുകൾ നടത്തുന്നുണ്ട് . നിലവിൽ തിരുവനന്തപുരം , ബെംഗളൂരു , ചെന്നൈ , ഹുബ്ലി , മധുരൈ , മംഗലാപുരം , കടപ്പാ എന്നിവിടങ്ങളിലാണ് സർവ്വീസുകൾ ഉള്ളത് .


വിജയ് ഹസാരെ ട്രോഫിയിൽ തകർപ്പൻ സെഞ്ചുറി നേടി 37 - ാം ജൻമദിനം ആഘോഷമാക്കിയിരിക്കുകയാണ് മുൻ ഇന്ത്യൻ ഓപ്പണർ ഗൌതം ഗംഭീർ . ഡൽഹിക്കായി ഹരിയാനക്കെതിരെ വെറും 72 പന്തിൽ 16 ബൌണ്ടറികൾ സഹിതമായിരുന്നു ഗംഭീർ 104 റൺസടിച്ചത് . ഗംഭീറിൻറെ സെഞ്ചുറിക്കരുത്തിൽ ഡൽഹി സെമി ബർത്ത് ഉറപ്പിച്ചു . എന്നാൽ 2016ന് ശേഷം അന്താരാഷ്ട്ര ക്രിക്കറ്റിൽ ഇന്ത്യൻ കുപ്പായമണിയാൻ ഗംഭീറിനായിട്ടില്ല . എന്നാൽ മിന്നും ഫോമിലാണെങ്കിലും നിലവിലെ സാഹചര്യത്തിൽ ഗംഭീറിന് ഇന്ത്യൻ ടീമിൽ തിരിച്ചെത്തുക എളുപ്പമല്ല . ഇതോടെ ഗംഭീറിൻറെ വിരമിക്കൽ ചർച്ചകൾ വീണ്ടും സജീവമാകുകയാണ് . വിരമിക്കലിനെ കുറിച്ചുള്ള മാധ്യമപ്രവർത്തരുടെ ചോദ്യത്തിന് വെടിക്കെട്ട് സെഞ്ചുറി പോലെയായിരുന്നു മുൻ ഇന്ത്യൻ ഓപ്പണറുടെ മറുപടി . ' റൺസ് കണ്ടെത്തുന്നത് തുടർന്നുകൊണ്ടിരിക്കുകയാണ് . അത് വളരെയധികം സന്തോഷം നൽകുന്നു . ഡ്രസിംഗ് റൂമിൽ തിരിച്ചെത്തുന്നതും സന്തോഷമാണ് ' . അതുകൊണ്ട് ഉടനൊന്നും വിരമിക്കാൻ പദ്ധതിയില്ലെന്ന് താരം വ്യക്തമാക്കി . ഇന്ത്യൻ ടീമിൽ തിരിച്ചെത്താമെന്ന ആത്മവിശ്വാസം 37 - ാം വയസിലും ഗംഭീറിന് നഷ്ടപ്പെട്ടിട്ടില്ല എന്നാണ് ഇത് വ്യക്തമാക്കുന്നത് . 2004ൽ ടെസ്റ്റ് അരങ്ങേറ്റം കുറിച്ച ഗംഭീർ 2009ൽ റാങ്കിംഗിൽ ഗംഭീർ ഒന്നാമതെത്തിയിരുന്നു . ഇന്ത്യയുടെ 2007ലെ ടി20 ലോകകപ്പ് , 2011 ഏകദിന ലോകകപ്പ് വിജയത്തിൽ നിർണായക ഇന്നിംഗ്സുകൾ സംഭാവന ചെയ്യാനും താരത്തിനായി .


ഉപഭോക്താക്കൾക്ക് കൂടുതൽ പ്രതീക്ഷ നൽകി വമ്പിച്ച ഓഫറുകളുമായി ഓൺലൈൻ വാണിജ്യ സൈറ്റുകളായ ഫ്ലിപ്കാർട്ടും ആമസോണും . മെയ് 13 മുതൽ തുടങ്ങുന്ന ഫ്ലിപ്കാർട്ട് ബിഗ് ഷോപ്പിങ് ഡെയ്സും ആമസോണിൻറെ സമ്മർ സെയിലും വഴിയാണ് ഉപഭോക്താക്കൾക്ക് വലിയ വിലക്കുറവിൽ ഫോണുകൾ വാങ്ങാൻ സാധിക്കുന്നത് . വാവെയ്യുടെ സബ് ബ്രാൻഡ് ഓണർ തങ്ങളുടെ മിക്ക സ്മാർട്ഫോണുകൾക്കും വിലക്കുറവ് ഇതിനോടകം തന്നെ പ്രഖ്യാപിച്ചിട്ടുണ്ട് . ഫ്ലിപ്കാർട്ടിന്റെ ബിഗ് ഷോപ്പിങ് ഡെയ്സും ആമസോണിൻറെ സമ്മർ സെയിലും വഴി ഓണർ 9 ലൈറ്റ് , ഓണർ 7എക്സ് , ഓണർ വ്യൂ 10 , ഓണർ 8 പ്രോ എന്നീ സ്മാർട് ഫോണുകൾ 7,000 രൂപവരെ വിലക്കുറവിൽ ലഭിക്കും . ഈ വിലക്കുറവിനു പുറമേ ഐസിഐസി ബാങ്ക് ക്രെഡിറ്റ് / ഡെബിറ്റ് കാർഡുകൾ ഉപയോഗിച്ച് ഓണർ ഫോണുകൾ വാങ്ങുന്നവർക്ക് 10 ശതമാനം ക്യാഷ്ബാക്ക് ഓഫറും ലഭിക്കും . ഫ്ലിപ്കാർട്ടിൽ എച്ച്ഡിഎഫ്സി ബാങ്ക് ക്രെഡിറ്റ് / ഡെബിറ്റ് കാർഡുകൾ ഉപയോഗിക്കുന്നവർക്കും ഈ ഡിസ്കൌണ്ട് കിട്ടും . ഫ്ലിപ്കാർട്ട് ബിഗ് ഷോപ്പിങ് ഡെയ്സ്ഃ ഓണർ 9 ലൈറ്റ് , ഓണർ 9ഐ , ഓണർ 8 പ്രോ , ഓണർ ഹോളി വിലക്കുറവുകൾ വലിയ 5.65 ഇഞ്ച് സ്ക്രീനും ഗ്ലാസ് ബോഡി നിർമ്മിതിയും ബുദ്ധിമുട്ടായി തോന്നാത്ത ആളുകൾക്ക് വളരെ നല്ലൊരു തിരഞ്ഞെടുപ്പായിരിക്കും ഓണർ 9 ലൈറ്റ് . 4 ജിബി റാമും 64 ജിബി സ്റ്റോറേജുമുളള ഓണർ 9 ലൈറ്റിന് 1000 രൂപ മുതൽ 2000 രൂപ വരെ വിലക്കുറവാണ് കമ്പനി നൽകുന്നത് . മാത്രമല്ല എക്സ്ചേഞ്ച് ഓഫറുമുണ്ട് . രണ്ടു ക്യാമറ മുമ്പിലും രണ്ടു ക്യാമറ പുറകിലുമായി നാല് ക്യാമറകളുള്ള ഓണർ 9ഐ 1000 രൂപ വിലക്കുറവിൽ 15,999 രൂപയ്ക്ക് ലഭ്യമാകും . കഴിഞ്ഞ വർഷം ഇന്ത്യയിലിറങ്ങിയ ഓണർ 8 പ്രോയ്ക്കാണ് ഏറ്റവും കൂടുതൽ വിലക്കുറവ് കമ്പനി നൽക്കുന്നത് . 29 , 999 രൂപ വില വരുന്ന ഫോണിനു 7,000 യാണ് കമ്പനി നൽക്കുന്ന വിലക്കുറവ് . 2 ജിബി , 3ജിബി റാം വെർഷനിലുളള ഓണർ ഹോളിക്ക് 5,000 രൂപയാണ് ലഭിക്കുന്ന വിലക്കുറവ് . ആമസോൺ സമ്മർ സെയിൽഃ ഓണർ 7 , ഓണർ 8 പ്രോ വിലക്കുറവുകൾ 32 ജിബി വെർഷനിലുളള ഓണർ 7 എക്സിനു 500 മുതൽ 1,000 രൂപ വരെയാണ് ആമസോൺ നൽകുന്ന എക്സ്ചേഞ്ച് ഓഫർ . 64 ജിബിയുടെ ഓണർ 8 പ്രോയ്ക്ക് 1000 മുതൽ 7,000 രൂപവരെയാണ് എക്സ്ചേഞ്ച് ഓഫർ . ഈ വർഷം മാർച്ചിൽ പുറത്തിറങ്ങിയ ഓണർ വ്യൂ 10 ഫോണും ആമസോണിലൂടെ വാങ്ങാം . 29 , 999 രൂപയാണ് ഫോണിന്റെ വില . “ഞങ്ങളുടെ എല്ലാ ഉൽപ്പന്നങ്ങളും മിതമായ വിലയിൽ ഉപഭോക്താവിലേക്കെത്തിക്കാൻ പരിശ്രമിക്കുന്നുണ്ട് . ഉപഭോക്താവിൻറെ ആവശ്യമനുസരിച്ച് ഇന്ത്യയിൽ എല്ലായിടത്തും പ്രത്യേകിച്ചും യുവ തലമുറയിൽപ്പെട്ടവർക്ക് ഓണർ ഫോണുകൾ ലഭ്യമാക്കുക എന്നതാണ് ഞങ്ങളുടെ ലക്ഷ്യം . ഫ്ലിപ്കാർട്ടിൻറെ ബിഗ് ഷോപ്പിങ് ഡെയ്സും ആമസോണിൻറെ സമ്മർ സെയിലും കൂടുതൽ ആളുകളിലേക്ക് ഞങ്ങളുടെ ഉൽപ്പന്നങ്ങൾ എത്തിക്കാൻ സഹായിക്കുന്നു” , വാവെയ്യുടെ വൈസ് പ്രസിഡന്റായ പി . സഞ്ജീവ് വാർത്താസമ്മേളനത്തിൽ പറഞ്ഞു .


ആപ്പിൾ വാച്ച് സീരീസ് 4 ഇന്ത്യൻ വിപണിയിലെത്തുന്നു . ആപ്പിൾ വാച്ച് സീരീസ് 4 - ന്റെ പ്രീ ബുക്കിങ് ആരംഭിച്ചു . ആപ്പിളിന്റെ ഔദ്യോഗിക ഔട്ട്ലെറ്റുകളിലുടെയും , ഫ്ലിപ്കാർട്ടിലൂടെയും , 40,900 രൂപയ്ക്ക് ലഭിക്കും . ഒക്ടോബർ 19 നായിരിക്കും സമാർട്ട് വാച്ചുകളുടെ വിൽപ്പന ആരംഭിക്കുന്നത് . ഐഫോൺ എക്സ്എസ് , ഐഫോൺ എക്സ് എസ് മാക്സ് , ഐഫോൺ എക്സ് ആർ എന്നീ ഫോണുകൾക്കൊപ്പമായിരുന്നു സ്മാർട്ട് വാച്ചുകളുടെയും പ്രഖ്യാപനമുണ്ടായത് . വ്യത്യസ്ത നിറങ്ങളിലും , ഫിനിഷിലും , സ്റ്റൈലിലും വാച്ച് ലഭ്യമാണ് . ജിപിഎസ് , ജിപിഎസ് + സെല്ലുലാർ എന്നീ രണ്ടു വേരിയന്റുകളാണ് ആപ്പിൾ വാച്ച് 4 - നുള്ളത് . 40എംഎം , 44 എംഎം എന്നീ രണ്ടു വലിപ്പത്തിലാണ് വാച്ച് ലഭിക്കുന്നത് . അലൂമിനിയവും സ്റ്റെയിൻലെസ്സ് സ്റ്റീലിലുമാണ് വാച്ച് വാങ്ങാനാവുക . അലൂമിനിയം കേസ്സിങ് ജിപിഎസ് ( 40എംഎം ) മോഡലിന് 40,900 രൂപയും , 44എംഎം മോഡലിന് 43,900രൂപയുമാണ് . ജിപിഎസ് + സെല്ലുല്ലാർ 40എംഎം വേരിയന്റ് അലൂമിനിയം കേസിങ്ങിന് 49,900 രൂപയും , 44 എംഎം വേരിയന്റിന് 52,900 രൂപയുമാണ് . ആപ്പിൾ വാച്ച് സീരീസ് 4 സെല്ലുല്ലാർ സ്റ്റെയിൻലെസ് സ്റ്റീൽ കേസിങ് സ്പോർട്ട്സ് ബാൻഡ് 40എംഎം വാച്ചിന് 67,900 രൂപയും , 40എംഎം മിലാനസ് ലൂപ്പ് ബാൻഡിന് 71,900,44എംഎം സ്പോർട്ട്സ് ബാൻഡ് വാച്ചിന് 71,900 രൂപയും , 44എംഎം മിലാനസ് ലൂപ്പ് ബാൻഡിന് 80,900 രൂപയുമാണ് . പുതിയ വെർഷൻ ആപ്പിൾ വാച്ചിന് എഡ്ജ് ടു എഡ്ജ് ഡിസ്പ്ലേ , ബ്ലാക്ക് സെറാമിക്ക് , സഫയർ ക്രിസ്റ്റൽ ബാക്ക് കവർ എന്നിവയും ആപ്പിൾ വാച്ച് സീരീസ് 4 - ന്റെ പ്രത്യേകതയാണ് . കൂടാതെ യുഎസ് ഫുഡ് ആൻഡ് ഡ്രഗ്ഗ് അഡ്മിനിസ്ട്രേഷൻ അംഗീകരിച്ച ഇലക്ടോകാർഡിയോഗ്രാം സൌകര്യം ഉപയോഗിച്ച് ഹൃദയമിടിപ്പ് അറിയാം . ഡിജിറ്റൽ ക്രൌൺ വഴി 30 - സെക്കന്റ് ഇടവേളയിലെ ഹൃദയമിടിപ്പ് അറിയാൻ സാധിക്കും . ഇതുവഴി പക്ഷാഘാതം എന്നീ രോഗങ്ങൾ തിരിച്ചറിയാൻ സാധിക്കും . വൺ ടാപ്പ് കാൾ , സിറി , വാക്കി - ടോക്കി സപ്പോർട്ട് , ഫിറ്റ്നെസ് ട്രാക്കർ എന്നീ സൌകര്യങ്ങളുമുണ്ട് .


മലയാള സിനിമയിലെ നായക സങ്കൽപ്പങ്ങളെയെല്ലാം തകർത്ത് സ്വന്തം സിനിമയിലൂടെ ഒറ്റയാൾ പോരാട്ടം നടത്തിയ നടനാണ് സന്തോഷ് പണ്ഡിറ്റ് . എന്താണ് പുരുഷ സൌന്ദര്യത്തിന്റെ അടിസ്ഥാനം ? മുഖകാന്തിയോ മസിലിന്റെ കരുത്തോ ? ഈ ചോദ്യത്തിന് സന്തോഷ് പണ്ഡിറ്റിന് ഒരുത്തരമുണ്ട് . പുരുഷ സൌന്ദര്യത്തിന്റെ അടിസ്ഥാനം മസിലു തന്നെ . മസിലില്ലാത്തതിന്റെ സങ്കടവും കൊണ്ടുനടക്കുന്നയാളാണ് നമ്മുടെ സന്തോഷ് പണ്ഡിറ്റ് . ഇത്തിരി മസിൽ ഉണ്ടായിരുന്നെങ്കിൽ താനും ഒരു സ്റ്റാറായേനെയെന്നാണ് പണ്ഡിറ്റ് പറയുന്നത് . ഒരുപാട് കാമുകിമാരുമുണ്ടായേനെയെന്നും സന്തോഷ് പറയുന്നു . റെസലിങ് താരം ബ്രോക്ക് എഡ്വേര്ഡ് ലെന്സറുടെ ചിത്രങ്ങൾക്കൊപ്പമാണ് പണ്ഡിറ്റ് തന്റെ സങ്കടം പങ്കുവച്ചത് . ബ്രോക്കിന്റെ പത്തിലൊന്ന് മസിലുണ്ടായിരുന്നെങ്കിൽ താനും ഒരു സ്റ്റാറായേനെ എന്നും കുറേ മസ്സിലൽസ് ഉണ്ടായിരുന്നെങ്കിൽ എല്ലാ സീനിലും ഷർട്ടൂരി നടക്കുമായിരുന്നുവെന്നുമാണ് പണ്ഡിറ്റ് പോസ്റ്റിൽ പറയുന്നത് . ലുക്കിലല്ല , വർക്കിലാണ് കാര്യമെന്നും പറഞ്ഞാണ് പണ്ഡിറ്റ് പോസ്റ്റ് അവസാനിപ്പിച്ചത് . സന്തോഷ് പണ്ഡിറ്റിന്റെ ഫേസ്ബുക്ക് പോസ്റ്റിന്റെ പൂർണ രൂപം ഈ ബ്രോക്ക് എഡ്വാർഡ് ലാൻസർ അമേരിക്കൻ പ്രൊഫഷണൽ വെസ്റ്റ്ലർക്ക് എന്തൊരു ആരോഗൃമാണ് . . . എന്തൊരു കട്ട മസ്സിൽസാണ് . . . . ഇയ്യാളുടെ പത്തിൽ ഒന്നെങ്കിലും മസ്സിൽസ് എനിക്കുണ്ടായിരുന്നെന്കിൽ ഞാൻ star ആയെനേ . . . പല പെൺകുട്ടികളും എന്ടെ ചുറ്റും നൃത്തം വെച്ചു കളിച്ചേനെ . . . ചുളുവിൽ കുറച്ച് കാമുകിമാരേയും ഞാൻ ഒപ്പിച്ചേനേ . . .


സാംസങ്ങിൻറെ 8കെ ടിവി ഈ മാസം ആദ്യവാരം അവതരിപ്പിക്കും . ബെർലിനിൽ നടക്കുന്ന ഐഎഫ്എ 2018 ലാണ് സാംസങ്ങ് തങ്ങളുടെ ടിവിയിലെ പുതിയ പരീക്ഷണം പുറത്തിറക്കുന്നത് . ഇതോടെ ഈ മാസം അവസാനത്തോടെ ഈ ടിവി വിപണിയിൽ ഇറങ്ങും . ഇന്ത്യയിലെ പുറത്തിറക്കൽ തീയതി അറിവായിട്ടില്ല . 65 ഇഞ്ച് , 75,82,85 ഇഞ്ച് വലിപ്പത്തിലാണ് സാംസങ്ങിൻറെ Q900R QLED 8K ടിവി ലഭിക്കുക . സാധാരണ എച്ച്ടി ടിവിയേക്കാൾ 16 മടങ്ങ് പിക്സലാണ് ഈ ടിവികളുടെ പ്രത്യേകത . ഇത് കൂടാതെ 4,000 നിറ്റ് പീക്ക് ബ്രൈറ്റ്നസ് ഈ ടിവി നൽകും . ഇത് ഹൈ ഡൈനാമിക് റേഞ്ച് ആണ് ഒപ്പം തന്നെ ഡീപ്പർ ബ്ലോക്സും , കൂടുതൽ വിവിഡുമായിരിക്കും എന്നാണ് സാംസങ്ങ് അവകാശപ്പെടുന്നത് . വിലയിലേക്ക് വരുകയാണെങ്കിൽ അത്രയും വിലകുറഞ്ഞ് ഈ ഫോൺ ലഭിക്കില്ലെന്നതാണ് സത്യം . അതായത് 65 ഇഞ്ചിന് ടെക് സൈറ്റുകൾ പ്രവചിക്കുന്ന വില 3,300 ഡോളർ ആണ് , അതായത് ഇന്ത്യൻ രൂപ 2,35000 രൂപയെങ്കിലും ചിലവുണ്ടാകും . ഇതിന് ആനുപാതികമായി മറ്റ് മോഡലുകൾക്കും വില പ്രതീക്ഷിക്കാം .


തമിഴകത്ത് പ്രേക്ഷകരും നിരൂപകരുമെല്ലാം ഒരുപോലെ കാത്തിരിക്കുന്നതാണ് വെട്രിമാരൻ - ധനുഷ് കൂട്ടുകെട്ട് . വെട്രിമാരന്റെ സംവിധാനത്തിൽ ധനുഷ് നായകനായ വട ചെന്നൈ അത്രയേറെയൊണ് സ്വീകാര്യത പിടിച്ചുപറ്റിയത് . ഇരുവരും വീണ്ടും ഒന്നിക്കുന്നുവെന്ന വാർത്തയും കയ്യടിയോടെയാണ് സ്വീകരിച്ചത് . അസുരൻ എന്ന ചിത്രമാണ് ധനുഷിനെ നായകനാക്കി വെട്രിമാരൻ ഒരുക്കുന്നത് . കഴിഞ്ഞ ദിവസം ചിത്രത്തിന്റെ ഫസ്റ്റ് ലുക്ക് പുറത്തുവിട്ടിരുന്നു , സിനിമയെ കുറിച്ചുള്ള കൂടുതൽ വിവരങ്ങളും പുറത്തുവരുന്നു . ഒരു നോവലിനെ ആസ്പദമാക്കിയാണ് ചിത്രം ഒരുക്കുന്നത് എന്നാണ് റിപ്പോർട്ട് . തമിഴിലെ പ്രമുഖ എഴുത്തുകാരൻ പൂമണിയുടെ ' വെക്കൈ ' എന്ന നോവലാണ് സിനിമയ്ക്ക് ആധാരമാകുന്നത് എന്നാണ് റിപ്പോർട്ട് . വട ചെന്നൈക്ക് ശേഷം വെട്രിമാരനും ധനുഷും വീണ്ടും ഒന്നിക്കുമ്പോൾ പ്രതികാരകഥയുടെ പശ്ചാത്തലത്തിൽ തന്നെയാണ് ചിത്രം ഒരുങ്ങുന്നത് . ചിത്രത്തിലെ മറ്റ് അഭിനേതാക്കളെ കുറിച്ചോ മറ്റ് വിവരങ്ങളോ പുറത്തുവിട്ടിട്ടില്ല . ധനുഷിന് മികച്ച നടനുള്ള ദേശീയ പുരസ്കാരം നേടിക്കൊടുത്ത ആടുകളവും വെട്രിമാരനായിരുന്നു ഒരുക്കിയത് . പൊള്ളാതവനാണ് ഇരുവരും ഒന്നിച്ച മറ്റൊരു ചിത്രം .


ജുറാസിക്ക് വേൾഡിനെയും യൂട്യൂബ് ലൈക്കുകളുടെ എണ്ണത്തിൽ തോൽപ്പിച്ച് സൂപ്പർസ്റ്റാർ രജനീകാന്തിൻറെ കബാലി ടീസർ . യൂട്യൂബിൽ ഇറങ്ങി മണിക്കൂറുകൾക്കിടയിൽ ഇന്ത്യയിലെ നിലവിലുള്ള ഏല്ലാ യൂട്യൂബ് റെക്കോഡുകളും കബാലി ടീസർ തകർത്തിരുന്നു . ഇതിന് ശേഷമാണ് മൂന്ന് ദിവസം കൊണ്ട് ഒരു കോടി ആളുകൾ കണ്ട ടീസറിന് ലോകറെക്കോർഡും കിട്ടിയത് . ലോകത്തിൽ ഏറ്റവും കൂടുതൽ ലൈക്കുകൾ ലഭിച്ച രണ്ടാമത്തെ ടീസറായി മാറിയിരിക്കുകയാണ് രജനിയുടെ കബാലി . കബാലിയ്ക്ക് മൂന്നുലക്ഷത്തി മുപ്പതിനായിരം ലൈക്കുകൾ ലഭിച്ചു . അഞ്ച് ലക്ഷത്തിന് മുകളിൽ ലൈക്കുകൾ ലഭിച്ച മാർവൽ കോമിക്സിൻറെ സൂപ്പർ സ്റ്റാറുകൾ എല്ലാം ചേർന്ന ചിത്രം അവഞ്ചേഴ്സ് ആണ് കബാലിയ്ക്ക് മുന്നിൽ . 1 . 06 സെക്കൻറാണ് കബാലി ടീസറിൻറെ ദൈർഘ്യം . പഴയകാല രജനിയെ കാണിക്കുന്ന സർപ്രൈസ് രംഗവും രജനിയുടെ മാസ് ഡയസോഗും ഒക്കെ നിറഞ്ഞ ടീസറിൽ നായിക രാധിക ആപ്തെയും പ്രത്യക്ഷപ്പെടുന്നു . സോഷ്യൽ മീഡികളിൽ ഇപ്പോഴും കബാലി ട്രെൻറിങ്ങ് സബ്ജക്ടാണ് . പ്രധാന താരങ്ങൾ എല്ലാം തന്നെ കബാലിയുടെ ടീസർ ഷെയർ ചെയ്തിട്ടുണ്ട് .


പത്താം വാർഷികത്തിൽ ഇറക്കുന്ന ഐഫോൺ 8ന്റെ ഒഎൽഇഡി ഡിസ്പ്ലേയ്ക്ക് വില ഒരൽപം കൂടുതൽ കൊടുത്താണ് ആപ്പിൾ വാങ്ങുന്നതെന്നാണ് റിപ്പോർട്ട് . 120 മുതൽ 130 ഡോളർ വരെയാണ് ഓരോ യൂണിറ്റ് ഒഎൽഇഡി ഡിസ്പ്ലേയ്ക്കും കമ്പനി ചെലവഴിക്കുന്നതെന്നാണ് ടെക് വിദഗ്ദർ വ്യക്തമാക്കുന്നത് . അതായത് ഏകദേശം 8000 രൂപയോളമാണ് ഡിസ്പ്ലേക്ക് മാത്രം ചെലവാകുക . ഐഫോൺ 7 പ്ലസിന്റെ ഇരട്ടി വിലയാണ് ഐഫോൺ 8ന്റെ ഡിസ്പ്ലേയ്ക്ക് ആവശ്യമാകുന്നത് . ഇന്നത്തെ സാധ്യമായ ഏറ്റവും മുന്തിയ സാങ്കേതിക വിദ്യയാണ് ഐഫോൺ 8 ൽ ഉണ്ടാവുക . മറ്റൊരു ഡിവൈസുമായി താരതമ്യം ചെയ്യാൻ പോലും കഴിയാത്തത്ര മികവിലാണ് ഐഫോൺ 8 ന്റെ രൂപകൽപനയും അതിലെ സവിശേഷതകളും . അതുകൊണ്ട് തന്നെ ഇതിന്റെ വിലയും കുറച്ച് കൂടുമെന്ന് റിപ്പോർട്ടുകൾ . സെപ്തംബർ 12 ന് ആപ്പിൾ അവതരിപ്പിക്കാനിരിക്കുന്ന ഐഫോൺ 8 ന്റെ വില യുഎസിൽ 1199 ഡോളർ ആയിരിക്കുമെന്നാണ് സൂചന . അടിസ്ഥാന മോഡലിന് 999 ഡോളർ തുടങ്ങുന്ന വില ടോപ് വേരിയന്റിൽ എത്തുമ്പോഴാണ് 1199 ഡോളറാകുക . എന്നാൽ ഇതേ ഐഫോൺ 8 ഇന്ത്യൻ വിപണിയിലേക്ക് എത്തുമ്പോൾ വില ഏകദേശം ഒരു ലക്ഷം രൂപ കടക്കുമെന്നാണ് റിപ്പോർട്ടുകൾ . ഫോൺ അൺലോക്ക് ചെയ്യാൻ 3ഡി കാമറയുണ്ടെന്നതാണ് ഏറ്റവും പ്രധാന സവിശേഷതകളിലൊന്ന് . വെളിച്ചക്കുറവിൽ പോലും ഉടമയുടെ മുഖം തിരിച്ചറിഞ്ഞ് നിമിഷനേരം കൊണ്ട് ( ഒരു സെക്കന്റിന്റെ പത്തു ലക്ഷത്തിലൊന്ന് സമയം ) ഫോൺ അൺലോക്ക് ആകും . ഐഫോണുകളുടെ ചരിത്രത്തിലെ ഏറ്റവും വില കൂടിയ ഫോൺ ആകാൻ ഇതിന് സാധിക്കുന്നതും സാങ്കേതിക വിദ്യയുടെ ‘അതിപ്രസരം’ കൊണ്ട് തന്നെയാണ് . 64 ജിബി വേരിയന്റിന് 999 ഡോളറും 256 ജിബി മോഡലിന് 1099 ഡോളറും 512 ജിബി വേരിയന്റിന് 1199 ഡോളറുമായിരിക്കും യുഎസ് വിപണിയിലെ വില . A 11 പ്രൊസസറിലായിരിക്കും ഐഫോൺ 8 ന്റെ പ്രവർത്തനം . 3ജിബി റാമായിരിക്കും കരുത്ത് . ഏറ്റവും മികച്ച ഇമേജ് സെൻസറുള്ള ഡ്യുവൽ കാമറയുമുണ്ടാകും .


ആപ്പിൾ തങ്ങളുടെ ഐഫോൺ , ഐപാഡ് , ആപ്പിൾ വാച്ച് തുടങ്ങിയ മൊബൈൽ ഉപകരണങ്ങളുടെ പ്രവർത്തനക്ഷമത പ്രതീക്ഷിക്കുന്നത് ഏകദേശം മൂന്നു വർഷം മാത്രമാണെന്ന് ആപ്പിൾ തന്നെ വ്യക്തമാക്കുന്നു . ഉപകരണത്തിന്റെ ആദ്യ ഉപയോക്താവിനാണ് ഈ മൂന്നു വർഷം കിട്ടുമെന്ന് കമ്പനി പറയുന്നത് . എന്നുവച്ചാൽ , അതുകഴിഞ്ഞ് ഉപകരണം തനിയെ പ്രവർത്തനശൂന്യമാകുമെന്നല്ല . അതു പ്രവർത്തിച്ചുകൊണ്ടേ ഇരിക്കാം . ഈ വെളിപ്പെടുത്തൽ ശരിക്കും കുഴയ്ക്കുന്നത് സെക്കൻഡ്ഹാൻഡ് മാർക്കറ്റിൽ നിന്നു ആപ്പിൾ പ്രൊഡക്ടുകൾ വാങ്ങുന്നവരാണ് . എല്ലാ പ്രോഡക്ടും ഇറക്കിയ വർഷം ഇന്റർനെറ്റിൽ പരിശോധിച്ച് അതിന്റെ പഴക്കം നിർണയിക്കാനാവില്ല . കാരണം മാർച്ച് 2011ൽ ഇറക്കിയ ഐപാഡ് 2 കഴിഞ്ഞ വർഷം വരെ മാർക്കറ്റിൽ ലഭ്യമായിരുന്നു . സെക്കൻഡ്ഹാൻഡ് മാർക്കറ്റിൽ നിന്നു പ്രൊഡക്ടുകൾ വാങ്ങാൻ ആഗ്രഹിക്കുന്നവർ വാങ്ങിയ ഡെയ്റ്റ് അറിയാൻ ബില്ലും ആവശ്യപ്പെടണം . ബിൽ ഇല്ല എന്നാണു പറയുന്നതെങ്കിൽ ചോദിക്കുന്ന തുക കൊടുക്കരുത് . എന്നാൽ തങ്ങളുടെ കംപ്യൂട്ടറായ മാക്ബുക്കിന് ഇത് ഏകദേശം നാലു വർഷം ആയിരിക്കുമെന്നും കമ്പനി വെളിപ്പെടുത്തുന്നുണ്ട് . ആപ്പിൾ ഇപ്പോൾ ഇങ്ങനെ പറയുന്നതിനു മറ്റൊരു കാരണമുണ്ടെന്നാണ് ഗാർഡിയൻ പത്രം റിപ്പോർട്ട് ചെയ്യുന്നത് . ഐപാഡ് 2ന് ഏറ്റവും പുതിയ ഐഒഎസ് 9 വരെ അപ്ഡേറ്റ് ആപ്പിൾ നൽകിയിരുന്നു . 9 . 3 അപ്ഡേറ്റ് ചെയ്ത ചില ഐപാഡുകൾ പ്രവർത്തനരഹിതമാകുകയും , പിന്നെ പാച്ചും റിക്കവറി രീതികളും ഒക്കെയായി വന്ന് ആപ്പിളിന് മുഖം രക്ഷിക്കേണ്ടതായും വന്നു . ഐഫോൺ 4എസ് , ഐഒഎസ് 8 ആപ്ഡേറ്റു ചെയ്തപ്പോഴും പ്രശ്നങ്ങൾ ഉണ്ടായി . ഇനിയുള്ള പ്രൊഡക്ടുകൾക്ക് പരമാവധി മൂന്നു വർഷം ആയിരിക്കും ആപ്പിൾ അപ്ഡേറ്റു നൽകുക എന്നും കരുതാം . ഓരോ പുതിയ ഐഒഎസ് വേർഷനും ഏറ്റവും പുതിയ ഹാർഡ്വെയർ സുഗമമായി പ്രവർത്തിക്കാനായാണ് സൃഷ്ടിക്കുന്നത് . ഇതോടൊപ്പം ആപ്പിളിന്റെ വരുന്ന പ്രോഡക്ടുകൾ കൂടുതൽ പരിസ്ഥിതി സൌഹൃദമായിരിക്കും എന്നാണ് പറയുന്നത് . തങ്ങളുടെ പ്രൊഡക്ടുകളിൽ , നിരോധനം വരുന്നതിനു മുമ്പുതന്നെ , ലെഡ് ഉപയോഗം നിറുത്തിയിരുന്നതായി കമ്പനി പറയുന്നു .


ചരക്ക് സേവന നികുതി നിശ്ചയിച്ചു . ധനമന്ത്രി അരുൺ ജെറ്റ്ലിയുടെ അധ്യക്ഷതയിൽ ഇന്ന് ചേർന്ന യോഗത്തിലാണ് തീരുമാനമായത് . സ്വർണത്തിന് മൂന്ന് ശതമാനം നികുതി ഏർപ്പെടുത്തി . കോട്ടൺ തുണിത്തരങ്ങൾക്കും കാർഷിക സാമഗ്രികൾക്കും 5 ശതമാനം നികുതി ഏർപ്പെടുത്തി , 500 രൂപ മുകളിലുള്ള ചെരുപ്പിന് 18 ശതമാനം നികുതി ഏർപ്പെടുത്തി . ബീഡിക്കും സിഗററ്റിനും 28 ശതമാനം നികുതി ഈടാക്കും . ബിഡി ഇലയ്ക്ക് 18 ശതമാനം നികുതി ഈടാക്കും . ബിസ്ക്കറ്റിന് 11 ശതമാനം നികുതി ഏർപ്പെടുത്തും . 300 കോടി രൂപ കേരളത്തിന് അധിക വരുമാനം ലഭിക്കുമെന്ന് യോഗത്തിന് ശേഷം ധനമന്ത്രി തോമസ് ഐസക് പറഞ്ഞു . നേരത്തെ ശ്രീനഗറിൽ ചേർന്ന പതിനാലാമത് കൌൺസിൽ യോഗത്തിൽ ആയിരത്തിലധികം ഉത്പന്നങ്ങളുടെയും അഞ്ഞൂറോളം സേവനങ്ങളുടെയും നികുതിനിരക്കുകൾ തീരുമാനിച്ചിരുന്നു .


ഇന്ത്യൻ പ്രീമിയർ ലീഗിൽ മുംബൈ ഇന്ത്യൻസിന് തുടർച്ചയായ മൂന്നാം തോൽവി . അവസാന ഓവറിൻറെ അവസാന പന്ത് വരെ നീണ്ട് നിന്ന ആവേശപ്പോരിൽ ഡെൽഹി ഡെയർഡെവിൾസ് ഏഴ് വിക്കറ്റിനാണ് മുംബൈയെ തകർത്തത് . ഡൽഹിയുടെ ആദ്യ വിജയമാണിത് . ടോസ് നഷ്ടപ്പെട്ട് ആദ്യം ബാറ്റ് ചെയ്ത മുംബൈ ഏഴ് വിക്കറ്റ് നഷ്ടത്തിൽ 194 റൺസെടുത്തു . മറുപടി ബാറ്റിങ്ങിൽ ഡെൽഹി 20 ഓവറിൻറെ അവസാന പന്തിൽ മൂന്ന് വിക്കറ്റ് നഷ്ടത്തിൽ ലക്ഷ്യം മറികടന്നു . പുറത്താവാതെ 53 പന്തിൽ 91 റൺസ് നേടിയ ഇംഗ്ലിഷ് താരം ജേസൺ റോയാണ് ഡൽഹിയുടെ വിജയം അനായാസമാക്കിയത് . ഋഷഭ് പന്ത് 47 റൺസെടുത്തു . ക്യാപ്റ്റൻ ഗൌതം ഗംഭീർ ( 15 ) , ഗ്ലെൻ മാക്സവെൽ ( 13 ) റൺസെടുത്തു . ശ്രേയാസ് അയ്യർ 20 പന്തിൽ 27 റൺസുമായി പുറത്താവാതെ നിന്നു . മുംബൈക്കായി ക്രുനാൽ പാണ്ഡ്യ രണ്ടും മുസ്തഫിസുർ റഹ്മാൻ ഒരു വിക്കറ്റും വീഴ്ത്തി . സംഭവബഹുലമായിരുന്നു അവസാന ഓവർ . 11 റൺസായിരുന്നു ഡൽഹിക്ക് വേണ്ടിയിരുന്നത് . പന്തെറിയാനെത്തിത് ഡെത്ത് ഓവർ സ്പെഷ്യലിസ്റ്റ് മുസ്തഫിസുർ റഹ്മാൻ . എന്നാൽ 20ാം ഓവറിന്റെ ആദ്യ പന്തിൽ തന്നെ റോയ് ഫോർ നേടി . അടുത്ത് പന്തിൽ കൂറ്റൻ സിക്സും . എന്നാൽ ഫിസിന്റെ അടുത്ത മൂന്ന് പന്തുകളും റോയ്ക്ക് തൊടാൻ കഴിഞ്ഞില്ല . അവസാന പന്തിൽ ഡൽഹിക്ക് ജയിക്കാൻ വേണ്ടത് ഒരു റൺസ് മാത്രം . എന്നാൽ റോയ് പന്ത് കണക്റ്റ് ചെയ്തു . പന്തരീക്ഷത്തിൽ ഉയർന്നെങ്കിലും മുംബൈ ഫീൽഡർമാർക്ക് ക്യാച്ചെടുക്കാനായില്ല . നേരത്തെ , സൂര്യ കുമാർ യാദവ് ( 53 ) , എവിൻ ലൂയിസ് ( 48 ) , ഇഷാൻ കിഷൻ ( 44 ) എന്നിവരുടെ ബാറ്റിങ്ങാണ് മുംബൈക്ക് മികച്ച സ്കോർ സമ്മാനിച്ചത് . എന്നാൽ അവസാന ഓവറുകളിൽ റൺറേറ്റ് കുറഞ്ഞതാണ് അനായാസം 200 കടക്കേണ്ട മുംബൈയ്ക്ക് തടയിട്ടത് . ഓപ്പണറായി സ്ഥാനക്കയറ്റം ലഭിച്ച സൂര്യകുമാർ യാദവും എവിൻ ലൂയിസും മുബൈയ്ക്ക് സ്വപ്നതുല്യ തുടക്കം നൽകി . ട്രൻഡ് ബൌൾട്ട് ഉൾപ്പെടെയുള്ള പേസർമാരെല്ലാം അടിവാങ്ങി . പവർ പ്ലേയിൽ വിക്കറ്റ് നഷ്ടപ്പെടാതെ മുംബൈ അടിച്ചുകൂട്ടിയത് 84 റൺസ് . ഒമ്പതാം ഓവറിലെ അവസാന പന്ത് വരെ കാത്തിരിക്കേണ്ടിവന്നു ഡൽഹിക്ക് ആദ്യ വിക്കറ്റിനായി . 28 പന്തിൽ 48 റൺസെടുത്ത ലെവിസ് രാഹുലിന്റെ പന്തിൽ റോയിക്ക് ക്യാച്ച് നൽകി മടങ്ങി . എന്നാൽ അടുത്ത ഓവറിൽ അർദ്ധ സെഞ്ചുറി തികച്ച് സൂര്യകുമാർ യാദവ് മിന്നലായി . ഒരിക്കൽ കൂടി രാഹുൽ വേണ്ടിവന്നു ഡൽഹിക്ക് ആശ്വാസവാർത്ത നൽകാൻ . 11ാം ഓവറിലെ രണ്ടാം പന്തിൽ 32 പന്തിൽ 53 റൺസെടുത്ത യാദവ് പുറത്ത് . പിന്നീട് ഇഷാൻ കിഷനും രോഹിത് ശർമയും ഒന്നിച്ചതോടെ 14.1 ഓവറിൽ മുംബൈ 150 കടന്നു . എന്നാൽ അടുത്തടുത്ത പന്തുകളിൽ കിഷനെയും ( 44 ) പൊള്ളാർഡിനെയും ( 0 ) മടക്കി ഡാൻ ക്രിസ്റ്റ്യൻ ഞെട്ടിച്ചു . രോഹിത് ശർമ കരുതലോടെ കളിച്ചപ്പോൾ 17 ഓവറിൽ നാല് വിക്കറ്റിന് 176 . പതിനെട്ടാം ഓവറിൽ ബൌൾട്ട് രോഹിതിനെ ( 18 ) പുറത്താക്കിയത് മുംബൈയ്ക്ക് തിരിച്ചടിയായി . പിന്നീട് ക്രീസിൽ പാണ്ഡ്യ സഹോദരൻമാർ . പ്രതീക്ഷ നൽകിയെങ്കിലും 18.3 ഓവറിൽ ഒരു സ്കൂപ്പിനുള്ള ശ്രമത്തിൽ ക്രുനാൽ ( 10 ) വീണു . അവസാന ഓവറിലെ ആദ്യ രണ്ട് റൺസെടുത്ത ഹർദികും പുറത്തായി . ഡൽഹിക്കായി ബോൾട്ട് , ക്രിസ്റ്റ്യൻ , രാഹുൽ എന്നിവർ രണ്ട് വിക്കറ്റ് വീതം വീഴ്ത്തി .


പ്രമുഖ സീരിയൽ താരങ്ങൾ വാഹനാപകടത്തിൽ മരിച്ചു . തെന്നിന്ത്യൻ സീരിയൽ താരങ്ങളായ ഗഗൻ കാങ് ( 38 ) , അർജിത്ത് ലവാനിയ ( 30 ) എന്നിവരാണ് മരിച്ചത് . ഷൂട്ടിംഗ് കഴിഞ്ഞ് ഗുജറാത്തിൽ നിന്ന് മുംബൈയിലുള്ള വീട്ടിലേക്ക് മടങ്ങുന്നതിനിടയിലാണ് അപടത്തിൽപ്പെട്ടത് . പൽഖർ ജില്ലയിൽ മനോറിൽ വച്ച് നിർത്തിയിട്ടിരുന്ന ട്രക്കുമായി കാർ കൂട്ടിയിടിക്കുകയായിരുന്നു . ഇരുവരും സംഭവസ്ഥലത്തു തന്നെ മരിച്ചു . അമിത വേഗതയാണ് അപകടത്തിന് കാരണമെന്നാണ് പോലീസിന്റെ നിഗമനം . ഇടിയുടെ ആഘാതത്തിൽ കാർ പൂർണമായും തകർന്നു . ഗഗൻ സിങ്ങാണ് കാർ ഓടിച്ചിരുന്നത് . എന്നാൽ അപകടം നടക്കുമ്പോൾ ഇരുവരും മദ്യലഹരിയിലായിരുന്നുവെന്ന് പൊലീസിന് സംശമുണ്ട് .


രജനീകാന്തിന്റെ കബാലിയുടെ എയർലൈൻ പാർട്നെർ ആയി എയർ ഏഷ്യ കരാർ ഒപ്പിട്ടു . ഇതിന്റെ ഭാഗമായി യാത്രക്കാർക്കായി ‘കബാലി മെനുവും എയർ ഏഷ്യാ വിമാനത്തിൽ ഒരുക്കും . ബംഗലൂരുവിൽ നിന്നും ചെന്നൈയിലേക്ക് യാത്ര ചെയ്യുന്ന യാത്രക്കാർക്കാണ് കബാലി ഓഫർ ലഭിക്കുക . കബാലി സിനിമയുടെ റിലീസ് ദിവസമായിരിക്കും ഓഫർ . 7860 രൂപയാണ് സ്പെഷൽ പാക്കേജിന് ചെലവാകുക . കബാലിയുടെ സിനിമാ ടിക്കറ്റ് , ഭക്ഷണം , തിരിച്ചുവരാനുള്ള ടിക്കറ്റ് , ഓഡിയോ സിഡി എന്നിവയും പാക്കേജില് ഉൾപ്പെടും . രാവിലെ ആറ് മണിക്ക് പുറപ്പെടുന്ന വിമാനം ഏഴ് മണിക്ക് ചെന്നൈയിൽ എത്തും . യാത്രക്കാരെ തീയേറ്ററിലെത്തിക്കാനുള്ള സംവിധാനമുണ്ടാകും . ഷോ കഴിഞ്ഞ് മൂന്ന് മണിക്ക് ചെന്നൈയിൽ നിന്ന് തിരിച്ച് ബംഗലൂരുവിലേക്കും പറക്കും .


ഹൈദരാബാദുകാരിയായ പി വി സിന്ധു ബാഡ്മിൻറണിലാണോ വോളിബോളിലാണോ ഒളിമ്പിക്സ് മെഡൽ നേടിയത് ? സംശയം മറ്റാർക്കുമല്ല ഹൈദരാബാദ് എം എൽ എക്കാണ് . ഒരു സ്വകാര്യ ചടങ്ങിൽ ദേശീയ വോളിബോൾ താരമെന്നാണ് സിന്ധുവിനെ എംഎൽഎ മുംതാസ് അഹമ്മദ് ഖാൻ അഭിസംബോധന ചെയ്തത് . ഈ തെറ്റ് പറഞ്ഞുകൊടുത്തതാകട്ടെ തെലങ്കാന ഉപമുഖ്യമന്ത്രിയും . കാര്യം പി വി സിന്ധു ഇന്ത്യയിൽ ഏറെ അറിയപ്പെടുന്ന കായികതാരമായിരിക്കാം . ഒളിമ്പിക്സിൽ മെഡൽ നേടിയിട്ടുണ്ടാകാം . പത്മശ്രീയും ഖേൽരത്നയും കിട്ടിയിട്ടുമുണ്ടാകാം . എന്നുകരുതി എല്ലാവരും അവരെ അറിയണമെന്നുണ്ടോ ? അതും സ്വന്തം നാടായ ഹൈദരാബാദിൻറെ എം എൽ എക്ക് . ഇല്ലെന്നാണ് ചാർമിനാറിനടുത്ത് കൂട്ട നടത്തം ഫ്ലാഗ് ഓഫ് ചടങ്ങ് വേദി തെളിയിച്ചത് . ഉപമുഖ്യമന്ത്രി മഹ്മൂദ് അലിയടക്കമുളള പ്രമുഖർക്കൊപ്പം സിന്ധുവും വേദിയിലുണ്ട് . എം എൽ എ മുംതാസ് ഖാൻ ഓരോരുത്തരെയായി അഭിസംബോധന ചെയ്തു തുടങ്ങി . സിന്ധുവിൻറെ പേര് പറഞ്ഞ് , അവരുടെ കായിക ഇനം ഏതെന്നറിയാതെ ഉപമുഖ്യമന്ത്രിയോട് ചോദിച്ചു എംഎൽഎ . അദ്ദേഹം പറഞ്ഞുകൊടുത്തതുപോലെ പറയുകയും ചെയ്തു . എംഎൽഎയുടെ അബദ്ധം ചെറുചിരിയിലൊതുക്കുകയല്ലാതെ സിന്ധു തിരുത്താനൊന്നും പോയില്ല . എന്തായാലും ഒരു കാര്യം വ്യക്തമായി . ഒളിമ്പിക്സ് മെഡൽ നേട്ടത്തിന് തെലങ്കാന സർക്കാർ കോടികൾ സമ്മാനം നൽകിയ കായികതാരത്തെക്കുറിച്ച് ഉപമുഖ്യമന്ത്രിക്കും വലിയ പിടിയൊന്നുമില്ലെന്ന് .


ഡോ ജോർജ്ജ് ചെല്ലിൻ ചന്ദ്രൻ പ്രിൻസിപ്പളായി പ്രവർത്തിക്കുന്ന അടൂർ ശ്രീനാരായണ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഡിപാർട്ട്മെന്റ് ഓഫ് ഓട്ടോമൊബൈൽ എഞ്ചിനീയറിംഗ് , സിവിൽ എഞ്ചിനീയറിംഗ് , മെക്കാനിക്കൽ എഞ്ചിനീയറിംഗ് , ഇലക്ട്രോണിക്സ് ആൻഡ് കമ്മ്യൂണിക്കേഷൻ എഞ്ചിനീയറിംഗ് , ഇലക്ട്രികൾ ആൻഡ് ഇലക്ട്രോണിക്സ് എഞ്ചിനീയറിംഗ് , ഡിപാർട്ട്മെന്റ് ഓഫ് ബിസിനസ് അഡ്മിനിസ്ട്രേഷൻ എന്നിങ്ങനെ വൈവിധ്യമായ പഠനശാഖകളാണുള്ളത് . എഐസിടിഇയുടെ പൂർണ അംഗീകാരമുള്ള എസ് . എൻ . ഐ . ടി സിവിൽ എഞ്ചിനീയറിംഗ് , മെക്കാനിക്കൽ എഞ്ചിനീയറിംഗ് , ഓട്ടോമൊബൈൽ എഞ്ചിനീയറിംഗ് , ഇലക്ട്രികൽ ആൻഡ് ഇലക്ട്രോണിക്സ് എഞ്ചിനീയറിംഗ് , ഇലക്ട്രോണിക്സ് ആൻഡ് കമ്മ്യൂണിക്കേഷൻ എഞ്ചിനീയറിംഗ് എന്നീ ബ്രാഞ്ചുകളിൽ ബി - ടെക് ബിരുദം നൽകുന്നുണ്ട് . മെഷീൻ ഡിസൈനിംഗ് , സ്ട്രക്ച്ചറൽ എഞ്ചിനീയറിംഗ് ആൻഡ് കൺസ്ട്രക്ഷൻ മാനേജ്മെന്റ് എന്നീ കോഴ്സുകളിൽ എംടെക് ബിരുദവും ഇവിടെയുണ്ട് . 35 , 000 പുസ്തകങ്ങളും ആയിരക്കണക്കിന് ഡിജിറ്റൽ രേഖകളുമടങ്ങിയ ലൈബ്രറിയും ഡിഗ്രീ - പിജി വിദ്യാർത്ഥികൾക്ക് താമസിക്കാനുള്ള ഹോസ്റ്റലുകളും ക്യാംപസിനുള്ളിൽ തന്നെയാണ് സ്ഥിതി ചെയ്യുന്നത് . ഹോസ്റ്റലുകൾ എല്ലാം തന്നെ വീട്ടിലെ മുറിയെന്ന പോലെ സൌകര്യങ്ങളോട് കൂടിയാണ് . 24 മണിക്കൂറും വൈദ്യുതിയും വെള്ളവും ലഭ്യമാണ് . ഇതോടൊപ്പം വിദ്യാർത്ഥികൾക്കായി പ്രാർത്ഥനാ മുറികളും , ജിംനേഷ്യവും ക്യാംപസിനുള്ളിൽ സജ്ജീകരിച്ചിട്ടുണ്ട് . ഇതോടൊപ്പം ഹോസ്റ്റലിൽ താമസിക്കുന്നവർക്കായി മെസ്സും മുഴുവൻ വിദ്യാർത്ഥികൾക്കായി കാന്റീനും സജ്ജമാണ് . സ്റ്റുഡന്റ് സ്റ്റോറും അടിയന്തരവൈദ്യസഹായവും ക്യാംപസിൽ ഉറപ്പാക്കിയിട്ടുണ്ട് . മാനേജ്മെന്റ വിഭാഗത്തിൽ ഫിനാൻസ് മാനേജ്മെന്റ് , സിസ്റ്റംസ് മാനേജ്മെന്റ് , മാർക്കറ്റിംഗ് മാനേജ്മെന്റ് , ഓപ്പറേഷൻസ് മാനേജ്മെന്റ് , ഹ്യൂമൻ റിസോഴ്സ് മാനേജ്മെന്റ് എന്നിവയിൽ സ്പെഷ്യലൈസേഷനോട് കൂടിയുള്ള എംബിഎ കോഴ്സുകളാണുള്ളത് . കോളേജിനെ ഹരിത ക്യാമ്പസാക്കി മാറ്റാനുള്ള പദ്ധതിയുടെ ഭാഗമായി കഴിഞ്ഞ അധ്യയനവർഷം 101 വൃക്ഷതൈകൾ വിദ്യാർത്ഥികളും നടുകയും അവ കൃത്യമായി പരിപാലിച്ചു പോരുകയും ചെയ്യുന്നു . മേഖലയിലെ പക്ഷികളുടെ സംരക്ഷണവും നിരീക്ഷണവും ലക്ഷ്യമിട്ടു കൊണ്ട് ഒരു ബേഡ്സ് ക്ലബും ക്യാംപസിൽ പ്രവർത്തിക്കുന്നുണ്ട് . വിമൻസ് സെസ്റ്റിന്റെ സ്വപ്ന പദ്ധതിയായ സ്വപ്നകൂടിലൂടെ ഒരു നിർധന കുടുംത്തിന് വിദ്യാർത്ഥികൾ മാനേജ്മെന്റിന്റെ സഹായത്തോടെ വീട് നിർമ്മിച്ചു നൽകി . ഐക്യരാഷ്ട്രസഭയുടെ പരിസ്ഥിതി വിഭാഗത്തിന്റെ വരെ ശ്രദ്ധ പിടിച്ചു പറ്റിയ 50 കിലോ വാട്ടിന്റെ സോളാർപ്ലാന്റിന്റെ നിർമ്മാണത്തിൽ എസ് . എൻ . ഐ . ടിയിലെ ഇലക്ട്രിക്കൽ എഞ്ചിനീയറിംഗ് വിഭാഗം വിദ്യാർത്ഥികൾ നിർണായക പങ്കുവഹിച്ചു . എനർജി ഓഡിറ്റിംഗ് , സിസ്റ്റം ഡിസൈൻ , ഇൻസ്റ്റലേഷൻ എന്നീ ജോലികളെല്ലാം ഒരു വർഷത്തോളം കോളേജ് നിർവഹിച്ചത് ഇലക്ട്രിക്കൽ എഞ്ചിനീയറിംഗ് വിദ്യാർത്ഥികളുടെ സഹായത്തോടെയാണ് . കോളേജിന്റെ പ്രവർത്തനത്തിനാവശ്യമായ വൈദ്യുതി എടുത്ത ശേഷം അവശേഷിച്ചത് കെ . എസ് . ഇ . ബിക്ക് കൈമാറുകയാണിപ്പോൾ . ഇതിനായി ഗ്രിഡ് കണക്ട് സോളാർ സംവിധാനമാണ് സജ്ജമാക്കിയിട്ടുള്ളത് .


സാധനങ്ങൾ വാങ്ങാൻ ഓൺലൈൻ ഷോപ്പിങ് സംവിധാനങ്ങളെ ആശ്രയിക്കുന്നവരാണോ നിങ്ങൾ ? എന്നാൽ നിങ്ങളുടെ ഷോപ്പിങ് ശീലങ്ങൾ സർക്കാറിന് അറിയണം . അടുത്ത മാസം മുതൽ ഇതിനുള്ള സർവ്വേ നടപടികൾ രാജ്യത്ത് ആരംഭിക്കുകയാണ് . ഓൺലൈൻ ഷോപ്പിങിന്റെ അതിവേഗത്തിലെ വ്യാപനം നിലവിലെ മാർക്കറ്റ് സ്വഭാവങ്ങളിൽ വലിയ മാറ്റമുണ്ടാക്കുന്ന പശ്ചാത്തലത്തിലാണ് ഇത് പഠന വിധേയമാക്കാൻ കേന്ദ്ര സർക്കാർ തീരുമാനിച്ചിരിക്കുന്നത് . കേന്ദ്ര സ്റ്റാറ്റിസ്റ്റിക്സ് മാന്ത്രാലയത്തിന് കീഴിലുള്ള നാഷണൽ സാമ്പിൾ സർവ്വേ ഓർഗനൈസേഷൻ ( എൻ . എസ് . എസ് . ഒ ) എല്ലാവർഷവും നടത്തിവരാറുള്ള കൺസ്യൂമർ എക്സ്പെൻഡിച്ചർ സർവ്വെയിലാണ് ജനങ്ങളുടെ ഓൺലൈൻ ഷോപ്പിങ് രീതികൾ കൂടി നിരീക്ഷണ വിധേയമാക്കുന്നത് . ജൂലൈ മുതൽ അടുത്ത വർഷം ജൂൺ വരെ നീണ്ടു നിൽക്കുന്ന വിവരശേഖരണമായിരിക്കും ഇത് . ദേശീയ സാമ്പത്തിക ഡേറ്റേബേസിന്റെ ഭാഗമായി ഇനി ഈ കണക്കുകളുമുണ്ടാകും . 2016ലെ കണക്കുകൾ പ്രകാരം 14.5 ബില്യൻ ഡോളറിന്റെ ഓൺലൈൻ വ്യാപാരമാണ് രാജ്യത്ത് നടക്കുന്നത് . 750 ബില്യൻ ഡോളറോളം വരുന്ന രാജ്യത്തെ മൊത്തം ചില്ലറ വിപണിയുമായി താരതമ്യം ചെയ്യുമ്പോൾ ഇത് അത്ര വലുതല്ല . എന്നാൽ അടുത്ത ഏതാനും വർഷങ്ങൾക്കുള്ളിൽ ഇ - കൊമേഴ്സ് പ്ലാറ്റ്ഫോം വഴിയുള്ള വ്യാപാര രംഗത്ത് വലിയ കുതിച്ചുചാട്ടമുണ്ടാകുമെന്നാണ് വിവിധ ഏജൻസികൾ നൽകുന്ന വിവരം . 2021ഓടെ രാജ്യത്ത് ആകെ നടക്കുന്ന വ്യാപാരങ്ങളുടെ അഞ്ചിലൊന്നും ഓൺലൈൻ വഴി ആയിരിക്കുമെന്നാണ് കരുതപ്പെടുന്നത് . നിലവിൽ ചൈനയാണ് ഏഷ്യയിൽ ഏറ്റവുമധികം ഓൺലൈൻ വ്യാപാരം നടക്കുന്നത് . എന്നാൽ ലോകത്ത് തന്നെ ഏറ്റവും വേഗത്തിൽ വളരുന്ന ഓൺലൈൻ വ്യാപാര മേഖല ഇന്ത്യയിലാണ് . ഈ സാഹചര്യത്തിലാണ് കേന്ദ്ര സർക്കാർ ഏജൻസികൾ ഇതിന്റെ കണക്കുകൾ തേടുന്നത് . 1 . 2 ലക്ഷം വീടുകളിലായിരിക്കും എൻ . എസ് . എസ് . ഒ സർവ്വേ നടത്തുക .


1998ൽ ഫ്രാൻസ് ലോകകപ്പിന്റെ ഔദ്യോഗിക ഗാനം ഫുട്ബോൾ ആരാധകർ ആരും മറക്കാനിടയില്ല . റിക്കി മാർട്ടിൻ ' ' ദി കപ്പ് ഓഫ് ലൈഫ് ' ' എന്ന് പേരിട്ട ഗാനം സൂപ്പർഹിറ്റായിരുന്നു . പിന്നീട് അതിനോളം ആവേശം പകർന്ന മറ്റൊന്ന് ഷാക്കിറയുടെ വക്കാ വക്കയായിരുന്നു . 2010 ദക്ഷിണാഫ്രിക്കൻ ലോകകപ്പിനാണ് ഷാക്കിറ ഗാനം ഒരുക്കിയത് . ഓരോ ഫുട്ബോൾ ലോകകപ്പ് ആവുമ്പോഴും ഫുട്ബോൾ ആരാധകർ കാത്തിരിപ്പിലാണ് ഔദ്യോഗിക ഗാനത്തിന് വേണ്ടി . റഷ്യൻ ലോകകപ്പിനും കാര്യങ്ങൾ വ്യത്യസ്ഥമല്ല . ആവേശം നിറയ്ക്കാൻ ഒരു ഗാനം റഷ്യൻ ലോകകപ്പിനും വരുന്നുണ്ട് . ഔദ്യോഗിക ഗാനമൊരുക്കുന്നത് ഹോളിവുഡ് സൂപ്പർ താരവും റാപ്പറുമായ വിൽ സ്മിത്താണ് . നിക്കി ജാം , കൊസോവൻ ഗായികയായ ഏറ ഇസ്ട്രേഫി എന്നിവർക്കൊപ്പം ചേർന്നാണ് വിൽ സ്മിത്ത് റഷ്യൻ ലോകകപ്പിനായി ഔദ്യോഗിക ഗാനം ഒരുക്കുന്നത് . മ്യൂസിക് നിർമാതാവായി ഡിപ്ലോയും .


അയച്ച സന്ദേശങ്ങൾ ഡിലീറ്റ് ചെയ്യാവുന്ന പ്രത്യേകത എല്ലാവർക്കും അവതരിപ്പിച്ച് വാട്ട്സ്ആപ്പ് . ആദ്യഘട്ടത്തിൽ വാട്ട്സ്ആപ്പ് വിൻഡോസ് പതിപ്പിൽ ലഭിച്ചിരുന്ന പ്രത്യേകത ഇന്നുമുതൽ എല്ലാവർക്കും ലഭിക്കുമെന്നാണ് വാട്ട്സ്ആപ്പ് അറിയിക്കുന്നത് . ഡീലിറ്റ് എവരിവൺ , റീകോൾ ബട്ടൺ , റീവോക്ക് ബട്ടൺ എന്നിങ്ങനെ വിവിധ പേരിൽ ഈ ഫീച്ചർ അറിയപ്പെടുന്നുണ്ട് . ഇത് പ്രകാരം അബദ്ധത്തിലോ , ആളുമാറിയോ നിങ്ങളുടെ വാട്ട്സ്ആപ്പ് അക്കൌണ്ടിൽ നിന്നും ഒരു സന്ദേശം സെൻറ് ആയി പോയാൽ . അത് വേണ്ടെന്ന് തോന്നിയാൽ 7 മിനുട്ടിനുള്ളിൽ നീക്കം ചെയ്യാം . ആൻഡ്രോയ്ഡ് , ഐഫോൺ ഉപയോക്താക്കൾക്ക് അടുത്ത അപ്ഡേഷനിൽ ഈ ഫീച്ചർ ലഭിക്കും എന്നാണ് വാട്ട്സ്ആപ്പ് പറയുന്നത് . പക്ഷെ , ടെക്നിക്കലായി ചില പ്രശ്നങ്ങൾ ഉള്ളതിനാൽ എല്ലാ രാജ്യങ്ങളിലെ ഉപയോക്താക്കൾക്കും ഒറ്റയടിക്ക് ഈ ഫീച്ചർ ലഭ്യമാകണമെന്നില്ല എന്ന സൂചനയുമുണ്ട് . അതിനാൽ ഇന്ത്യയിൽ ഫീച്ചർ എത്താൻ ഇത്തിരി കാത്തിരിക്കേണ്ടി വന്നേക്കാം . വാട്ട്സ്ആപ്പ് വെബ് പതിപ്പിലും പുതിയ പ്രത്യേകത ലഭിക്കും .


ട്വൻറി 20 ക്രിക്കറ്റിൻറെ ചൂടും ചൂരും കണ്ട പോരിൽ സൺറൈസേഴ്സ് ഹൈദരാബാദിന് തുടർച്ചയായ രണ്ടാം ജയം . മുംബൈ ഇന്ത്യൻസിനെതിരായ മത്സരത്തിൽ സൺറൈസേഴ്സ് ഹൈദരാബാദിന് 148 റൺസാണ് വിജയിക്കാൻ വേണ്ടിയിരുന്നത് . അവസാന ഓവറിൻറെ അവസാന പന്തിൽ ഹൈദരാബാദ് ജയം സ്വന്തമാക്കി . ഒരു വിക്കറ്റിനായിരുന്നു ഹൈദരാബാദിൻറെ ജയം . അനായാസം വിജയിക്കാവുന്ന മത്സരം മുറുക്കിയത് മുംബൈ പേസർമാരുടെ ബൌളിങ്ങാണ് . 45 റൺസെടുത്ത ശിഖർ ധവനാണ് ഹൈദരാബാദിൻറെ ടോപ് സ്കോറർ . ദീപക് ഹൂഡ പുറത്താവാതെ നേടിയ 32 റൺസ് മത്സരത്തിൽ നിർണായകമായി . ടോസ് നഷ്ടപ്പെട്ട് ബാറ്റിങ് ആരംഭിച്ച മുംബൈയെ ഹൈദരാബാദ് ബൌളർമാർ വരിഞ്ഞുമുറുക്കി . എട്ട് വിക്കറ്റ് നഷ്ടത്തിലാണ് മുംബൈ 147 റൺസ് നേടിയത് . ഹൈദരാബാദിനായി സിദ്ധാർഥ് കൌളും ബില്ലി സ്റ്റാൻലേക്കും സന്ദീപ് ശർമയും രണ്ട് വീതം വിക്കറ്റ് വീതം വീഴ്ത്തി . ഷാക്കിബ് അൽ ഹസനും റാഷിദ് ഖാനും ഓരോ വിക്കറ്റ് വീഴ്ത്തി . റാഷിദ് ഖാൻ നാല് ഓവറിൽ 13 റൺസ് മാത്രമാണ് വിട്ടു നൽകിയത് . 17 പന്തിൽ 29 റൺസെടുത്ത എവിൻ ലൂയിസാണ് മുംബൈയുടെ ടോപ് സ്കോറർ . കിരൺ പൊള്ളാർഡ് ( 28 ) , സൂര്യകുമാർ യാവദ് ( 28 ) എന്നിവരും ഭേദപ്പെട്ട പ്രകടനം പുറത്തെടുത്തു . പരുക്കേറ്റ ഭുവനേശ്വർ കുമാറിന് പകരം സന്ദീപ് ശർമയെ ഉൾപ്പെടുത്തിയാണ് ഹൈദരാബാദ് ഇറങ്ങിയത് . രണ്ട് മാറ്റങ്ങളുമായിട്ടാണ് മുംബൈ ടീം ഒരുക്കിയത് . പരുക്കേറ്റ ഹാർദിക് പാണ്ഡ്യക്ക് പകരം പ്രദീപ് സാങ്വാൻ ടീമിലെത്തി . മിച്ചൽ മക് ക്ലെനാഘന് പകരം ബെൻ കട്ടിങ്ങും മുംബൈ കുപ്പായത്തിലുണ്ടായിരുന്നു .


ചരക്ക് സേവന നികുതി പ്രാബല്യത്തിൽ വന്നതിന് ശേഷം പണികിട്ടിയത് ഹോട്ടലുകളിൽ നിന്ന് ഭക്ഷണം കഴിച്ചവർക്കാണ് . നേരത്തെ പ്രത്യകം നികുതിയൊന്നും ഈടാക്കാതിരുന്ന ഹോട്ടലുകളിൽ പലതും 18 ശതമാനം നികുതി ഈടാക്കിയത് ഭക്ഷണത്തിന്റെ ബില്ലിൽ കാര്യമായ വർദ്ധനവുണ്ടാക്കി . പല ഹോട്ടലുകളിൽ പല തരത്തിൽ നികുതി ഈടാക്കിയതും ജനങ്ങളിൽ ആശയക്കുഴപ്പമുണ്ടാക്കി . ഉൽപ്പന്നങ്ങൾക്ക് എന്ന പോലെ ഹോട്ടൽ സേവനത്തിനും വ്യത്യസ്ഥ സ്ലാബുകളിലായാണ് ജി . എസ് . ടി ഏർപ്പെടുത്തിയിരിക്കുന്നത് . ഹോട്ടലുകളിലെ വിറ്റുവരവിന്റെ അടിസ്ഥാനത്തിലാണ് ജി . എസ് . ടിയിൽ അവയെ വിവിധ തട്ടുകളായി തിരിച്ചിരിക്കുന്നത് . വർഷത്തിൽ പരമാവധി 20 ലക്ഷം രൂപ വരെ വിറ്റുവരവുള്ള ഹോട്ടലുകൾക്ക് ജി . എസ് . ടി ബാധകമല്ല . ഇതിന് മുകളിൽ 75 ലക്ഷം വരെ വാർഷിക വിറ്റുവരവുള്ള ഹോട്ടലുകൾക്കെല്ലാം അഞ്ച് ശതമാനം ജി . എസ് . ടിയാണ് ബാധകമാവുന്നത് . ചെറുകിട ഹോട്ടലുകളെല്ലാം ഈ വിഭാഗത്തിലാണ് ഉൾപ്പെടുന്നത് . സി ഇല്ലാത്തതുമായ ഹോട്ടലുകൾക്ക് 12 ശതമാനം ജി . എസ് . ടി ബാധകമാവും . സി ഉള്ളതുമായ ഹോട്ടലുകൾക്ക് 18 ശതമാനം ജി . എസ് . ടി സ്ലാബാണ് ബാധകമായി വരുന്നത് . എന്നാൽ ഇതിനെല്ലാം പുറമേയുള്ള മറ്റൊരു നിബന്ധനയാണ് സംസ്ഥാനത്തെ മിക്ക ഹോട്ടലുകൾക്കും വിനയാകുന്നത് . ഹോട്ടലിൽ എ . സി ഉണ്ടെങ്കിൽ പിന്നെ വിറ്റുവരവ് കണക്കാക്കില്ല . പകരം 18 ശതമാനം നികുതി തന്നെ ഈടാക്കും . സി ഉള്ളതിനാൽ ഇവയിലെല്ലാം 18 ശതമാനം ജി . എസ് . ടി ബാധകമാവും . ആഡംബര - നക്ഷത്ര ഹോട്ടലുകളിലും ഇതേ നികുതി തന്നെയാണ് ഈടാക്കുന്നത് . ഫലത്തിൽ കേരളത്തിലെ ഇടത്തരം ഹോട്ടലുകളിൽ നിന്ന് ഭക്ഷണം കഴിക്കുന്നവർക്ക് പോലും നക്ഷത്ര ഹോട്ടലുകളിലേതിന് സമാനമായ ജി . എസ് . ടി നൽകേണ്ടി വരുന്നു . ഹോട്ടലുകളിലെ വില വർദ്ധന പിൻവലിക്കാൻ കഴിയില്ലെന്നാണ് ഹോട്ടൽ ആന്റ് റെസ്റ്റോറന്റ് അസോസിയേഷനും ഇന്ന് പ്രതികരിച്ചത് . ജൂലൈ ഒന്ന് വരെ അര ശതമാനം അനുമാന നികുതി മാത്രമാണ് ഇടാക്കിയിരുന്നതെന്ന് അസോസിയേഷൻ പറയുന്നു . ഹൈക്കോടതി വിധി അനുസരിച്ച് സേവന നികുതി ഈടാക്കിയിരുന്നുമില്ല . ടി വന്നതോടെ അഞ്ച് മുതൽ 18 ശതമാനം വരെയായി നികുതി കൂടിയതിനാൽ വില കുറയ്ക്കാതെ ജി . എസ് . ടി ഈടാക്കി മുന്നോട്ട് പോകാനാണ് ഹോട്ടലുടമകളുടെ തീരുമാനം .


ക്രിസ്തുമസ് ദിനത്തിൽ തൻറെ പുതിയ ചിത്രത്തിൻറെ പ്രഖ്യാപനം നടത്തി ദിലീപ് . വിയാൻ വിഷ്ണുവിൻറെ സംവിധാനത്തിലൊരുങ്ങുന്ന ചിത്രത്തിൻറെ പേര് ' പറക്കും പപ്പൻ ' എന്നാണ് . ദിലീപിൻറെ ഉടമസ്ഥതയിലുള്ള ഗ്രാൻഡ് പ്രൊഡക്ഷൻസും കാർണിവൽ മോഷൻ പിക്ചേഴ്സും ചേർന്നുള്ള ആദ്യ നിർമാണ സംരംഭമാണ് പറക്കും പപ്പൻ . ചിത്രത്തിൻറെ ആദ്യ പോസ്റ്ററും ദിലീപ് തൻറെ ഫേസ്ബുക്ക് പേജിലൂടെ പുറത്ത് വിട്ടു . ബി . ഉണ്ണികൃഷ്ണൻ സംവിധാനം ചെയ്യുന്ന കോടതി സമക്ഷം ബാലൻ വക്കീൽ , രാമചന്ദ്രൻ ബാബുവിൻറെ പ്രഫസർ ഡിങ്കൻ എന്നീ ചിത്രങ്ങളിലാണ് ദിലീപ് ഇപ്പോൾ അഭിനയിക്കുന്നത് . ഛായാഗ്രാഹകനായ രാമചന്ദ്ര ബാബു ആദ്യമായി സംവിധാനം ചെയ്യുന്ന പ്രഫസർ ഡിങ്കൻ ത്രി ഡി ഫോർമാറ്റിലാണ് ഒരുങ്ങുന്നത് . പാസഞ്ചറിന് ശേഷം ദിലീപ് അഭിഭാഷക വേഷത്തിലെത്തുന്ന ചിത്രമാണ് കോടതി സമക്ഷം ബാലൻ വക്കീൽ . മംമ്തയും പ്രിയ ആനന്ദുമാണ് നായികമാർ . മലയാളത്തിൽ പ്രിയ ആനന്ദ് നായികയായി എത്തുന്ന മൂന്നാമത്തെ ചിത്രമാണ് കോടതി സമക്ഷം ബാലൻ വക്കീൽ .


കോമൺവെൽത്ത് ഗെയിംസിൽ ഇന്ത്യയ്ക്ക് ആറാം സ്വർണം . ചരിത്രമെഴുതി മനു ഭേകർ . ഷൂട്ടിംഗിൽ പതിനാറുകാരി മനു ഭേകറിന് സ്വർണം . ഷൂട്ടിംഗിലെ 10 മീറ്റർ എയർ പിസ്റ്റളിലാണ് നേട്ടം . വെള്ളി ഇന്ത്യയുടെ തന്നെ ഹീന സിധു നേടി . ഇതോടെ ഗെയിംസിൽ ഇന്ത്യ നേടിയ ആകെ മെഡലുകളുടെ എണ്ണം ഒമ്പതായി . ഭാരോദ്വഹനത്തിൽ വനിതകളുടെ 69 കിലോ വിഭാഗത്തിൽ പൂനം യാദവ് ഇന്ത്യക്ക് വേണ്ടി അഞ്ചാം സ്വർണം നേടി . ഭാരോദ്വഹനത്തിൽ നിന്നായിരുന്നു ഇന്ത്യയുടെ അഞ്ചാം സ്വർണ നേട്ടം . ഗ്ലാസ്ഗോ ഗെയിംസിലെ വെങ്കലമെഡൽ നേട്ടം ഗോൾഡ് കോസ്റ്റിൽ മെച്ചപ്പെടുത്തുകയായിരുന്നു പൂനം . സ്നാച്ചിൽ 100 കിലോയും ക്ലീൻ ആൻഡ് ജെർക്കിൽ 122 കിലോയും ഉയർത്തിയാണ് പൂനം യാദവിൻറെ വിജയം . നിലവിൽ ആറ് സ്വർണവും രണ്ട് വെള്ളിയും ഒരു വെങ്കലവുമായി പോയിൻറ് പട്ടികയിൽ മൂന്നാം സ്ഥാനത്താണ് ഇന്ത്യ . 22 സ്വർണവും 17 വെള്ളിയും 20 വെങ്കലവുമടക്കം 59 മെഡലുമായി ഓസ്ട്രേലിയയാണ് ഒന്നാം സ്ഥാനത്ത് . 14 സ്വർണവും 14 വെള്ളിയും 6 വെങ്കലവും നേടിയ ഇംഗ്ലഡ് രണ്ടാം സ്ഥനത്തും 5 സ്വർണവും 17 വെള്ളിയും 6 വെങ്കലവും നേടിയ കാനഡ നാലാം സ്ഥാനത്തുമാണ് .


വ്യാജ പാൻ കാർഡുകൾ കണ്ടെത്തിയ സാഹചര്യത്തിൽ രാജ്യത്തെ 11.44 ലക്ഷം പാൻ കാർഡുകൾ കേന്ദ്ര സർക്കാർ അസാധുവാക്കി . നിയമമനുസരിച്ച് ഒരാൾക്ക് ഒന്നിൽ കൂടുതൽ പാൻ കാർഡ് ഉണ്ടാകാൻ പാടില്ല . വ്യാജ മേൽവിലാസം നൽകിയും ഇല്ലാത്ത ആളുകളുടെ പേരിലും ഒട്ടേറെ പാൻ കാർഡുകൾ റജിസ്റ്റർ ചെയ്തതായി ആദായനികുതി വകുപ്പിന്റെ പരിശോധനയിൽ വ്യക്തമായിരുന്നു . ഇതിനെത്തുടർന്നാണ് അടിയന്തര നടപടി . അസാധുവാക്കപ്പെട്ടവയ്ക്കൊപ്പം നിങ്ങളുടെ പാൻകാർഡും ഉണ്ടോയെന്ന് പരിശോധിക്കാംഃ 1 . ആദായനികുതി വകുപ്പിന്റെ സൈറ്റിൽ പ്രവേശിക്കുക . 3 . തുറന്നു വരുന്ന വിൻഡോയിൽ ചോദിച്ചിരിക്കുന്ന വിവരങ്ങൾ ചേർക്കുക . 4 . പാൻ കാർഡുമായി ബന്ധിപ്പിച്ചിരിക്കുന്ന മൊബൈൽ നമ്പറിൽ ലഭിക്കുന്ന ‘വൺ ടൈം പാസ്വേഡ്’ സൈറ്റിൽ ചേർക്കുക . 5 . പാൻ കാർഡ് അസാധുവാക്കിയിട്ടില്ലെങ്കിൽ നിങ്ങളുടെ വിശദാംശങ്ങൾക്കൊപ്പം ‘ആക്ടീവ്’ എന്ന സന്ദേശം തെളിയും . നിങ്ങൾ നൽകിയ അതേ വിശദാംശങ്ങളുള്ള ഒന്നിലധികം പാൻ കാർഡുകൾ ഉള്ളപക്ഷം കൂടുതൽ വിശദാംശങ്ങൾ ചേർക്കേണ്ടിവരും .


റബ്ബർ ആർ എസ് എസ് 4ന് 122 രൂപയിലേക്കാണ് കഴിഞ്ഞ ദിവസം വില ഇടിഞ്ഞത് . രണ്ട് ദിവസം കൊണ്ട് കുറഞ്ഞത് 3 രൂപ . വ്യാപാരികൾ 110 രൂപയിലും താഴ്ത്തിയാണ് കർഷകരിൽ നിന്നും റബ്ബർ വാങ്ങുന്നത് . റബ്ബർ പാലിന്റെ വിലയും ഗണ്യമായി ഇടിഞ്ഞിട്ടുണ്ട് . കഴിഞ്ഞ മാസം 120 രൂപ വരെ എത്തിയയിടത്ത് ഇപ്പോൾ 80ൽ താഴെയാണ് വില . റബ്ബറിന് 150 രൂപ കർഷകന് ഉറപ്പാക്കുന്ന വിലസ്ഥിരതാ ഫണ്ട് തുടരുമെന്ന് സർക്കാർ പ്രഖ്യാപിച്ചിട്ടുണ്ടെങ്കിലും കഴിഞ്ഞ മൂന്ന് മാസമായി വിതരണം നടക്കുന്നില്ല ഉത്പാദനം കൂടുന്ന കാലത്ത് വൻകിട കമ്പനികൾ സംഘടിതമായി വിലയിടിക്കുന്നുവെന്നാണ് റബ്ബർ വ്യാപാരികളുടെ ആരോപണം . ഇങ്ങനെ പോയാൽ വില നൂറ് രൂപയ്ക്കും താഴെ പോകുമെന്ന മുന്നറിയിപ്പും വ്യാപാരികൾ നൽകുന്നു . 150 രൂപയുമായുള്ള റബ്ബർ വിലയുടെ അന്തരം കൂടുന്നത് സംസ്ഥാന സർക്കാരിന് വലിയ ബാധ്യത വരുത്തിവയ്ക്കും . വിലസ്ഥിരതാ പദ്ധതി തുരുമെന്നതിനാൽ വിലയിടിവിൽ കർഷകർക്ക് ആശങ്കവേണ്ടെന്ന നിലപാടിലാണ് റബ്ബർ ബോർഡ് .


ഇന്ത്യൻ ഓപ്പണർ പൃഥ്വി ഷായ്ക്ക് ഓസീസിനെതിരായ ആദ്യ ടെസ്റ്റ് നഷ്ടമാകും . ഇക്കാര്യം ബിസിസിഐ സ്ഥിരീകരിച്ചു . ക്രിക്കറ്റ് ഓസ്ട്രേലിയ ഇലവനെതിരായ സന്നാഹ മത്സരത്തിൽ കണങ്കാലിന് പരിക്കേറ്റതാണ് താരത്തിന് വിനയായത് . ക്യാച്ചെടുക്കുന്നതിനിടെയാണ് താരത്തിന് പരിക്കേറ്റത് . പൃഥ്വി ഷായുടെ അഭാവത്തിൽ മുരളി വിജയ് - കെ . എൽ രാഹുൽ സഖ്യം ഓപ്പൺ ചെയ്യും . ഡിസംബർ ആറിന് അഡ്ലെയ്ഡിലാണ് ആദ്യ ടെസ്റ്റ് . ബൌണ്ടറി ലൈനിൽ ക്യാച്ചെടുക്കുന്നതിനിടെയാണ് ഇന്ത്യയുടെ യുവ ഓപ്പണർക്ക് പരിക്കറ്റത് . ഇന്ത്യയുടെ പാട്രിക് ഫഹാർട്ട് ഉൾപ്പെടെയുള്ളവരുടെ സഹായത്തോടെയാണ് പൃഥ്വി പുറത്തേക്ക് പോയത് . തുടർന്ന് ആശുപത്രിയിലേക്ക് മാറ്റി . പൃഥ്വിയുടെ സ്കാനിങ്ങ് റിപ്പോർട്ട് പുറത്ത് വന്നതിന് ശേഷമാണ് ബിസിസിഐ കാര്യങ്ങൾ വ്യക്തമാക്കിയത് . തകർപ്പൻ ഫോമിലായിരുന്നു പൃഥ്വി . വിൻഡീസിന്റെ ഇന്ത്യൻ പര്യടനം , ന്യൂസിലൻഡിൽ ഇന്ത്യ എയുടെ അനൌദ്യോഗിക ടെസ്റ്റ് എന്നിവയിലെല്ലാം തകർപ്പൻ ഫോമിലായിരുന്നു പൃഥ്വി . ക്രിക്കറ്റ് ഓസ്ട്രേലിയ ഇലവനെതിരെ അതിവേഗത്തിൽ അർധ സെഞ്ചുറിയും സ്വന്തമാക്കി . പരമ്പരയ്ക്ക് മുമ്പ് പൃഥ്വി ഷായിൽ ഏറെ പ്രതീക്ഷയുണ്ടായിരുന്നു .


സംസ്ഥാന വികസനം ലക്ഷ്യംവച്ചുള്ള 50,000 കോടി രൂപയുടെ വിഭവ സമാഹരണമാണു പുതിയ സർക്കാറിന്റെ പ്രധാന ലക്ഷ്യം . ഇതു മുൻനിർത്തിയുള്ള ബജറ്റാകും ധനമന്ത്രി ഡോ . തോമസ് ഐസക് അവതരിപ്പിക്കുക . വിഭവ സമാഹരണം ഏതൊക്കെ രീതികളിലാകുമെന്നതു സംബന്ധിച്ചും ബജറ്റിൽ പരാമർശമുണ്ടായേക്കുമെന്നാണു സൂചന . ഇതു സംബന്ധിച്ച ചർച്ചകളിലാണ് ധനമന്ത്രിയും ഉദ്യോഗസ്ഥ സംഘവും . കേരളത്തിന്റെ ധനസ്ഥിതി ഇതേ രീതിയിൽ തുടരില്ലെന്നും , നിർമാണ പ്രവൃത്തികളുടെ ബില്ലുകൾ വരുമ്പോൾ ധനസ്ഥിതി ശരിയാകുമെന്നും ഡോ . തോമസ് ഐസക് പറയുന്നു . കഴിഞ്ഞ സർക്കാറിന്റെ ബജറ്റ് എസ്റ്റിമേറ്റുകളിൽ ഒരു കാര്യവും മാറ്റാൻ ഉദ്ദേശിക്കുന്നില്ലെന്ന് അദ്ദേഹം പറഞ്ഞു . എന്നാൽ , ബജറ്റ് പ്രസംഗത്തിലെ വികസന സ്കീമുകളൊന്നുമുണ്ടാകില്ല . റവന്യ കമ്മി ഇനിയും വർധിപ്പിക്കുന്ന നടപടികളൊന്നുമുണ്ടാകില്ലെന്നും അദ്ദേഹം പറഞ്ഞു .


കൊച്ചിയിൽ നടിയെ ആക്രമിച്ച കേസിലെ മുഖ്യപ്രതി സുനിൽകുമാറിൻറെ സഹതടവുകാരൻറെ രഹസ്യ മൊഴി രേഖപ്പെടുത്തും . അന്വേഷണ സംഘത്തിൻറെ ആവശ്യപ്രകാരമാണ് ചാലക്കുടി സ്വദേശി ജിൻസിൻറെ മൊഴി രേഖപ്പെടുത്താൻ ഏറണാകുളം ചീഫ് ജുഡീഷ്യൽ മജിസ്ട്രേറ്റ് ഉത്തരവിട്ടത് . ഉത്തരവിൻറെ പകർപ്പ് അന്വേഷണ സംഘത്തിന് ലഭിച്ചു . നടിയെ ആക്രമിച്ച കേസിലെ പ്രധാന പ്രതി പെരുമ്പാവൂർ സ്വദേശി സുനിൽ കുമാർ എഴുതിയതെന്ന് കരുതപ്പെടുന്ന ഒരു കത്ത് ഈയിടെ ജയിലിൽ നിന്നും പുറത്തെത്തിയിരുന്നു . നടി ആക്രമിക്കപ്പെട്ട സംഭവത്തിന് പിന്നിൽ നടനും സംവിധായകനുമായ ഒരാളുടെ പങ്ക് വിശദീകരിക്കുന്നതായിരുന്നു കത്ത് . ഈ കത്ത് ജയിലിൽ നിന്ന് പുറത്തെത്തിച്ചത് സുനിൽ കുമാറിനൊപ്പം ജയിൽമുറിയിൽ കഴിഞ്ഞിരുന്ന ജിൻസ് ആണെന്നാണ് അനുമാനം . ഇതിൻറെ അടിസ്ഥാനത്തിലാണ് ജിൻസിൻറെ രഹസ്യ മൊഴിയെടുക്കാൻ പോലീസ് കോടതിയെ സമീപിച്ചത് . ജിൻസിനെ ആലുവ മജിസ്ട്രേറ്റ് കോടതിയിൽ ഹാജരാക്കി മൊഴി രേഖപ്പെടുത്താനാണ് ഉത്തരവ് . മൊഴി രേഖപ്പെടുത്തിയ ശേഷം മുദ്രവെച്ച കവറിൽ കേസ് പരിഗണിക്കുന്ന കോടതിക്ക് മൊഴി കൈമാറാനും ഏറണാകുളം ചീഫ് ജുഡീഷ്യൽ മജിസ്ട്രേറ്റ് നാല് ദിവസം മുമ്പ് ഉത്തരവിട്ടു . ഉത്തരവിൻറെ പകർപ്പ് അന്വഷണ സംഘത്തിനും കൈമാറി . കേസിൽ കുറ്റപത്രം നൽകിയ അന്വേഷണ സംഘം പുതിയ വിവരത്തിൻറെ അടിസ്ഥാനത്തിൽ വീണ്ടും അന്വേഷണം തുടങ്ങിയിട്ടുണ്ട് . കത്തുമായി ബന്ധപ്പെട്ട് സുനിൽകുമാറിനെയും സംഘം ചോദ്യം ചെയ്തുകഴിഞ്ഞു .


ഇന്ത്യയിലെ ഏറ്റവും ജനപ്രിയ മിഡ് റേഞ്ച് സ്മാർട്ട് ഫോണായ മോട്ടോ ജി4 ജൂൺ 22ന് ഇന്ത്യൻ വിപണിയിൽ പുറത്തിറക്കും . ആമസോൺ വഴിയാണ് മോട്ടോ ജി4 വിൽക്കുക . കോർണിങ് ഗൊറില്ല ഗ്ലാസ് 3യോട് കൂടിയ 5.5 ഇഞ്ച് ഫുൾ എച്ച് ഡി ഡിസ്പ്ലേ , സ്നാപ്ഡ്രാഗൺ 617 ഒക്ടാ - കോർ പ്രോസസർ , രണ്ട് ജിബി റാം , 16 ജിബി സ്റ്റോറേജ് , ടർബോ ചാർജിങ്ങുള്ള 3000 എംഎഎച്ച് ബാറ്ററി , ആൻഡ്രോയ്ഡ് 6 ഓപ്പറേറ്റിങ് സിസ്റ്റം , 13 മെഗാപിക്സൽ ക്യാമറ , അഞ്ച് മെഗാപിക്സൽ ഫ്രണ്ട് ക്യാമറ എന്നിവയാണ് മോട്ടോ ജി4 മോഡലിന്റെ സവിശേഷതകൾ . അതേസമയം അടുത്തിടെ പുറത്തിറക്കിയ മോട്ടോ ജി4 പ്ലസ് പതിപ്പിലുള്ള 16 മെഗാ പിക്സൽ ക്യാമറയും ഫിംഗർ പ്രിന്റ് സ്കാന്നർ എന്നിവ ഇല്ലാത്തതാണ് മോട്ടോ ജി4 - ന്റെ ന്യൂനത . രണ്ടു വ്യത്യസ്ത പതിപ്പുകളിലായാണ് മോട്ടോ ജി4 പുറത്തിറക്കുക . അതേസമയം ഇതിന്റെ വില സംബന്ധിച്ച വിവരങ്ങൾ പുറത്തുവിട്ടിട്ടില്ല . രണ്ടു പതിപ്പുകളിലായി പുറത്തിറക്കിയ മോട്ടോ ജി4 പ്ലസിന് 13499 രൂപയും 14999 രൂപയുമാണ് വില . അതിനേക്കാൾ വില കുറവായിരിക്കും മോട്ടോ ജി4ന് എന്നാണ് നിർമ്മാതാക്കൾ നൽകുന്ന സൂചന . ഇന്ത്യൻ വിപണിയിൽ യൂ യുണിക്കോൺ , ഷവോമി റെഡ്മി നോട്ട് 3 , ലെ 2 എന്നിവയുമായിട്ടാകും മോട്ടോ ജി4 മൽസരിക്കുക .


ജിയോയും , ബിഎസ്എൻഎല്ലും എൻട്രിലെവൽ ഫോണുകൾ ഇറക്കി വിപണി യുദ്ധം സജീവമാക്കിയപ്പോൾ ആ വഴിക്ക് വൊഡാഫോണും . മൈക്രോമാക്സുമായി സഹകരിച്ചാണ് പുതിയ ബജറ്റ് സമാർട്ഫോൺ പുറത്തിറക്കിയത് . ' ഭാരത് 2 അൾട്ര ' സ്മാർട്ഫോൺ ആണ് പുറത്തിറക്കിയത് . 2899 രൂപയ്ക്കാണ് ഉപയോക്താക്കൾ ഈ ഫോൺ വാങ്ങേണ്ടത് . ജിയോഫോൺ മാതൃകയിലാണ് ഫോണിന്റെ വിൽപന . വൊഡാഫോണിൻറെ പുതിയ ഉപയോക്താക്കളും നിലവിലുള്ള ഉപയോക്താക്കളും എല്ലാ മാസവും കുറഞ്ഞത് 150 രൂപയുടെ റീചാർജ് ചെയ്തിരിക്കണം . 18 മാസം തുടർച്ചയായി ഇങ്ങനെ റീചാർജ് ചെയ്യുന്നവർക്ക് വൊഡാഫോൺ എം പേസ വാലറ്റിലേക്ക് 900 രൂപ കാഷ്ബാക്ക് ലഭിക്കും . അടുത്ത 18 മാസത്തെ ഉപയോഗത്തിന് ശേഷം 1000 രൂപയും തിരികെ ലഭിക്കും . ഫലത്തിൽ 999 രൂപയാണ് ഉപയോക്താവിന് ഫോണിന് മേൽ ചിലവ് വരിക . ചിത്രം കടപ്പാട് - ഇന്ത്യൻ എക്സ്പ്രസ് ജിയോഫോൺ വിതരണവും സമാനമായ രീതിയിലാണ് . 1500 രൂപ വാങ്ങിയാണ് ഉപയോക്താക്കൾക്ക് ജിയോഫോൺ നൽകുന്നത് . ഫോൺ നിശ്ചിത വർഷങ്ങളുടെ ഉപയോഗത്തിനൊടുവിൽ തിരികെ നൽകുമ്പോൾ 1500 രൂപ പൂർണമായും തിരികെ ലഭിക്കും . അതായത് ജിയോഫോണിന് മേൽ ഉപയോക്താവിന് ഉടമസ്ഥാവകാശം ഉണ്ടാവില്ല . അതേസമയം , വൊഡാഫോൺ - മൈക്രോമാക്സ് സഖ്യത്തിൽ പുറത്തിറങ്ങുന്ന ഭാരത് 2 അൾട്ര സ്മാർട്ഫോൺ തിരികെ നൽകേണ്ട ആവശ്യമില്ല . ആൻഡ്രോയിഡ് മാഷ്മെലോ യാണ് ഓഎസ് . 4 ഇഞ്ച് ഡബ്ല്യുവിജിഎ ഡിസ്പ്ലേയുള്ള ഫോണിൽ 2 മെഗാപ്ക്സൽ റിയർ ക്യാമറയും . 3 മെഗാപ്കിസലിന്റെ ഫ്രണ്ട് ക്യാമറയുമാണുള്ളത് . സ്പ്രേഡ്ട്രം എസ്സി 9832.1 ജിഗാഹെർട്സ് ക്വാഡ്കോർ പ്രൊസസറിൽ പ്രവർത്തിക്കുന്ന ഫോണിൽ 512 എംബി റാമും 4 ജിബി ഇന്റേണൽ സ്റ്റോറേജുമാണുള്ളത് . 1300 എംഎഎച്ചാണ് ബാറ്ററി . നവംബർ ആദ്യവാരം മുതൽ റീടെയിൽ ഷോപ്പുകളിലും വൊഡാഫോൺ സ്റ്റോറുകളിലും ഫോൺ ലഭ്യമാവും .


കുഞ്ഞിരാമായണത്തിൽ നായകൻ വിവാഹം ചെയ്യാൻ വേണ്ടി പെടാപെടുന്നത് നാം കണ്ടതാണ് . ഒട്ടേറെ വിവാഹങ്ങൾ മുടങ്ങി നിരാശനായതിന് ശേഷമാണ് നായകന് പെണ്ണുകെട്ടാൻ കഴിഞ്ഞത് . ഈ സിനിമ നമുക്ക് സമ്മാനിച്ച വയനാട്ടുകാരൻ ബേസിൽ ജോസഫും ഇപ്പോൾ ഓട്ടപാച്ചിലിലാണ് . സ്വന്തം വിവാഹത്തിന്റെ ചില ഒരുക്കങ്ങൾക്ക് വേണ്ടിയുള്ള ഓട്ടമാണ് . എലിയെ ആദ്യമായി കണ്ട നിമിഷം തിരുവനന്തപുരം ഇലക്ട്രിക്കൽ എഞ്ചിനിയറിംഗ് പഠിക്കുമ്പോഴാണ് എലിയെ ( എലിസബത്ത് ) ആദ്യമായി കാണുന്നത് . രണ്ട് വർഷം ജൂനിയറായിരുന്നു . ഒറ്റനോട്ടത്തിൽ ജൂനിയർ കുട്ടിയെ ഇഷ്ടമായി . അതൊരു ഇഷ്ടം മാത്രം . പിന്നീടാണ് എലിസബത്ത് തീർത്തും തന്റെ മനസ്സിലേക്ക് ചേക്കേറിയത് . തന്റെ പ്രണയം എലിസബത്തിനെ അറിയിച്ചപ്പോൾ യാതൊരു പ്രതികരണവും ഉണ്ടായിരുന്നില്ല . അതിൽ നിന്നെല്ലാം ഒഴിഞ്ഞു മാറി നടക്കുന്ന വ്യക്തിയായിരുന്നു എലി . പിന്നീട് എലിയും പതുക്കെ പതുക്കെ എന്റെ വഴിയെ വരികയായിരുന്നു . ഏഴു വർഷത്തിനൊടുവിലാണ് , 25 കാരിയായ എലിയെ സ്വന്തമാകാൻ പോകുന്നത് . വീട്ടിലെ പ്രതികരണം എനിക്ക് ഭാര്യയെ കുറിച്ച് പ്രത്യേകിച്ച് സങ്കൽപ്പമൊന്നുമില്ലായിരുന്നു . തനിക്ക് ഒരു കുറവുണ്ടായിരുന്നത് പൊക്കമില്ലാത്തതായിരുന്നു . കോളേജിൽ എത്തിയപ്പോൾ തന്റെ പൊക്കത്തിന് യോജിച്ച ഒരാളായിരുന്നു എലി . പിന്നീട് അതിൽ തന്നെ ഉറച്ചു നിൽക്കുകയായിരുന്നു . എലി തികച്ചും സ്വതന്ത്രമായി ചിന്തിക്കുന്ന ഒരാളാണ് . എന്റെ സങ്കൽപ്പങ്ങളെയെല്ലാം മാറ്റിയെടുക്കുകയായിരുന്നു . ഇപ്പോൾ ചെന്നൈ എൻജിഒയുടെ കീഴിൽ സാമൂഹിക പ്രവർത്തകയായി ജോലി ചെയ്യുകയാണ് . പഠിച്ച അതേ കോഴ്സിന്റെ ജോലി ഒട്ടേറെ ഉണ്ടായിരുന്നിട്ടും വ്യത്യസ്തമായ ഒരു തൊഴിൽ കണ്ടുപിടിച്ച വ്യക്തിയാണ് എലി . സിനിമയെ കൂടാതെ കൃത്യമായ മുന്നൊരുക്കമില്ലാത്ത എന്നെ കൃത്യമായ ഒരു പാതയിലേക്ക് നയിച്ചതിന്റെ ക്രെഡിറ്റ് എലിക്കാണ് . എല്ലാം വളരെ പ്ലാൻ ചെയ്ത് മുന്നോട്ടു നീങ്ങുന്ന ഒരാളാണ് എലി . അതിനെ ഞാൻ അത്രയധികം ബഹുമാനിക്കുന്നുമുണ്ട് . ഉണ്ടായിരുന്ന ജോലിയിൽ നിന്ന് തെന്നി മാറി തികച്ചും വ്യത്യസ്തമായ ഒരു ജോലി കണ്ടെത്തിയാളാണ് . ദീർഘദൃഷ്ടിയോടും പക്വതയോടുമെല്ലാം , ഇഷ്ടത്തേക്കാൾ ബഹുമാനമാണ് തനിക്ക് തോന്നുന്നത് . രണ്ടുപേരും അവരവരുടെ പാഷൻ തിരഞ്ഞെടുത്ത് മുന്നോട്ട് പോകുന്നവരാണ് . അതു തന്നെയാണ് തമ്മിലുള്ള ഏറ്റവും വലിയ ഇഷ്ടം . മാത്രമല്ല യാത്രകളെ ഏറെ ഇഷ്ടപ്പെടുന്നവരാണ് ഞങ്ങൾ . ഒറ്റയ്ക്കും അല്ലാതെയും ഒരുമിച്ചും യാത്ര പോകാൻ ഇഷ്ടമാണ് . അതുപോലെ തന്നെയാണ് സിനിമ കാണാനും വിലയിരുത്താന്നും ഒത്തിരി ഇഷ്ടമാണ് . സിനിമയെ സപ്പോർട്ട് ചെയ്യാറുണ്ടോ ? സിനിമയെ സപ്പോർട്ട് ചെയ്യുന്ന ഒരാളാണ് എലി . ഓരോ കഥയും തെരഞ്ഞെടുക്കുമ്പോൾ അതു പറഞ്ഞു കേൾപ്പിക്കും . ചില കഥ കേൾക്കുമ്പോൾ കൊള്ളാം എന്നൊക്കെ പറയും . എലിക്ക് എപ്പോഴും സിനിമ കാണാൻ ഇഷ്ടമാണ് . നല്ലൊരു പ്രേക്ഷകയാണ് . എന്നാൽ സിനിമാ ലോകത്തേക്ക് കടന്നു വരണമെന്നോ ചെയ്യണമെന്നോ അങ്ങനെ ഒരിഷ്ടമുള്ള ഒരാളല്ല . പാട്ടുകളും അതിന്റെ വരികളും കേൾപ്പിച്ചു കൊടുക്കാറുണ്ട് . ലൊക്കേഷനിലും ഒരുതവണ മാത്രമേ വന്നിട്ടുള്ളു . പൊതുജന ശ്രദ്ധ പിടിച്ചു പറ്റണമെന്നൊന്നും എലിക്കില്ല . ജൂലൈ മുപ്പത്തിയൊന്നിനായിരുന്നു വിവാഹ നിശ്ചയം . കോട്ടയം തോട്ടക്കാട് മാർപ്രേം പള്ളിയിലായിരുന്നു . ഓആഗസ്റ്റ് 17 സുൽത്താൻ ബത്തേരി സെന്റ് മേരീസ് ചെറിയ പള്ളിയിലാണ് വിവാഹം . ഫാ . ജോസഫിന്റെ കാർമ്മികത്വത്തിലായിരിക്കും വിവാഹം . വെള്ള ഗൌൺ ആണ് എലിയുടെ വേഷം . ആഷ് നിറത്തിലുള്ള കോട്ടും സ്യൂട്ടും ടൈയുമാണ് തന്റെ വേഷം . വയനാട്ടുകാരിയായ സ്റ്റെഫിയാണ് കോസ്റ്റ്യൂം ഡിസൈനൈർ . വിവാഹത്തിന് എല്ലാവരെയും ക്ഷണിച്ചിട്ടുണ്ട് . അന്നത്തെ ഫംങ്ഷൻ മാത്രമേ ഉള്ളു . ഹണിമൂണൊന്നും പ്ലാൻ ചെയ്തിട്ടില്ല . വിവാഹത്തിന് ശേഷം ഇരുവരും ജോലിയിൽ തുടരാനാണ് താൽപര്യം . അതുകൊണ്ടു തന്നെ വിവാഹ ശേഷം ചെന്നൈയിലേക്ക് മാറാണ് ഇപ്പോൾ തീരുമാനിച്ചിരിക്കുന്നത് . കുടുംബം സുൽത്താൻ ബത്തേരി സെന്റ് മേരീസ് യാക്കോബ പള്ളി വികാരി ഫാ . ജോസഫ് പള്ളിപ്പാട്ടിന്റെയും റിട്ട . അധ്യാപിക തങ്കമ്മയുടെയും രണ്ട് മക്കളിൽ ഇളയവനാണ് ഞാൻ . ചേച്ചിയുണ്ട് , ഷിൻറ്റി എന്നാണ് പേര് . ഇപ്പോൾ ബാംഗ്ലൂരിൽ ജോലി ചെയ്യുന്നു . വീട്ടിൽ സിനിമാ പശ്ചാത്തലമുള്ള ആരുമില്ല . അച്ഛൻ പുരോഹിതനായതു കൊണ്ടു തന്നെ സിനിമ കാണുന്നതിൽ പരിമിതികളുണ്ട് . ചെറുപ്പത്തിലെ എനിക്കു സിനിമയോടു ഒരു ആവേശമുണ്ടായിരുന്നു . തിരുവനന്തപുരത്ത് എൻജിനീയറിങ് പഠനകാലത്ത് സുഹൃത്തുക്കളുമായി ചേർന്നു ചെറിയ പരിപാടികളൊക്കെ ചെയ്തിരുന്നു . അത് ക്ലിക്കായി . അങ്ങനെയായിരുന്നു സിനിമയോടുള്ള അടുപ്പം .


പന്ത് ചുരണ്ടൽ വിവാദത്തിൽപ്പെട്ട ഓസ്ട്രേലിയൻ മുൻ വൈസ് ക്യാപ്റ്റൻ ഡേവിഡ് വാർണർ ഐപിഎല്ലിൽ നിന്നും പുറത്തേക്ക് . വാർണർ സൺറൈസേഴ്സ് ഹൈദരാബാദിൻറെ ക്യാപ്റ്റൻ സ്ഥാനം രാജിവച്ചു . പുതിയ ക്യാപ്റ്റനെ പ്രഖ്യാപിച്ചിട്ടില്ല . അതേ സമയം വിവാദത്തിൽ ഉൾപ്പെട്ട സ്മിത്തും വാർണറും അടക്കമുള്ളവരുടെ ശിക്ഷ നടപടി ഇന്ന് ക്രിക്കറ്റ് ഓസ്ട്രേലിയ പ്രഖ്യാപിച്ചേക്കും . പന്ത് ചുരണ്ടൽ ' വിവാദത്തിൽ കോച്ച് ലീമാനെതിരെ നടപടിയുണ്ടാകില്ലെന്ന് ക്രിക്കറ്റ് ഓസ്ട്രേലിയ വ്യക്തമാക്കിയിരുന്നു . ഡാരൻ ലീമാനുമായുള്ള കരാർ തുടരുമെന്ന് ക്രിക്കറ്റ് ഓസ്ട്രേലിയ സിഇഒ ജെയിംസ് സതർലാണ്ട് അറിയിച്ചു . എന്നാൽ , സ്മിത്ത് , വാർണർ , ബാൻക്രോഫ്റ്റ് എന്നിവർക്കെതിരെ നടപടിയുണ്ടാകും . സംഭവത്തിൽ ക്രിക്കറ്റ് ഓസ്ട്രേലിയ മാപ്പ് പറഞ്ഞു . ക്യാപ്റ്റൻ സ്മിത്തിനെയും വാർണറെയും ബാൻക്രോഫ്റ്റിനെയും നാട്ടിലേക്ക് തിരിച്ചയച്ചു . ഇവർക്കെതിരെയുള്ള നടപടി പിന്നീട് പ്രഖ്യാപിക്കും . ഡാരൻ ലീമാൻ കോച്ചായി തുടരുമെന്ന ക്രിക്കറ്റ് ഓസ്ട്രേലിയ സിഇ ഒ ജെയിംസ് സതർലാണ്ട് പറഞ്ഞു . അതേ സമയം വാർണറിന് വീണ്ടും തിരിച്ചടി ലഭിച്ചിട്ടുണ്ട് . വർഷങ്ങളായുള്ള വാർണറുമായുള്ള കരാർ പുതുക്കേണ്ടെന്ന് എൽജി ഓസ്ട്രേലിയ തീരുമാനിച്ചു . അടുത്താഴ്ച കരാർ പുതുക്കാനിരിക്കെയാണ് കമ്പനിയുടെ നിലപാട് .


ടാ സ്മാ നി യ ൻ തീ ര ത്തു നി ന്ന് അ പൂ ർ വ യി നം മ ത്സ്യ ത്തെ ക ണ്ടെ ത്തി . റെ ഡ് ഹാ ൻ ഡ്ഫി ഷ് എ ന്നു പേ രു ന ല്കി യി രി ക്കു ന്ന ഈയി നം മ ത്സ്യ ങ്ങ ൾ ക്ക് പേ രു സൂ ചി പ്പി ക്കു ന്ന തു പോ ലെ അം സ ച്ചി റ കു ക ളു ടെ സ്ഥാ ന ത്ത് ചു വ പ്പു നി റ ത്തി ലു ള്ള കൈ ക ൾ ക്കു സ മാ ന മാ യ അ വ യ വ മാ ണു ള്ള ത് . ഇ വ ഉ പ യോ ഗി ച്ച് ക ര യി ലൂ ടെ സ ഞ്ച രി ക്കാ നും ഈ ഇ നം മ ത്സ്യ ങ്ങ ൾ ക്കു ക ഴി യും . ലോ ക ത്തി ൽ ത്ത ന്നെ അ ത്യ പൂ ർ വ മാ യ ഈ ഇ ന ത്തി ൽ പ്പെ ട്ട നാ ല്പ തോ ളം മ ത്സ്യ ങ്ങ ളെ മാ ത്ര മേ ഇ തു വ രെ ക ണ്ടെ ത്താ ൻ ക ഴി ഞ്ഞി ട്ടു ള്ളൂ . ടാ സ്മാ നി യ ഐ മാ സ് ( ഇ ൻ സ്റ്റി റ്റ്യൂ ട്ട് ഓ ഫ് മ റൈ ൻ ആ ൻ ഡ് അ ൻറാ ർ ക്ടി ക് സ്റ്റ ഡീ സ് ) യൂ ണി വേ ഴ്സി റ്റി യി ലെ ഡൈ വിം ഗ് ടീം ഡീ പ് സീ ഡൈ വിം ഗ് ന ട ത്തു ന്ന തി നി ടെ യാ ണ് ഈ അ പൂ ർ വ യി നം മ ത്സ്യ ത്തെ ക ണ്ടെ ത്തി യ ത് . ര ണ്ടു മു ത ൽ അ ഞ്ചു വ രെ ഇ ഞ്ച് മാ ത്രം വ ലു പ്പ മു ള്ള ഇ വ യ്ക്ക് നീ ന്താ നു ള്ള ക ഴി വ് കു റ വാ ണ് . അ തു കൊ ണ്ടു ത ന്നെ സ മു ദ്ര ത്തി ൽ വ ള രെ ദൂ ര ത്തേ ക്കു സ ഞ്ച രി ക്കാ ൻ ഇ വ യ്ക്കു ക ഴി യി ല്ല . ഈ മ ത്സ്യ ങ്ങ ളെ ക്കു റി ച്ച് കൂ ടു ത ൽ പ ഠി ക്കു ന്ന തി നാ യി വി ദ ഗ്ധ സം ഘ ത്തെ അ യ യ്ക്കാ നൊ രു ങ്ങു ക യാ ണ് ഐ മാ സ് യൂണി വേ ഴ്സി റ്റി .


മൂന്ന് വർഷത്തെ പഠനങ്ങൾക്കും അഭിപ്രായ രൂപികരണത്തിനുമൊടുവിൽ ഇന്ത്യയിൽ നെറ്റ് ന്യൂട്രാലിറ്റി പ്രാവർത്തികമാകുകയാണ് . ലോകത്തിലെ എറ്റവും ശക്തമായ നെറ്റ് ന്യൂട്രാലിറ്റി നയം ഇന്ത്യയുടേതെന്നാണ് വിലയിരുത്തൽ . അപ്പോഴും സാധാരണക്കാരൻറെ സംശയം ബാക്കിയാകുകയാണ് , എന്താണ് നെറ്റ് ന്യൂട്രാലിറ്റി ? അത് എങ്ങനെയാണ് നമ്മളെ ബാധിക്കുന്നത് മനസ്സിലായില്ലെങ്കിൽ ഒന്നു കൂടി സിംപിൾ ആക്കാം , അതായത് നിങ്ങൾ ഒരു അമ്യൂസ്മെൻറ് പാർക്കിൽ പോകുന്നു . അകത്തു കയറാൻ നിങ്ങൾ നൂറു രൂപ കൊടുക്കുന്നു . അകത്തു കടന്ന നിങ്ങൾ നീന്തൽക്കുളത്തിലേക്ക് ചാടാനൊരുങ്ങുമ്പോൾ ദാ വരുന്നു സെക്യൂരിറ്റി . നീന്തൽ കുളത്തിൽ ഇറങ്ങാൻ പ്രത്യേകം 50 രൂപ നൽകണം എന്നു പറഞ്ഞ് . കുളം വേണ്ടെന്ന് വച്ച് നിങ്ങൾ ഊഞ്ഞാൽ ആടാൻ ചെല്ലുന്നു . അവിടെയും വരുന്നു സെക്യൂരിറ്റി . ഇത്തവണ ചോദിച്ചത് പത്ത് രൂപ മനസില്ലാ മനസ്സോടെ അത് കൊടുത്ത് കയറി ഇരുന്നപ്പോൾ ആട്ടത്തിന് വേഗം പോര കാര്യം ചോദിച്ചപ്പോൾ പറയുന്നു വേഗം കൂട്ടാൻ വീണ്ടും വേണം പണമെന്ന് . അപ്പോൾ നിങ്ങൾ ആദ്യം കൊടുത്ത 100 രൂപയോ ? അത് അകത്ത് കടക്കാൻ മാത്രം . ഈ ഒരവസ്ഥ സൈബർ ലോകത്ത് നിങ്ങൾക്ക് ഉണ്ടാകാതിരിക്കുകയാണ് നെറ്റ് ന്യൂട്രാലിറ്റിയുടെ ലക്ഷ്യം . നെറ്റ് റീച്ചാർജ് ചെയ്താൽ നിങ്ങൾക്ക് എല്ലാ സേവനങ്ങളും ഉപയോഗിക്കാൻ പറ്റണം . വാട്സാപ്പിനോ യൂട്യൂബിനോ വിക്കിപീഡിയക്കോ ആയി പ്രത്യേകം പണം നൽകേണ്ടി വരരുത് . ആമസോണും ഫ്ലിപ്കാർട്ടും ഒരേ വേഗതയിൽ ലഭ്യമാകണം . ആമസോൺ ആമയും ഫ്ലിപ്കാർട്ട് പുലിയും ആകരുതെന്ന് ചുരുക്കം . ഒരു കമ്മ്യൂണിസ്റ്റ് ലൈനാണെന്ന് വേണമെങ്കിൽ പറയാം . പക്ഷേ സംഭവം അത്ര സിംപിളല്ല . പ്രത്യേക സേവനങ്ങൾക്ക് കൂടുതൽ പണം ആവശ്യപ്പെടുന്നതും വേഗതയ്ക്കും മറ്റും നിയന്ത്രണമേർപ്പെടുത്തുന്നതും പോലെ തന്നെ അപകടകരമാണ് ചിലർക്ക് മാത്രം ഇളവുകൾ നൽകുന്നതും . ഫ്രീ ബേസിക്സ് ഓർമ്മയുണ്ടോ ? ഈ മോഹന സുന്ദര വാഗ്ദാനങ്ങളോട് കടക്ക് പുറത്ത് പറയാൻ അന്ന് കാണിച്ച ധൈര്യമാണ് ഇപ്പോൾ ലോകത്തിലെ എറ്റവും മികച്ചതെന്ന് ലോക മാധ്യമങ്ങൾ വാഴ്ത്തി പാടുന്ന നെറ്റ് ന്യൂട്രാലിറ്റി നയത്തിലേക്ക് നമ്മെ നയിച്ചത് . ഫ്രീ ബേസിക്സും എയർടെൽ സീറോയും പോലുള്ള പദ്ധതികൾ ഇൻറർനെറ്റിനെ കുത്തകവത്കരിക്കുമെന്ന പരാതികൾക്കിടെയായിരുന്നു ട്രായ് ( ടെലികോ റെഗുലേറ്ററി അതോറിറ്റി ഓഫ് ഇന്ത്യ ) നെറ്റ് ന്യൂട്രാലിറ്റിയെക്കുറിച്ച് അഭിപ്രായ സർവ്വേ ആരംഭിച്ചത് . സേവ് ദ ഇൻറർനെറ്റ് . COM എന്ന വെബ്സൈറ്റ് വഴി സന്നദ്ധപ്രവർത്തകർ നടത്തിയ ബോധവൽക്കരണ പ്രവർത്തനത്തിൻറെയും , പൊതുജന അഭിപ്രായ രൂപികരണത്തിൻറെയും ഒക്കെ അവസാനം നെറ്റ് ന്യൂട്രാലിറ്റിയാണ് ഇന്ത്യ ആഗ്രഹിക്കുന്നതെന്ന് ട്രായിയെ ബോധ്യപ്പെടുത്താനായി . എല്ലാത്തിനും ഒടുവിൽ കഴിഞ്ഞ നവംബറിലാണ് ട്രായ് അന്തിമ രൂപ രേഖ കേന്ദ്ര ടെലികോം മന്ത്രാലയത്തിന് കൈമാറുന്നത് . എട്ടു മാസത്തിന് ശേഷം , ടെലികോം സെക്രട്ടറി അരുണ സുന്ദരരാജൻറെ അദ്ധ്യക്ഷതയിൽ ചേർന്ന യോഗത്തിലാണ് കരടിന് അംഗീകാരമായത് . ഡ്രൈവറില്ലാ കാറുകൾ , ടെലി മെഡിസിൻ , റിമോർട്ട് സർജറി തുടങ്ങിയ സേവനങ്ങൾക്ക് കൂടുതൽ വേഗത ആവശ്യമായതിനാൽ നയത്തിൽ ഇളവുകൾ നൽകും . അന്തിമമായ മാർഗനിർദേശങ്ങൾ താമസിയാതെ ടെലികോം മന്ത്രാലയം പുറത്തിറക്കും . വ്യവസ്ഥകൾ ലംഘിക്കുന്ന സേവനദാതാക്കൾക്ക് കനത്ത പിഴയൊടുക്കേണ്ടി വരും . ലൈസൻസും നഷ്ടപ്പെടാം . അമേരിക്കയുൾപ്പെടെയുള്ള വികസിത രാജ്യങ്ങൾ ഇൻറർനെറ്റ് തുല്യതയിൽ വ്യക്തമായ നിലപാടെടുക്കാൻ ബുദ്ധിമുട്ടുമ്പോഴാണ് ഇന്ത്യ നയം രൂപീകരിക്കുന്നത് . അക്കാര്യത്തിൽ നമ്മുക്ക് അഭിമാനിക്കാം .


നീരവ് മോദിയുടെ അമ്മാവൻ മെഹുൽ ചോക്സിയുടെ തട്ടിപ്പിൽ ഇന്ത്യൻ ബാങ്കുകൾക്ക് ബാധ്യതയായത് 8,000 കോടി രൂപ . മാർച്ച് 31ന് അവസാനിച്ച നാലാംപാദ കണക്കെടുപ്പിലാണ് ഗീതാഞ്ജലി ഗ്രൂപ്പ് തിരിച്ചടയ്ക്കാനുള്ള ഇത്രയും തുക ബാങ്കുകൾ നിഷ്ക്രിയ ആസ്തിയാക്കി മാറ്റിയത് . മെഹുൽ ചോക്സിയുടെയും നീരവ് മോദിയുടെയും തട്ടിപ്പ് പഞ്ചാബ് നാഷണൽ ബാങ്കിൽ മാത്രം ഒതുങ്ങില്ലെന്നാണ് പുതിയ കണക്കുകൾ വ്യക്തമാക്കുന്നത് . ചോക്സി നേതൃത്വം നൽകുന്ന ഗീതാജ്ഞലി ഗ്രൂപ്പിന്റെ 8000 കോടി രൂപയുടെ കടം ബാങ്കുകൾ നിഷ്ക്രിയ ആസ്തിയിലേക്ക് മാറ്റി . വായ്പ തിരിച്ചടയ്ക്കാതെ ചോക്സിയും സംഘവും ഇന്ത്യ വിട്ട സാഹചര്യത്തിലാണ് ബാങ്കുകളുടെ നടപടി . കിട്ടാക്കട പ്രതിസന്ധിയിൽ നട്ടം തിരിയുന്ന ബാങ്കുകൾക്ക് കടുത്ത തിരിച്ചടിയാണ് ഈ തീരുമാനം . ഡിസംബറിലെ കണക്കനുസരിച്ച് 8,40,958 കോടിയാണ് ബാങ്കുകളുടെ മൊത്തം നിഷ്ക്രിയ ആസ്തി . 21 ബാങ്കുകളുടെ കൺസോർഷ്യമാണ് ഗീതാഞ്ജലി ഗ്രൂപ്പിന് വായ്പ നൽകിയത് . 2010 - 2011 സാമ്പത്തിക വർഷത്തിൽ അലഹബാദ് ബാങ്കിനായിരുന്നു ഈ കൺസോർഷ്യത്തിന്റെ നേതൃത്വം . 2014ൽ നേതൃത്വം ഐ . സി . ഐ . സി . ഐ ബാങ്ക് ഏറ്റെടുത്തു . ഇതിന് പിന്നാലെ മാനദണ്ഡങ്ങൾ മറികടന്ന് ഐ . സി . ഐ . സി . ഐ ബാങ്ക് 9000 കോടി രൂപ വായ്പ നൽകിയെന്ന് റിസർവ് ബാങ്ക് കണ്ടെത്തിയിരുന്നു . ഡിസംബറിൽ പഞ്ചാബ് നാഷണൽ ബാങ്കിലെ തട്ടിപ്പ് വിവരങ്ങൾ പുറത്തുവരുന്നത് വരെ ഗീതാഞ്ജലി ഗ്രൂപ്പിനെക്കുറിച്ച് ബാങ്കുകൾക്കൊന്നും പരാതി ഉണ്ടായിരുന്നില്ല . ആരോപണം ഉയർന്ന് മൂന്ന് മാസത്തിന് ശേഷം 8000 കോടിയും ബാങ്കുകൾ കിട്ടാക്കടമാക്കി മാറ്റി . നീരവ് മോദി വ്യാജ ജാമ്യചീട്ട് നൽകി 13,000 കോടി രൂപ പഞ്ചാബ് നാഷണൽ ബാങ്കിൽ നിന്ന് തരപ്പെടുത്തിയതിന് സമാനമായ രീതിയിലാണ് ചോക്സിയും തട്ടിപ്പ് നടത്തിയത് . ചോക്സിയും ബന്ധുക്കളും ചേർന്ന് 377 വ്യാജ ജാമ്യചീട്ടുകളാണ് തയ്യാറാക്കിയത് . തട്ടിപ്പിന് ശേഷം രാജ്യം വിട്ട നീരവ് മോദിക്കും ചോക്സിക്കുമെതിരെ മുംബൈയിലെ സി . ബി . ഐ കോടതി ജാമ്യമില്ലാ വാറണ്ട് പുറപ്പെടുവിച്ചിട്ടുണ്ട് .


2018ലെ പ്രണയദിനം ഇങ്ങടുത്തു . പ്രേമഭാജനത്തിന് എന്ത് സമ്മാനം കൊടുക്കണമെന്ന് ആലോചിച്ച് കൺഫ്യൂഷനിൽ ഇരിക്കുകയായിരിക്കും മിക്ക പ്രണയിതാക്കളും . അത്തരക്കാർക്ക് സന്തോഷകരമായൊരു വാർത്തയാണ് ഇപ്പോൾ പുറത്തുവന്നിരിക്കുന്നത് . വാലന്റൈൻസ് ഡേ പ്രമാണിച്ച് ആപ്പിൾ ഫോണുകൾ വൻ വിലക്കുറവിലാണ് ലഭ്യമാകുന്നത് . ഐഫോണുകൾക്കും ഐപാഡുകൾക്കും ഡിസ്കൌണ്ടുകളും കാഷ്ബാക്ക് ഓഫറുമാണ് എച്ച്ഡിഎഫ്സി ബാങ്ക് ലഭ്യമാക്കുന്നത് . ഔദ്യോഗിക ആപ്പിൾ ഡിലർമാരിൽ നിന്നും എച്ച്ഡിഎഫ്സി ബാങ്ക് കാർഡ് ഉപയോഗിച്ച് ഫോണോ ഐപാഡോ പർച്ചേസ് ചെയ്താൽ 10,000 രൂപ വരെയാണ് കാഷ്ബാക്ക് ഓഫർ ലഭ്യമാകുന്നത് . ഇഎംഐ ട്രാൻസാക്ഷനിൽ മാത്രമാണ് ഈ ഓഫർ ലഭ്യമാവുക . ഇ കൊമേഴ്സ് സ്ഥാപനങ്ങളായ ആമസോണിലോ ഫ്ലിപ്കാർട്ടിലോ ഈ ഓഫർ ലഭ്യമാകില്ല . ആപ്പിളിന്റെ സ്റ്റോറുകളിൽ പോയി നേരിട്ട് ഫോൺ വാങ്ങണം . ഐപാഡ് , ഐപാഡ് മിനി 4 , ഐപാഡ് പ്രോ എന്നിവയ്ക്കാണ് 10,000 രൂപ കാഷ്ബാക്ക് ലഭ്യമാകുന്നത് . കൂടാതെ ഐഫോണുകളിൽ ഐഫോൺ 6 , ഐഫോൺ എസ്ഇ എന്നിവയും 7,000 രൂപ കാഷ്ബാക്കിലാണ് ലഭ്യമാകുക . ഫെബ്രുവരി 14 വരെയാണ് ഓഫർ ലഭ്യമാകുക . 9 . 7 ഇഞ്ച് വലുപ്പമുളള ഐപാഡ് വൈഫൈ 32 ജിബി മോഡൽ 25,000 രൂപയ്ക്കാണ് ഇപ്പോൾ ലഭ്യമാകുന്നത് . കാഷ്ബാക്ക് ഓഫറിൽ 15,000 രൂപയ്ക്കാണ് ഫോൺ ലഭ്യമാവുക . 22 , 000 രൂപ വിലയുളള ഐഫോൺ എസ്ഇ 15,000 രൂപയ്ക്കാണ് ലഭ്യമാവുക . അതേപോലെ ഐഫോൺ 6ന് 20,000 രൂപയാണ് വില . ആമസോണിലോ ഫ്ലിപ്കാർട്ടിലോ വാങ്ങുമ്പോൾ ഐഫോൺ എസ്ഇക്ക് 19,999 രൂപയാണ് വില .


ഇന്ത്യയിലെ ആദ്യത്തെ സോളാർ ഇന്ധന ഔട്ട്ലെറ്റ് അങ്കമാലിയിൽ തുറന്നു . പൂർണമായും സോളാർ ഊർജ്ജത്തിന്റെ സഹായത്തോടെയാണ് ഔട്ട്ലെറ്റിന്റെ പ്രവർത്തനം . ഇന്ത്യൻ ഓയിൽ കോർപ്പറേഷനാണ് ഈ 24x7 സോളാർ ഇന്ധന റീട്ടെയിൽ ഔട്ട്ലെറ്റ് അങ്കമാലി പൊങ്ങത്ത് തുറന്നത് . ദേശീയപാത 544 ൽ അങ്കമാലി പൊങ്ങത്തുള്ള ഔട്ട്ലെറ്റിൽ പെട്രോൾ , ഡീസൽ വിൽപ്പന വളരെ കൂടുതലാണ് . പ്രതിമാസം 332 കിലോലിറ്റർ പെട്രോളും 954 കിലോലിറ്റർ ഡീസലും പൊങ്ങത്തെ ഔട്ട്ലെറ്റിൽ നിന്നും വിൽപ്പന നടത്തുന്നു . എന്നാൽ , പെട്രോൾ , ഡീസൽ വിൽപ്പന എന്നതിലുപരിയായി ഉപഭോക്താവിനെ തൃപ്തിപ്പെടുത്തുക എന്നതുകൂടി ലക്ഷ്യമിട്ടാണ് ഐഒസി പൊങ്ങം ഔട്ട് ലെറ്റ് നവീകരിച്ചത് . ബസുകൾ ഉൾപ്പെടെ പാർക്ക് ചെയ്യുന്നതിനുള്ള വിശാലമായ ഇടം . കോഫീ ഷോപ്പിനും വെജിസ്റ്റേറിയൻ റെസ്റ്റോറന്റിനും പുറമെ ശലഭപാർക്കും മീൻകുളവും ഔഷധസസ്യത്തോട്ടവും ഇവിടെ ഒരുക്കിയിരിക്കുന്നു . തീർത്ഥാടകർക്ക് വിശ്രമിക്കുന്നതിനും യാത്രക്കാർക്ക് പ്രാഥമിക ആവശ്യങ്ങൾ നിർവഹിക്കുന്നതിനുമുള്ള സൌകര്യവും ഇതോടൊപ്പം തയ്യാറാക്കിയിട്ടുണ്ട് . ഇത്തരത്തിൽ അടിമുടി മാറ്റവുമായാണ് പൊങ്ങത്തെ ഔട്ട്ലെറ്റ് ഈ പുതുവർഷത്തിൽ ഉപഭോക്താക്കൾക്കായി എത്തിയിരിക്കുന്നത് . 1 . 5 മെഗാവാട്ട് സോളാർ വൈദ്യുതിയാണ് ഇവിടെ ഉത്പാദിപ്പിക്കുന്നത് . 69 ലക്ഷം രൂപ ചെലവിൽ ഇവിടെ സ്ഥാപിച്ചിട്ടുള്ള സൌരോർജ്ജ കേന്ദ്രം ഔട്ട്ലെറ്റിൻറെ മുഴുവൻ വൈദ്യുതി ആവശ്യവും നിറവേറ്റുന്നു . താമസിയാതെ കേരളത്തിലെ മുഴുവൻ ഔട്ട്ലെറ്റുകളും ഹൈടെക്കും ഒപ്പം പ്രകൃതിസൌഹൃദവുമാക്കാനാണ് ഐഒസിയുടെ തീരുമാനം .


സോളോ എന്ന ചിത്രത്തിന് തീയറ്ററിലെ പ്രതികരണം മോശമായപ്പോൾ ചിത്രത്തെ കൊല്ലരുതെന്ന് അഭ്യർത്ഥിച്ച് നടൻ ദുൽഖർ സൽമാൻ രംഗത്ത് വന്നിരുന്നു . സമാനമായ മറ്റൊരു അഭ്യർത്ഥനയുമായി പ്രേക്ഷകരുടെ മുന്നിലെത്തിയിരിക്കുകയാണ് യുവതാരം കാളിദാസ് ജയറാം . ജയറാം നായകനായ ആകാശമിഠായി എന്ന ചിത്രം വേണ്ടത്ര ശ്രദ്ധിക്കപ്പെടുന്നില്ലെന്നാണ് കാളിദാസിൻറെ പരാതി . അച്ഛന് ഏറെ പ്രതീക്ഷയുള്ള ചിത്രമാണ് ആകാശമിഠായി . ആരാധകരുടെ പ്രതീക്ഷയ്ക്ക് അനുസരിച്ച് ഒരു തിരിച്ചുവരവ് ഈ ചിത്രത്തിലൂടെ പ്രതീക്ഷിച്ചിരുന്നതായും കാളിദാസ് ഫെയ്സ്ബുക്ക് പോസ്റ്റിൽ പറഞ്ഞു . അപ്പയ്ക്ക് ഈ സിനിമയിൽ എത്രത്തോളം പ്രതീക്ഷ ഉണ്ടായിരുന്നുവെന്ന് എനിക്ക് വ്യക്തിപരമായി അറിയാം . ആരാധകർ പ്രതീക്ഷിക്കുന്നത് പോലെ മികച്ച അദ്ദേഹം തിരിച്ചുവരവ് പ്രതീക്ഷിച്ചിരുന്ന ചിത്രമാണ് ആകാശാമിഠായി . എന്നാലിപ്പോൾ ചിത്രം റിലീസ് ചെയ്തിട്ടും പബ്ലിസിറ്റിയുടെ കുറവ് കാരണം തീയറ്ററുകളിൽ ആളില്ല . സിനിമ കണ്ടവർ നല്ല അഭിപ്രായമാണ് പറഞ്ഞത് . ഞാനും ചിത്രം കണ്ടു എനിക്ക് വ്യക്തിപരമായി ചിത്രം ഇഷ്ടപ്പെട്ടു . പബ്ലിസിറ്റിയുടെ കുറവിന്റെ പേരിൽ ഇത്തരം ചെറിയ ചിത്രങ്ങൾ മരിക്കാൻ അനുവദിക്കരുത് . വലിയ ചിത്രങ്ങൾ പോലെ തന്നെ ചെറിയ ചിത്രങ്ങളും പ്രധാനമാണ് . ഈ സിനിമയ്ക്ക് അർഹിക്കുന്ന അംഗീകാരം ലഭിക്കുമെന്ന് പ്രതീക്ഷിക്കുന്നതായും കാളിദാസ് ഫെയ്സ്ബുക്ക് പോസ്റ്റിൽ കുറിച്ചു .


സൂപ്പർ ഹിറ്റ് സിനിമകളായ പ്രേമമാണോ നേരമാണോ ആദ്യം ഹിന്ദിയിലെടുക്കേണ്ടതെന്ന് സംവിധായകൻ അൽഫോൻസ് പുത്രന്റെ ചോദ്യം . ഫേസ്ബുക്കിലൂടെയാണ് അൽഫോൻസ് ആരാധകരുടെ അഭിപ്രായം ആരാഞ്ഞത് . ഈ രണ്ടു സിനിമകളും ഹിന്ദിയിലെടുക്കുകയാണെങ്കിൽ അതുപോലെ പകർത്തുകയല്ല , വ്യത്യസ്ത രീതിയിൽ അവതരിപ്പിക്കുകയാണ് താൻ ചെയ്യുകയെന്നും അൽഫോൻസ് ആരാധകർക്ക് ഉറപ്പു നൽകുന്നു . പ്രേമം വേണോ നേരം വേണോ അതോ ഹിന്ദിയിൽ പുതിയൊരു സിനിമ ചെയ്യണോ , നിങ്ങൾ പറയൂ , ഞാനിപ്പോൾ മുംബൈയിലുണ്ട് , നിങ്ങളുടെ പ്രാർഥനയും അനുഗ്രവും ഉണ്ടാവണം . നിങ്ങളുടെ തുറന്ന അഭിപ്രായം അറിയാൻ ആഗ്രഹിക്കുന്നു . ഇതായിരുന്നു അൽഫോൻസിന്റെ പോസ്റ്റ് . എന്നാൽ ഇതിന് ആദ്യം മറുപടി നൽകിയവരിൽ ഒരാൾ നടൻ അജു വർഗീസായിരുന്നു . പുതുമയുള്ളൊരു ചിത്രമെടുക്കാനായിരുന്നു അജുവിന്റെ നിർദേശം . ഇതിന് അൽഫോൻസ് നൽകിയ മറുപടിയാകട്ടെ അതിനേക്കാൾ രസകരമായിരുന്നു . എടാ , ലോക സിനിമാ ചരിത്രത്തിൽ പുതുമ ഒന്നുമില്ലാത്ത സിനിമ എടുക്കുന്ന ആളാണ് ഞാൻ . ആ എന്നോട് നീ ആ വാക്ക് എങ്ങനെ പറഞ്ഞു , കഷ്ടമല്ലെ , പുതിയത് അല്ല പഴയത് എന്നായിരുന്നു അൽഫോൻസിന്റെ മറുപടി .


ഇന്ത്യയിലെ ഏറ്റവും പാരമ്പര്യം അവകാശപ്പെടാവുന്ന ബിസിനസ് സാമ്രാജ്യമാണ് ടാറ്റയുടേത് . അവരുടെ ഏറ്റവും വലിയ ഹോൾഡിങ് കമ്പനിയാണ് ടാറ്റ സൺസ് . ആ ടാറ്റ സൺസിലേക്ക് നാല് വർഷം മുമ്പ് വലിയ ആരവത്തോടെ കൈപിടിച്ചുകൊണ്ടുവന്നിരുത്തിയ ആളാണ് സൈറസ് മിസ്ത്രി . ഒരു മുന്നറിയിപ്പ് പോലും ഇല്ലാതെ മിസ്ത്രിയെ ഇപ്പോൾ ചെയർമാൻ സ്ഥാനത്ത് നിന്ന് നീക്കിയിരിക്കുന്നു . അപ്രതീക്ഷിതം എന്നാണ് ഈ തീരുമാനത്തെ പലരും വിലയിരുത്തിയത് . എന്നാൽ അത് അത്രയ്ക്ക് അപ്രതീക്ഷിതമായിരുന്നില്ല എന്ന് വേണം കരുതാൻ . ടേൺ ഓവറിൽ വന്ന കുറവ് ഒന്നും അല്ല മിസ്ത്രിയെ മാറ്റാൻ കാരണം എന്നാണ് റിപ്പോർട്ടുകൾ . കാലങ്ങളായി ടാറ്റ ഗ്രൂപ്പ് കാത്ത് സൂക്ഷിച്ച് വന്ന മൂല്യങ്ങളിലും നിലപാടികളിലും മിസ്ത്രി കൊണ്ടുവന്ന മാറ്റങ്ങളാണത്രെ രത്തൻ ടാറ്റയെ ചൊടിപ്പിച്ചത് . മിസ്ത്രിയെ മാറ്റുന്നതിന് മുന്നോടിയായി കഴിഞ്ഞ ഓഗസ്ത് മാസത്തിൽ ഡയറക്ടർ ബോർഡിലേക്ക് രണ്ട് പേരെ പുതിയതായി കൊണ്ടുവന്നിരുന്നു . പിരമൽ ഗ്രൂപ്പ് ചെയർമാൻ അജയ് പിരമലിനേയും ടിവിഎസ് മോട്ടോർ ചെയർമാൻ വേണു ശ്രീനിവാസനേയും . ബോർഡിൽ ടാറ്റ കുടുംബത്തിന് കൂടുതൽ കരുത്ത് പകരാൻ വേണ്ടി ആയിരുന്നത്രെ ഈ നീക്കം . പുതിയ രണ്ട് നിയമനങ്ങളും മിസ്ത്രിയെ മുൻകൂട്ടി അറിയിച്ചിരുന്നില്ലെന്നം റിപ്പോർട്ടുകളുണ്ട് . രണ്ട് മാസം മുമ്പ് വെൽസ്പൺ സോളാർ ഫാമിന്റെ ഏറ്റെടുക്കലുമായി ബന്ധപ്പെട്ട തീരുമാനത്തിൽ ടാറ്റ ട്രസ്റ്റിന്റേയും ടാറ്റ കുടുംബത്തിന്റേയോ അനുമതി പോലും മിസ്ത്രി വാങ്ങിയിരുന്നില്ലെന്നാണ് റിപ്പോർട്ട് . ഇത് രത്തൻ ടാറ്റയെ ചൊടിപ്പിച്ചിരുന്നു . ഡോക്കോമോയുമായുള്ള കേസും ടാറ്റ കുടുംബത്തിന് വലിയ എതിർപ്പുണ്ടാക്കിയിരു്നു .


മികച്ച ഓഫറുകളും , ആകർഷകമായ നിരക്കുകളും , പരമാവധി ക്യാഷ്ബാക്കുകളും ഓരോ ഉത്പന്നങ്ങൾക്കും നൽകിക്കൊണ്ടാണ് ഈ റിപ്പബ്ലിക്ക് വാരത്തിൽ വൺഇന്ത്യ കൂപ്പൺസ് ഒരുങ്ങിയിരിക്കുന്നത് . ഓൺലൈനിലൂടെ നിങ്ങൾ വാങ്ങാൻ ഉദ്ദേശിക്കുന്ന ഏത് ഉത്പന്നങ്ങൾക്കും മികച്ച ഓഫറുകൾ നേടാൻ ക്ലിക്ക് ചെയ്യാൻ മടിക്കേണ്ട . ഓഫറുകൾ പരിമിതകാലത്തേക്ക് മാത്രം . ശ്രദ്ധിക്കുക ! വൺഇന്ത്യ കൂപ്പൺസിൽ ലഭ്യമായിരിക്കുന്ന എല്ലാ കൂപ്പണുകളും ഡീലുകളും തികച്ചും സൌജന്യവും 100 % വിശ്വസനീയവുമാണ് . നിങ്ങളുടെ ഓൺലൈൻ ഷോപ്പിംഗ് ആത്മവിശ്വാസത്തോടെ നടത്തി മികച്ച ലാഭം നേടാൻ വൺഇന്ത്യ കൂപ്പൺസ് പ്രയോജനപ്പെടുത്തു . ഫ്ലിപ്പ്കാർട്ട് ഓഫർഃ സ്ത്രീകളുടെ ഫാഷൻ വസ്ത്രങ്ങൾക്കും ചെരുപ്പുകൾക്കും 90 % വിലക്കിഴിവ് എക്സ്ക്ലൂൂസീവ് ! എച്ച് ഡി എഫ് സി കസ്റ്റമേഴ്സിന് എല്ലാ പർച്ചേസിലും 7.5 % കിഴിവ് മോട്ടോറോള സ്മാർട്ട്ഫോണുകൾ വാങ്ങൂ , 970 രൂപ മുതൽ ഇ എം ഐ ! ഫ്ലിപ്പ്കാർട്ട് ഓഫർഃ ചെരിപ്പുകൾക്കും സ്പോർട്സ് ഷൂവിനും 50 % വിലക്കുറവ് ടൈറ്റാൻ വാച്ച് കളക്ഷൻഃ 40 % കിഴിവ് , വേഗമാകട്ടെ ഫ്ലിപ്പ്കാർട്ട് ഓഫർ 2016 : മൊബൈൽ കെയ്സുകൾ കവറുകൾ എന്നിവയ്ക്ക് 60 % കിഴിവ് ആക്സിസ് ബാങ്ക് ഡെബിറ്റ് , ക്രെഡിറ്റ് കാർഡുകൾക്ക് ഫ്ലിപ്പ്കാർട്ടിൽ 10 % ശതമാനം അധിക കിഴിവ് ഫ്ലിപ്പ്കാർട്ടിൽ ജെബിഎൽ സ്മാർട്ട് ഫോണുകൾക്ക് 60 % വിലക്കുറവ് ഫ്ലിപ്പ്കാർട്ടിൽ എൽഇഡി ബൾബുകൾ വാങ്ങൂ , 60 % വിലക്കിഴിവ് സ്വന്തമാക്കൂ ഫ്ലിപ്പ്കാർട്ട് ബഡ്ജറ്റ് ഓഫർഃ 2000 രൂപയിൽ താഴെയുള്ള 10 സ്മാർട്ട് ഫോണുകൾ


കന്നഡ സിനിമയുടെ ചരിത്രത്തിൽ ആദ്യമായാണ് ഒരു ചിത്രം ഭാഷാപരമായ അതിർത്തികൾക്കപ്പുറത്ത് ഇന്ത്യൻ സിനിമാപ്രേമികളാൽ വരവേൽക്കപ്പെടുന്നത് . യഷിനെ നായകനാക്കി പ്രശാന്ത് നീൽ സംവിധാനം ചെയ്ത കെജിഎഫ് ആഗോള ബോക്സ്ഓഫീസിൽ ചുരുങ്ങിയ ദിനങ്ങളിൽ 100 കോടിയും പിന്നിട്ട് മുന്നേറ്റം തുടരുകയാണ് . മലയാളം ഉൾപ്പെടെയുള്ള തെന്നിന്ത്യൻ പതിപ്പുകൾക്കും ഹിന്ദി പതിപ്പിനുമൊക്കെ മികച്ച പ്രതികരണമാണ് ലഭിക്കുന്നത് . സാൻഡൽവുഡിലെ എക്കാലത്തെയും ഉയർന്ന ബജറ്റിലെത്തിയ കെജിഎഫ് സാങ്കേതികപരമായും ദൃശ്യപരമായും ശ്രദ്ധ നേടിയ സിനിമയാണ് . കെജിഎഫിന്റെ ഔട്ട്ഡോർ ചിത്രീകരണത്തിൽ കൃത്രിമ വെളിച്ചങ്ങൾക്ക് പകരം തീയാണ് ഉപയോഗിച്ചതെന്ന് പറയുന്നു ചിത്രത്തിന്റെ സിനിമാറ്റോഗ്രഫർ ഭുവൻ ഗൌഡ . ഇതുൾപ്പെടെ കെജിഎഫ് ചിത്രീകരണവുമായി ബന്ധപ്പെട്ട കൌതുകകരമായ കാര്യങ്ങൾ വെളിപ്പെടുത്തുകയാണ് ഭുവൻ ഗൌഡ , ഇന്ത്യൻ എക്സ്പ്രസിന് നൽകിയ അഭിമുഖത്തിൽ . മാസ്റ്റർ പ്രൈം എന്ന ലെൻസാണ് കെജിഎഫിൽ ഞാൻ ഉപയോഗിച്ചത് . പ്രധാന സബ്ജക്ടിനെ മാത്രം ഫോക്കസ് ചെയ്ത് മറ്റുള്ളവയെ ബ്ലർ ചെയ്യുന്ന ലെൻസാണ് അത് . ലൈറ്റിംഗ് ആയിരുന്നു ഞങ്ങൾ ആഗ്രഹിച്ച തരത്തിലുള്ള ദൃശ്യങ്ങൾ ലഭിക്കാൻ ശ്രദ്ധിക്കേണ്ടിയിരുന്ന മറ്റൊരു പ്രധാന സംഗതി . ഔട്ട്ഡോർ ചിത്രീകരണത്തിൽ കൃത്രിമ വെളിച്ചങ്ങളൊന്നും ഉപയോഗിച്ചില്ല , അത് രാത്രിയാണെങ്കിൽ പോലും . രാത്രിയിലെ ഔട്ട്ഡോർ ദൃശ്യങ്ങൾ പകർത്താൻ തീയാണ് ഉപയോഗിച്ചത് . കൂറ്റൻ സെറ്റുകളിലായിരുന്നു ചിത്രീകരണം എന്നതിനാൽ പലപ്പോഴും ഒരു വലിയ പ്രദേശത്ത് തീയിടേണ്ടി വന്നിട്ടുണ്ട് . ക്യാമറ മിക്കപ്പോഴും ഞാൻ തോളിലാണ് എടുത്തത് . അതുകൊണ്ടാണ് 40 ശതമാനം ദൃശ്യങ്ങളിലും ഒരു ചലനമുള്ളത് . ദൃശ്യപരമായി കെജിഎഫ് ആദ്യഭാഗത്തേക്കാൾ മുകളിൽ നിൽക്കുന്നതാവും രണ്ടാം ഭാഗമെന്നും ചിത്രം ഹോളിവുഡ് നിലവാരത്തിലാവും പുറത്തെത്തുകയെന്നും പറയുന്നു ഭുവൻ ഗൌഡ . ഞങ്ങളുടെ പ്രതീക്ഷകൾക്ക് അപ്പുറത്തുള്ള പ്രതികരണമാണ് ആദ്യഭാഗത്തിന് കിട്ടിയത് . അതിനാൽത്തന്നെ രണ്ടാംഭാഗത്തെക്കുറിച്ച് പ്രേക്ഷകർക്കുള്ള പ്രതീക്ഷകൾ പൂർത്തീകരിക്കുക എന്നത് വലിയ വെല്ലുവിളിയാണ് . ആദ്യഭാഗത്തിന്റെ ചിത്രീകരണത്തിനിടെ രണ്ടാംഭാഗത്തിനായുള്ള അഞ്ച് ശതമാനം രംഗങ്ങളേ ഷൂട്ട് ചെയ്തിട്ടുള്ളൂ . 95 ശതമാനം ചിത്രീകരണം ഇനിയും പൂർത്തീകരിക്കാനുണ്ട് , ഭുവൻ ഗൌഡ പറഞ്ഞവസാനിപ്പിക്കുന്നു .


അതിശയത്തോടെയാണ് ശാസ്ത്രലോകം ഈ ചിത്രത്തെ നോക്കിക്കാണുന്നത് . ന്യൂയോർക്കിലെ ന്യൂ ഹോപ്പ് ഫെർട്ടിലിറ്റി സെൻററിലെ ലെ ഡോ . ജോൺസാോങ്ങും കൂട്ടരുമാണ് മൂന്ന് വ്യകതികളുടെ ഡി എൻ എയിലൂടെ കുഞ്ഞിന് ജൻമം നൽകിയതായി അവകാശപ്പെടുന്നത്കുഞ്ഞിന് അഞ്ചു മാസം പ്രായമുണ്ട് . ജറുസലേമിൽ നിന്നുള്ള ഒരു കുടുംബത്തിലെകുഞ്ഞിന് അമ്മയുടെ ജനിതക പ്രശ്നം പകരാതിരിക്കാനായിരുന്നു ഈ ശ്രമം . നേരത്തെ ഈ സ്ത്രീക്ക് ജനിതക പ്രശ്നം മൂലം നാല് തവണ ഗർഭം അലസിയിരുന്നുജൻമം നൽകിയ കുഞ്ഞുങ്ങൾക്ക് ആഴ്ചകൾ മാത്രമായിരുന്നു ആയുസ്സ് . ഡി എൻ എ ഉപയോഗിച്ച് ജന്മം നൽകാനായി അമ്മയേയും അച്ഛൻറയും കൂടാതെ മൂന്നാമതൊരാളുടെ കോശം കൂടി . Mitochondrial Donate ലൂടെ വികസിപ്പിച്ചെടുത്തു . മെക്സിക്കോയിലായിരുന്നു ഈ നടപടികൾ പൂർത്തിയാക്കിയത് . കൂടുതൽ വിവരങ്ങൾ ഒക്ടോബറിൽ വെളിപ്പെടുത്തുമെന്ന് ശാസ്ത്രജ്ഞർ അറിയിച്ചു . മൂന്നാമതൊരാളുടെ ഡി എൻ എയിലൂടെ കുഞ്ഞിന് ജൻമം നൽകുന്നതിനെ അനുകൂലിച്ചും പ്രതികൂലിച്ചും നിരവധി പേർ രംഗത്തെത്തിയിട്ടുണ്ട് .


വനിതാ ലോകകപ്പിൽ തിളങ്ങിയ ഇന്ത്യയുടെ പെൺപുലിയാണ് ഹർമൻപ്രീത് കൌർ . ബൌളർമാരെ ശത്രുവായി തന്നെ കാണുന്ന ബാറ്റിംഗ് . പന്ത് ഗാലറിയിൽ എത്തിച്ച് സന്തോഷിക്കുന്ന താരം . സൌമ്യതയില്ലാത്ത ബാറ്റിംഗ് ശൈലി . . ഈ ആക്രമണ ശൈലിയാണ് കൌറിനെ വ്യത്യസ്തയാക്കുന്നത് . ഈ ഇന്ത്യൻ പെൺപുലിയും - സിഖ് കലാപവും തമ്മിൽ എന്താണ് ബന്ധം . അതറിയണമെങ്കിൽ കൌറിന്റെ ' 84 ' എന്ന ജഴ്സിയെക്കുറിച്ച് ആദ്യം അറിയണം . ആ ജഴ്സി അണിയുന്നതിനു ഒരു കൌതുകത്തിന്റെ പേരിലല്ല . 1984 ലെ സിഖ് വിരുദ്ധ കലാപത്തിൽ കൊല്ലപ്പെട്ടവർക്ക് ഐക്യദാർണ്ഡ്യം പ്രഖ്യാപിച്ചാണ് ഹർമൻപ്രീത് ആ ജഴ്സി ധരിക്കുന്നത് . എന്നാൽ സ്ഥിരം 84 നമ്പർ ജഴ്സിയാണ് ധരിക്കാറുള്ളതെങ്കിലും , ഇംണ്ടിനെതിരായ ലോകകപ്പ് ഫൈനലിൽ 17 നമ്പർ ജഴ്സിയാണ് താരം ഈ പഞ്ചാബ് താരം ധരിച്ചത് .


ഹുവാവേ മേറ്റ് 20നോടൊപ്പം വയർലെസ്സ് ചാർജറും വിപണിയിൽ എത്തിക്കാനൊരുങ്ങി ഹുവാവേ . ചൈനീസ് കമ്പനിയായ ഹുവാവേ , ലണ്ടനിൽ കഴിഞ്ഞ മാസം നടന്ന ചടങ്ങിൽ ഹുവാവേ മേറ്റ് 20 , ഹുവാവേ മേറ്റ് 20 പ്രോ എന്നീ ഫോണുകളോടൊപ്പം വയർലെസ്സ് ചാർജറും അവതരിപ്പിച്ചിരുന്നു . നിലവിൽ ചൈന വിപണിയിൽ മാത്രമാണ് ഹുവാവേ മേറ്റ് ഫോണുകൾ ലഭിക്കുന്നത് . ഹുവാവേ മേറ്റ് ഫോണിന്റെ വിൽപ്പനയെ സംബന്ധിക്കുന്ന വിവരങ്ങൾ നവംബർ മാസത്തിൽ പുറത്ത് വിടുമെന്നാണ് ഹുവാവേ അധികൃതർ പറയുന്നത് . ഹുവാവേ മേറ്റ് 20നൊപ്പം വയർലെസ്സ് ചാർജറും വിപണിയിലെത്തിക്കുമെന്നും ഹുവാവേ അധികൃതർ പറഞ്ഞു . ഹുവാവേയുടെ 15 വാട്ട് വയർലെസ്സ് ചാർജർ ക്യുഐ സാങ്കേതിക വിദ്യയിലാണ് പ്രവർത്തിക്കുന്നത് . വയർലെസ്സ് ചാർജിങ് സൌകര്യമുള്ള എല്ലാ ഫോണുകളും , ഇലക്ട്രോണിക് ഉപകരണങ്ങളും വയർലെസ്സ് ചാർജർ ഉപയോഗിച്ച് ചാർജ് ചെയ്യാനാകും . ഹുവാവേ വയർലെസ്സ് ചാർജറിനൊപ്പം ടൈപ്പ് - സി യുഎസ്ബി കേബിളും ലഭിക്കും . ഇത് ഉപയോഗിച്ച് സാധാരണ രീതിയിലും ചാർജ് ചെയ്യാനാകും . ഹുവാവേ വയർലെസ്സ് ചാർജർ ഉപയോഗിച്ചാൽ 10 മിനിറ്റിൽ 12 % ചാർജും , അരമണിക്കൂറിൽ 31 % ബാറ്ററി ചാർജ് ചെയ്യാനാകും എന്നാണ് കമ്പനി അവകാശപ്പെടുന്നത് . ഹുവാവേ മേറ്റ് 20 6ജിബി റാം 64ജിബി സ്റ്റോറേജ് ഫോണിന് 4299 യുവാനും , ഹുവാവേ മേറ്റ് പ്രോ 6 ജിബി റാം 128 ജിബി സ്റ്റോറേജ് ഫോണിന് 5299 യുവാനും , 8ജിബി റാം 128 ജിബി സ്റ്റോറേജ് ഫോണിന് 5799 യുവാനും , 8 ജിബി റാം 256 ജിബി സ്റ്റോറേജ് ഫോണിന് 6299 യുവാനുമാണ് ചൈനയിലെ വില . ഹുവാവേ മേറ്റ് സീരീസ് ആമസോൺ വഴി എക്സ്ക്ല്യൂസീവായിട്ട് വിൽക്കുമെന്നാണ് കമ്പനി അധികൃതർ പറയുന്നത് .


മേയ് 19നാണ് അഷ്റഫ് ഗനിയുടെ ജന്മദിനം . ഇത്തവണ അദ്ദേഹത്തിന് കൃത്യമായി മോദി ട്വിറ്ററിലൂടെ ജന്മദിനാശംസ നേർന്നു . ' ജന്മദിനാശംസകൾ നേരുന്നു . ഇത്തവണ ജന്മദിന ദിവസം കൃത്യമായി ലഭിച്ചു ' എന്നുമാണ് മോദി ട്വീറ്റ് ചെയ്തത് . നേരത്തേ , ഫെബ്രുവരി 12ന് അഷ്റഫ് ഗനിക്ക് മോദി ട്വിറ്ററിലൂടെ അബദ്ധത്തിൽ ജന്മദിനാശംസ നേർന്നിരുന്നു . ജന്മദിനത്തിൽ താങ്കളുടെ ആയുരാരോഗ്യത്തിന് വേണ്ടി പ്രാർഥിക്കുന്നു എന്നാണ് അന്ന് മോദി ട്വീറ്റ് ചെയ്തത് . മോദിയുടെ ട്വീറ്റിന് പിന്നാലെ ജന്മദിനാശംസ നേർന്നതിന് നന്ദി രേഖപ്പെടുത്തി അഷ്റഫ് ഗനി മറുപടി ട്വീറ്റ് ചെയ്തു . കൂടാതെ തന്റെ ജന്മദിനം മേയ് 19നാണെന്നും മോദിയെ ഓർമപ്പെടുത്തുകയും ചെയ്തിരുന്നു .


ത്രിരാഷ്ട്ര പരമ്പരയിൽ ദക്ഷിണാഫ്രിക്ക എയ്ക്കെതിരേ ഇന്ത്യ എയ്ക്ക് തോൽവി . ബംഗളുരു ചിന്നസ്വാമി സ്റ്റേഡിയത്തിൽ നടന്ന മത്സരത്തിൽ നാല് വിക്കറ്റിനായിരുന്നു ഇന്ത്യയുടെ തോൽവി . ടോസ് നഷ്ടപ്പെട്ട് ആദ്യ ബാറ്റിങ്ങിനിറങ്ങിയ ഇന്ത്യ നിശ്ചിത ഓവറിൽ 157ന് എല്ലാവരും പുറത്തായി . ദക്ഷിണാഫ്രിക്ക 37.4 ഓവറിൽ ലക്ഷ്യം മറികടന്നു . ഇന്ത്യക്ക് വേണ്ടി ദീപക് ചാഹർ ( 42 പന്തിൽ 38 ) , സഞ്ജു സാംസൺ ( 42 പന്തിൽ 36 ) എന്നിവർ മാത്രമാണ് ഭേദപ്പെട്ട പ്രകടനം പുറത്തെടുത്തത് . ഓപ്പണർമാരായി ഇറങ്ങിയ സൂര്യകുമാർ യാദവ് ( 9 പന്തിൽ 5 ) , അഭിമന്യൂ ഈശ്വരൻ ( 10 പന്തിൽ 0 ) , ക്യാപ്റ്റൻ ശ്രേയസ് അയ്യർ ( 7 പന്തിൽ 7 ) , അമ്പാടി റായിഡു ( 18 പന്തിൽ 11 ) , നിതീഷ് റാണ ( 45 പന്തിൽ 19 ) , ക്രുനാൽ പാണ്ഡ്യ ( 21 പന്തിൽ 5 ) എന്നിവരെല്ലാം നിരാശപ്പെടുത്തി . സഞ്ജു - ചാഹർ കൂട്ടുക്കെട്ടാണ് ഇന്ത്യയെ 150 കടത്തിയത് . ഇരുവരും 64 റൺ കൂട്ടിച്ചേർത്തു . ദക്ഷിണാഫ്രിക്കയ്ക്ക് വേണ്ടി ഡേൻ പാറ്റേഴ്സൺ അഞ്ച് വിക്കറ്റ് വീഴ്ത്തി . മറുപടി ബാറ്റിങ് ആരംഭിച്ച് ദക്ഷിണാഫ്രിക്കയ്ക്ക ദേഭപ്പെട്ട തുടക്കമാണ് ഓപ്പണർമാർ നൽകിയത് . 47 റൺസെടുത്ത പീറ്റർ മലാനാണ് അവരുടെ ടോപ് സ്കോറർ . ആറ് വിക്കറ്റ് വീഴ്ത്താൻ ഇന്ത്യക്ക് സാധിച്ചെങ്കിലും സമയം ഏറെ വൈകിയിരുന്നു . ഇന്ത്യക്ക് വേണ്ടി ഖലീൽ അഹമ്മദ് മൂന്ന് വിക്കറ്റ് വീഴ്ത്തി .


മൂന്ന് കൊല്ലം മുൻപ് കടലിൽ കിടന്ന ക്യാമറ തിരിച്ച് കിട്ടിയപ്പോൾ കേടൊന്നും കൂടാതെ കിട്ടിയത് വിസ്മയിപ്പിക്കുന്ന ദൃശ്യങ്ങൾ . തായ്വാനിൽ നിന്നും 250 കിലോമീറ്റർ കിഴക്കുള്ള ഒക്കിനാവയിലെ ഇഷിഗാക്കി ദ്വീപിലാണ് ക്യാമറ 2015 ൽ നഷ്ടപ്പെട്ടത് . ജപ്പാൻകാരിയായ സെറീനയുടെ ക്യാമറയാണ് അന്ന് കടലിൽ പോയത് . ജപ്പാൻകാരിയായ സെറീനയുടെ ക്യാമറയാണ് അന്ന് കടലിൽ പോയത് . എന്നാൽ തായ്വാനിലെ സ്കൂളിൽ നിന്നെത്തിയ വിനോദയാത്രാസംഘത്തിലെ പതിനൊന്നുകാരന് ക്യാമറ കിട്ടുകയായിരുന്നു . കടൽപ്പുറ്റ് പറ്റിപ്പിടിച്ച് കിടക്കുകയായിരുന്നു ഇത് . നശിച്ചുപോയ ക്യാമറ ആരെങ്കിലും ഉപേക്ഷിച്ചതാകാമെന്നായിരുന്നു വിദ്യാർത്ഥി കരുതിയത് . എന്നാൽ ക്യാമറ ഓണാക്കിയപ്പോൾ അതിന് ഒരു തകരാറും ഇല്ലെന്ന് മനസിലായി . സ്കൂബാ ഡൈവിങ്ങിടെ വെള്ളം കയറാതിരിക്കാനായി സെറീന ചുറ്റും പ്ലാസ്റ്റിക് കൊണ്ട് മൂടിയിരുന്നതിനാലാണ് ക്യാമറയിൽ നശിക്കാതിരുന്നത് . സ്കൂളിൽ തിരിച്ചെത്തിയ കുട്ടികളും അധ്യാപകരും ഉടമസ്ഥനെ കണ്ടെത്തി ക്യാമറ തിരിച്ചേൽപ്പിക്കാൻ തീരുമാനിച്ചു . തുടർന്ന് ക്യാമറയുടെ ചിത്രങ്ങളും വിവരണവും സോഷ്യൽ മീഡിയയിൽ പോസ്റ്റ് ചെയ്തു . ഒട്ടേറെ പേർ പോസ്റ്റ് ഷെയർ ചെയ്തതോടെ സെറീനയും സംഭവമറിഞ്ഞു . ഒരു സുഹൃത്താണ് സെറീനയ്ക്ക് ഈ പോസ്റ്റ് അയച്ചു കൊടുത്തത് . എന്തായാലും വൈകാതെ തന്നെ സ്കൂളിലെത്തി ക്യാമറ കൈപ്പറ്റാനിരിക്കുകയാണ് സെറീന .


വിൻഡീസിനെതിരേ നിർണായകമായ നാലാം ഏകദിനത്തിൽ ടോസ് നേടിയ ഇന്ത്യ ബാറ്റിങ് തെരഞ്ഞെടുത്തു . മുംബൈ ബ്രാബോൺ സ്റ്റേഡിയത്തിലാണ് മത്സരം . ടീമിൽ രണ്ട് മാറ്റങ്ങളുമായിട്ടാണ് ഇന്ത്യ ഇറങ്ങുന്നത് . അഞ്ച് മത്സങ്ങളുടെ പരമ്പരയിൽ ഇന്ത്യയും വിൻഡീസും ഒപ്പത്തിനൊപ്പമാണ് . ഋഷഭ് പന്തിന് പകരം കേദാർ ജാദവും യൂസ്വേന്ദ്ര ചാഹലിന് പകരം രവീന്ദ്ര ജഡേജയും ടീമിലെത്തി . ഗോഹട്ടിയിൽ നടന്ന ആദ്യ മത്സത്തിൽ ഇന്ത്യ വിജയിച്ചിരുന്നു . വിശാഖപ്പട്ടണത്ത് രണ്ടാം മത്സരം ടൈ ആവുകയായിരുന്നു . എന്നാൽ പൂനെയിൽ നടന്ന മൂന്നാം മത്സരത്തിൽ വെസ്റ്റ് ഇൻഡീസ് വിജയിച്ചു . അവസാന മത്സരം ഒന്നിന് കാര്യവട്ടത്ത് നടക്കും . ടീം ഇന്ത്യഃ രോഹിത് ശർമ , ശിഖർ ധവാൻ , വിരാട് കോലി ( ക്യാപ്റ്റൻ ) , അമ്പാട്ടി റായുഡു , എം . എസ് . ധോണി , കേദാർ ജാദവ് , രവീന്ദ്ര ജഡേജ , ഭുവനേശ്വർ കുമാർ , കുൽദീപ് യാദവ് , ഖലീൽ അഹമ്മദ് , ജസ്പ്രീത് ബുംറ .


വിവിധ എൻജിൻ സാധ്യതകളോടെ വിൽപ്പനയ്ക്കെത്തുന്ന എഫ് പേസ് 68.40 ലക്ഷം രൂപ മുതൽ വിലയിൽ ലഭ്യമാകും . രണ്ടു ലീറ്റർ , നാലു സിലിണ്ടർ ടർബോ ചാർജ്ഡ് ഇൻജെനിയം ഡീസൽ , മൂന്നു ലീറ്റർ വി സിക്സ് ടർബോ ചാർജ്ഡ് ഡീസൽ എൻജിനുകളോടെയാണു കാർ എത്തുന്നത് . ശേഷി കൂടിയ എൻജിന് 221 കിലോവാട്ട് വരെ കരുത്തും 700 എൻ എം വരെ ടോർക്കും സൃഷ്ടിക്കാൻ കഴിയും . ശേഷി കുറഞ്ഞ 2 ലിറ്റർ എൻജിനു 132 കിലോവാട്ട് വരെ കരുത്ത് സൃഷ്ടിക്കാനാവും . പൂജ്യത്തിൽ നിന്ന് മണിക്കൂറിൽ 100 കിലോമീറ്റർ വേഗം കൈവരിക്കാൻ 6.2 സെക്കൻഡ് മതി . എഫ് ടൈപ്പിൽ നിന്നു പ്രചോദിതമായി രൂപകൽപ്പന ചെയ്ത എഫ് പേസിന്റെ അകത്തളത്തിൽ 10 നിറങ്ങളുടെ സാധ്യതയോടെ ഇന്റീരിയർ മൂഡ് ലൈറ്റിങ്ങുണ്ട് . ആംഗ്യങ്ങൾ തിരിച്ചറിഞ്ഞു തുറക്കുന്ന ടെയിൽഗേറ്റാണു കാറിൻറെ മറ്റൊരു സവിശേഷത . കാറിലെ പിൻ ഫ്ളാങ്കിനു താഴെ കാൽ വച്ചാൽ തനിയെ തുറക്കുന്ന രീതിയിലാണ് ഈ ടെയിൽഗേറ്റിന്റെ രൂപകൽപ്പന . രണ്ടു ലീറ്റർ ഡീസൽ എൻജിനുള്ള മോഡലിൽ ഓപ്ഷൻ വ്യവസ്ഥയിലും മൂന്നു ലീറ്റർ എൻജിൻ മോഡലിൽ സ്റ്റാൻഡേഡ് വ്യവസ്ഥയിലും ജസ്റ്റർ ടെയിൽഗേറ്റ് ലഭിക്കും . മൂന്നു ലീറ്റർ എൻജിനോടെ വിൽപ്പനയ്ക്കുള്ള കാർ സ്റ്റണ്ണിങ് സീഷ്യം ബ്ലൂ , റീഗൽ ഹാലികോൺ ഗോൾഡ് നിറങ്ങളിലാണു ലഭിക്കും . കൂടാതെ റോഡിയം സിൽവർ , അൾട്ടിമേറ്റ് ബ്ലാക്ക് നിറങ്ങളിലും ഫസ്റ്റ് എഡീഷൻ വിൽപ്പനയ്ക്കുണ്ടാവും . ഓൺലൈൻ വഴിയും രാജ്യത്തെ 23 ജെ എൽ ആർ ഡീലർഷിപ്പുകൾ വഴിയും ‘എഫ് പേസ്’ ബുക്ക് ചെയ്യാൻ അവസരമുണ്ട് . വിവിധ വകഭേദങ്ങളുടെ ഡൽഹി ഷോറൂമിലെ വില ( ലക്ഷം രൂപയിൽ ) : രണ്ടു ലീറ്റർ ( 132 കിലോവാട്ട് ) ഡീസൽ പ്യുവർ — 68.40 , രണ്ടു ലീറ്റർ ( 132 കിലോവാട്ട് ) ഡീസൽ പ്രസ്റ്റീജ് — 74.50 , മൂന്നു ലീറ്റർ ( 221 കിലോവാട്ട് ) ഡീസൽ ആർ — സ്പോർട് — 102.35 ലക്ഷം , മൂന്നു ലീറ്റർ ( 221 കിലോവാട്ട് ) ഡീസൽ ഫസ്റ്റ് എഡീഷൻ — 112.55 ലക്ഷം . Photo Courtesy - ZIGWEELS . Com


ഓൺലൈൻ വിൽപ്പനക്കാരായ ആമസോൺ ഫീച്ചർ ഫോണുകൾക്ക് വൻ ഓഫറുകൾ നൽകുന്നു . സാംസങ്ങ് , കാർബൺ , നോക്കിയ , ലാവ , ഇൻടെക്സ് തുടങ്ങിയ വിവിധ ബ്രാൻറുകളുടെ ഫോണുകളാണ് ആമസോൺ ഫീച്ചർ ഫോൺ ഫെസ്റ്റിൽ വാങ്ങുവാൻ ലഭിക്കുക . മാത്രമല്ല , റിലയൻസ് ജിയോയിൽ നിന്നുമുളള ജിയോ ഫോണും വിൽപനയുടെ ഭാഗമായി എത്തുന്നുണ്ട് . നോക്കിയ ഫോണുകൾക്ക് 20 % വരെ ആമസോൺ ഇന്ത്യയിൽ ഡിസ്ക്കൌണ്ട് ലഭിക്കുന്നു . ലാവ ഫോണുകൾക്ക് 36 % വരെ ഓഫറാണ് ഫീച്ചർ ഫോൺ ഫെസ്റ്റ് വിൽപനയിൽ നൽകുന്നത് . സാംസങ്ങ് ഫീച്ചർ ഫോണുകൾക്ക് 20 % വരെ ഡിസ്ക്കൌണ്ട് ലഭിക്കുന്നു . കാർബൺ ഫീച്ചർ ഫോണുകൾക്ക് 30 % വരെ ഡിസ്ക്കൌണ്ട് നൽകുന്നു . ഇൻടെക്സ് ഫീച്ചർ ഫോണുകൾക്ക് 30 % വരെയാണ് ആമസോൺ ഫെസ്റ്റിൽ ഡിസ്ക്കൌണ്ട് നൽകുന്നത് . മൈക്രോമാക്സ ഫീച്ചർ ഫോണുകൾക്ക് 20 % വരെ ഡിസ്ക്കൌണ്ടാണ് ആമസോൺ ഇന്ത്യയിൽ . ഇനോവു ഫോണുകൾക്ക് 30 % വരെ ഡിസ്ക്കൌണ്ട് ആമസോൺ ഇന്ത്യയിൽ ലഭിക്കുന്നു . ഡെറ്റിൽ ഫീച്ചർ ഫോണുകൾക്ക് 44 % ശതമാനം വരെ ഡിസ്ക്കൌണ്ടാണ് നൽകുന്നത് .


ജമ്പ് - സ്റ്റാർട്ട് ചെയ്യാം . രണ്ടറ്റത്തും ബാറ്ററി ക്ലിപ്പുകൾ ഘടിപ്പിച്ച ഗേജ് കൂടിയ രണ്ടുവയറുകൾ അടങ്ങിയ ജമ്പ് കേബിൾ കിറ്റ് വാങ്ങാൻ കിട്ടും . 600 രൂപ മുതൽ 2000 രൂപവരെയുള്ള വിലയ്ക്ക് ഇലക്ട്രിക് സ്റ്റോറുകളിൽ നിന്നോ സ്പെയർ പാർട്സ് ഷോപ്പുകളിൽ നിന്നോ ഇത് ലഭ്യമാകും . ഹെഡ്ലൈറ്റ് പോലുള്ളവ ഓഫാണെന്ന് ഉറപ്പുവരുത്തുക . ഹാൻഡ് ബ്രേക്ക് ഉപയോഗിച്ചശേഷം ഇരുവാഹനങ്ങളും ന്യൂട്രൽ ഗിയറിലാക്കുക . പോസിറ്റീവ് ടെർമിനലുകൾ ചുവന്ന കേബിളുപയോഗിച്ച് ബന്ധിപ്പിക്കുക . ചാർജ്ജുള്ള ബാറ്ററിയുടെ നെഗറ്റീവ് ടെർമ്മിനൽ നമ്മുടെ വാഹനത്തിന്റെ ഏതെങ്കിലും ലോഹഭാഗവുമായി ക്ലിപ്പ് ചെയ്യുക . ചുവന്ന കേബിൾ അഴിക്കുമ്പോൾ വാഹനത്തിന്റെ ബോഡിയിലും മറ്റും തട്ടാതിരിക്കാൻ ശ്രദ്ധിക്കുക . ജംപ് സ്റ്റാർട്ടിംഗിനെക്കുറിച്ച് കൂടുതൽ അറിയാൻ വീഡിയോ കാണാം


ചൈനീസ് നിർമ്മിത സ്മാർട്ട്ഫോൺ ആപ്ലികേഷനുകൾ നിരന്തരമായ പ്രശ്നങ്ങളെ നേരിടുകയാണ് . കഴിഞ്ഞ ദിവസം ചൈനീസ് ആപ്പുകൾ സംബന്ധിച്ച് ഇൻറലിജൻസ് ബ്യൂറോ സൈനികർക്ക് മുന്നറിയിപ്പ് നൽകിയതോടെയാണ് സംഭവം കൂടുതൽ ഗൌരവമായത് . 42 ചൈനീസ് നിർമ്മിത ആപ്പുകൾ വിവരങ്ങൾ ചൈനയിലേക്ക് ചോർത്തുന്നു എന്നാണ് മുന്നറിയിപ്പ് . ഇതിൽ ജനപ്രിയമായ പല ആപ്പുകളും പെടുന്നു എന്നതാണ് ശ്രദ്ധേയമായ കാര്യം . സൈന്യം അപകടകാരിയെന്ന് ചൂണ്ടിക്കാട്ടിയ ആപ്പുകളുടെ കൂട്ടത്തിൽ ട്രൂകോളർ എന്ന ആപ്പ് പെട്ടത് ശരിക്കും ടെക് ലോകത്തെ ഞെട്ടിച്ചിട്ടുണ്ട് . സ്വീഡൻ ആസ്ഥാനമാക്കിയ ട്രൂ സോഫ്റ്റ് വെയർ ആണ് ട്രൂകോളറിൻറെ നിർമ്മാതാക്കൾ . എന്നാൽ അടുത്തിടെ വൻതോതിൽ ചൈനീസ് നിക്ഷേപം ഈ കമ്പനിയിലേക്ക് എത്തിയിട്ടുണ്ടെന്നും അതിൻറെ സ്വദീനം കമ്പനിയിൽ ഉണ്ടെന്നും ടെക് വൃത്തങ്ങൾ സൂചിപ്പിക്കുന്നു . അതേ സമയം ട്രൂകോളർ തങ്ങളുടെ സർവറുകളിൽ വലിയൊരു ഭാഗം ചൈനീസ് മേഖലകളിലാണ് സ്ഥാപിച്ചത് എന്നും റിപ്പോർട്ടുണ്ട് . കുറഞ്ഞ ചിലവിൽ വലിയ ശേഖരണ സംവിധാനം ചൈനയിൽ ലഭിക്കുമത്രെ . എന്തായാലും ഇന്ത്യയിൽ ഏറ്റവും കൂടുതൽപ്പേർ ഡൌൺലോഡ് ചെയ്തിരിക്കുന്ന കോളർ ഐഡി ആപ്പാണ് ട്രൂകോളർ . പരിചയമില്ലാത്ത നമ്പറുകളെ തിരിച്ചറിയാം എന്നതാണ് ഇതിൻറെ ഗുണം . എന്നാൽ നിങ്ങൾ അറിയാതെ നിങ്ങളുടെ എല്ലാ കോണ്ടാക്ടും ട്രൂകോളർ കരസ്ഥമാക്കുന്നുണ്ട് എന്നതാണ് സത്യം . അതിനാൽ തന്നെ ഈ അപ്പ് വലിയ സ്വകാര്യ പ്രശ്നം സൃഷ്ടിക്കുന്നു എന്നത് പരസ്യമായ രഹസ്യമാണ് . പല കോഡുകളും ചില രഹസ്യകോഡിൽ സേവ് ചെയ്യുക എന്നത് ശീലമാക്കിയ ഇന്ത്യക്കാർക്ക് ഈ ആപ്പ് ചിലപ്പോൾ ഭാവിയിൽ പണി തന്നേക്കും .


അത്ഭുതകരമോ ഭീതിജനകമോ എന്ന് പറയാൻ പറ്റാത്ത ഒരു പ്രതിഭാസത്തിൽ ഞെട്ടിയിരിക്കുകയാണ് ഒരു ചെറു നഗരം . കരിബിയൻ ദ്വീപു രാഷ്ട്രമായ ഡോമിനിക് റിപബ്ലിക്കിലെ ലാസ് സലിനസ് എന്ന ചെറു പട്ടണത്തിലെ പെൺകുട്ടികൾക്കു പ്രായപൂർത്തിയാകുമ്പോൾ പുരുഷ ജനനേന്ദ്രിയം വളരുന്നതായി കണ്ടുവരുന്നു . ഗുവെവെഡോസ് എന്നു പേരിട്ടിരിക്കുന്ന ഈ അവസ്ഥ ലാസ് സലിനസിലെ 90 ൽ ഒരു കുട്ടിക്ക് കണ്ടു വരുന്നു എന്നാണ് അന്തർദേശീയ മാധ്യമങ്ങളിലെ റിപ്പോർട്ട് . ഗർഭകാലത്ത് ഡിഹിഡ്രോ - ടെസ്റ്റോസ്റ്റിറോൺ എന്നു വിളിക്കപ്പെടുന്ന പുരുഷലൈംഗിക ഹോർമോണിന്റെ ഉൽപ്പാദനം തടയുന്ന എൻസൈമുകളിലിൽ വരുന്ന തകരാറാണ് ഈ അപൂർവ അവസ്ഥയിലേയ്ക്കു നയിക്കുന്നത് എന്നാണ് ആരോഗ്യ വിദഗ്ധർ പറയുന്നത് . ഇതേ തുടർന്നു സ്ത്രീ ശരീരവുമായി ജനിക്കുന്ന ഒരാൾക്കു പ്രായപൂർത്തിയാകുന്നതോടെ ടെസ്റ്റോസ്റ്റിറോണിന്റെ ഒഴുക്കു സംഭവിക്കുന്നു . ഇതോടെ പുരുഷ ജനനനേന്ദ്രിയം ഉണ്ടാകുകയും ശബ്ദത്തിൽ മാറ്റം വരുകയും ചെയ്യും . 1970 കളിൽ ഇവിടെ സന്ദർശിച്ച ഡോക്ടർ ജൂലിയാൻ ഇമ്പെറാറ്റോവാണ് ഈ അപൂർവ്വ സ്ഥിതിയേക്കുറിച്ച് ലോകത്തോട് ആദ്യമായി പറയുന്നത് . 40 വർഷം കഴിഞ്ഞു ഇത് ഒരു അത്ഭുതമായി തന്നെ തുടരുന്നു .


ആൻഡ്രോയ്ഡ് ശക്തിയുമായി നോക്കിയ തിരിച്ചുവരുന്നു . പുതിയ ഫ്ലാഗ്ഷിപ്പ് മോഡൽ നോക്കിയ 8 പുറത്തിറങ്ങി . ഇന്ന് വിപണിയിലുള്ള ഏതോരു മുൻനിര മോഡലിനെയും വെല്ലുന്ന പ്രത്യേകതകളുമായാണ് നോക്കിയ 8 എത്തിയിരിക്കുന്നത് . ആൻഡ്രോയ്ഡ് ന്യൂഗട്ട് ഒപ്പറേറ്റിംഗ് സിസ്റ്റത്തിലാണ് ഈ ഫോണിൻറെ പ്രവർത്തനം . ഇരട്ട ക്യാമറ എന്ന പ്രത്യേകതയും ഈ ഫോണിനുണ്ട് . ലണ്ടനിൽ നടന്ന ചടങ്ങിലാണ് നോക്കിയ 8 അവതരിപ്പിച്ചത് . കാൾ സീസ് ലെൻസോടെയുള്ള ഇരട്ടക്യാമറ നോക്കിയ 8ൻറെ മികവ് വർദ്ധിപ്പിക്കും എന്നാണ് നോക്കിയയുടെ അവകാശവാദം . കാൾ സീസുമായി ചേർന്ന് എച്ച്എംഡി ഗ്ലോബൽ പുറത്തിറക്കുന്ന ആദ്യ ഫോണാണ് നോക്കിയ 8.13 മെഗാപിക്സലിൻറെ ഇരട്ട ക്യാമറകളാണ് പിന്നിൽ . മുന്നിലും 13 മെഗാപിക്സൽ സെൻസർ തന്നെയാണ് . നോക്കിയ 8 ൽ സ്നാപ്ഡ്രാഗൻ 835 പ്രോസസറാണ് ഉപയോഗിച്ചിരിക്കുന്നത് . 64 ജിബി ഇൻറേണൽ സ്റ്റോറേജുള്ള ഹാൻഡ്സെറ്റ് ആൻഡ്രോയ്ഡ് ഒയും സപ്പോർട്ട് ചെയ്യുമെന്നാണ് അറിയുന്നത് . 5 . 3 ഇഞ്ച് 2കെ എൽസിഡി ഡിസ്പ്ലെയുളള ( ഗോറില്ല ഗ്ലാസ് 5 സുരക്ഷ ) ഹാൻഡ്സെറ്റിൻറെ റാം 4 ജിബിയാണ് . ബാറ്ററി ലൈഫ് 3090 എംഎഎച്ച് . നോക്കിയ 8ന് സ്പ്ലാഷ് പ്രൂഫ് ഫീച്ചറുമുണ്ട് . നോക്കിയ 8 സെപ്റ്റംബറോടെ രാജ്യാന്തര തലത്തിൽ വിൽപ്പനക്കെത്തും . ഏകദേശം 45,000 രൂപയ്ക്ക് ഇന്ത്യയിൽ ഒക്ടോബർ മുതൽ ഫോൺ ലഭിക്കുമെന്നാണ് പ്രതീക്ഷിക്കുന്നത് .


രൺബീർ കപൂർ , ഐശ്വര്യ റായ് , അനുഷ്ക ശർമ എന്നിവർ അഭിനയിച്ച ബിഗ്ബജറ്റ് ചിത്രം യെദിൽഹെ മുഷ്കിൽ റിലീസിന് മുന്നേതന്നെ വാർത്തയിൽ നിറയുകയാണ് . ചിത്രത്തിനെതിരെ എംഎൻഎസ് പ്രതിഷേധം അവസാനിച്ചതിന് പിന്നാലെയാണ് സെൻസർ ബോർഡ് പടത്തിൽ കത്രികവെച്ചു എന്ന വാർത്തയും പുറത്തുവരുന്നത് . സിനിമയിൽ അനുഷ്കയുടെ കഥാപാത്രമായ അലിസയുടെ ചുംബന രംഗങ്ങളാണ് പകുതിയിലധികം മുറിച്ചുമാറ്റിയത് . അഞ്ചിടങ്ങളിൽ സംഭാഷണങ്ങൾക്കും കത്രികവെച്ചിട്ടുണ്ട് . സിബിഎഫ്സി ചിത്രത്തിന് നൽകിയി സെൻസർ സർട്ടിഫിക്കറ്റിന്റെ പതിപ്പ് ഏഷ്യാനെറ്റ് ന്യൂസിന് കിട്ടി . സെൻസർ ബോർഡിന്റെ നിലപാടിനെതിരെ സംവിധായകൻ കരൺജോഹർ ഇതുവരെ പ്രതികരിച്ചിട്ടില്ല . അതേസമയം , യെ ദിൽ ഹെ മുഷ്കിൽ പ്രദർശിപ്പിച്ചാൽ തിയേറ്റർ അടിച്ചുതകർക്കുമെന്ന് പറഞ്ഞ എംഎൻഎസുമായി ചർച്ചനടത്തിയ മഹാരാഷ്ട്ര മുഖ്യമന്ത്രിയെ വിമർശിച്ച് നടി ഷബാന അസ്മി രംഗത്തെത്തി . തിയേറ്ററുകൾക്ക് സുരക്ഷയൊരുക്കുന്നതിന് പകരം രാജ് താക്കറെയെ വിളിച്ചുവരുത്തി ചർച്ചനടത്തിയ മുഖ്യമന്ത്രി ദേവേന്ദ്ര ഫട്നവിസിന്റെ നടപടി അപഹാസ്യമാണ് . ബിജെപി ഫട്നവിസിനോട് വിശദീകരണം ആവശ്യപ്പെടണം . രാജ്യസ്നേഹത്തിന്റെ വില അഞ്ചു കോടിയാണോ എന്നും ഷബാന അസ്മി ചോദിച്ചു . ഞാൻ രാജ്യസ്നേഹിയാണോ എന്ന് നിശ്ചിയിക്കണ്ടത് രാജ് താക്കറെ അല്ലെന്നും ശബാന അസ്മി തുറന്നടിച്ചു .


എല്ലാ ബാങ്കിങ് സേവനങ്ങൾക്കും ജിഎസ്ടി ഈടാക്കാനുളള കേന്ദ്ര സർക്കാർ തീരുമാനത്തെ തുടർന്ന് രാജ്യത്തെ ബാങ്കുകൾ സൌജന്യ സേവനങ്ങൾ നിർത്തലാക്കാനൊരുങ്ങുന്നു . ചെക്ക് ബുക്ക് , ഡെബിറ്റ് കാർഡ് തുടങ്ങിയ നിലവിലെ സൌജന്യ സേവനങ്ങൾക്കാണ് ഇനി മുതൽ ഉപഭോക്താക്കൾ പണം നൽകേണ്ടി വരുന്നത് . കഴിഞ്ഞ ആറ് വർഷത്തിനിടെ ഉപഭോക്താക്കൾക്ക് ബാങ്കുകൾ നൽകിവന്ന സൌജന്യ സേവനങ്ങൾക്ക് നികുതിയായി ഏകദേശം 40,000 കോടി രൂപ നൽകണമെന്ന് ആവശ്യപ്പെട്ടു കൊണ്ട് നികുതി വകുപ്പ് നേരത്തെ നോട്ടീസ് നൽകിയിരുന്നു . തുക അടയ്ക്കാൻ ബാങ്കുകൾ തയ്യാറാവാതിരുന്നതോടെ പിഴ ചുമത്തി വീണ്ടും നോട്ടീസ് നൽകി . ഇതോടെ , സൌജന്യമായി നൽകിവന്ന സേവനങ്ങൾക്ക് ഉപഭോക്താക്കളിൽ നിന്ന് ജിഎസ്ടി ഈടാക്കാൻ മിക്ക ബാങ്കുകളും തീരുമാനം എടുത്തതായാണ് ദേശീയ മാധ്യമ റിപ്പോർട്ടുകൾ . ബാങ്കിങ് സേവനങ്ങൾക്ക് 18 ശതമാനം ജിഎസ്ടി ചുമത്താനാണ് നേരത്തെ സർക്കാർ തീരുമാനിച്ചത് . നിലവിൽ മിനിമം ബാലൻസ് സൂക്ഷിക്കുന്ന അക്കൌണ്ടുകൾക്ക് ചെക്ക് ബുക്ക് , ഡെബിറ്റ് കാർഡ് , അഡീഷണൽ പാസ് ബുക്ക് എന്നിവ സൌജന്യമായാണ് രാജ്യത്തെ ബാങ്കുകൾ നൽകിയിരുന്നത് . തീരുമാനത്തിൽ നിന്ന് സർക്കാർ പിന്നോട്ട് പോയില്ലെങ്കിൽ അക്കൌണ്ട് ഉടമകൾ എല്ലാ ബാങ്കിങ് സേവനങ്ങൾക്കും ജിഎസ്ടി നൽകേണ്ടി വരും .


സ്മാർട്ട്ഫോണിലോ ടാബുകളിലോ സ്ഥിരമായി പോൺ വിഡിയോ കാണുന്നവർക്ക് പുതിയ മുന്നറിയിപ്പ് . ഓൺലൈനിൽ പോൺ സൈറ്റുകൾ സ്ഥിരമായി കാണുന്നവരുടെ സിസ്റ്റത്തിലെ വിലപ്പെട്ട രേഖകൾ ചോർത്തുന്ന പുതിയ പ്രോഗ്രാം ആണ് വെല്ലുവിളി സൃഷ്ടിക്കുന്നത് . കഴിഞ്ഞ ഒരു മാസത്തിൽ ഇത്തരം ഒരു മാൽവെയർ ലോകത്ത് എമ്പാടും പരക്കുന്നു എന്നാണ് സൈബർ സുരക്ഷ വൃത്തങ്ങളെ ഉദ്ധരിച്ച് ബ്രിട്ടീഷ് പത്രമായ എക്സ്പ്രസ് റിപ്പോർട്ട് ചെയ്യുന്നത് . പോൺ വൈറസ് സ്ഥിരം സന്ദർശിക്കുന്നതുമൂലം നാലിൽ ഒരു സ്മാർട്ട്ഫോണും വൈറസ് , മാൽവെയർ ആക്രമത്തിന് ഇരയാകാറുണ്ട് . ഭൂരിഭാഗം പോൺ വെബ്സൈറ്റുകളും വൈറസുകളുടെയും മാൽവെയറുകളുടെയും കേന്ദ്രമാണ് . ഇങ്ങനെ നിരന്തരം സന്ദർശിക്കുന്നവരുടെ ഡിവൈസിലേക്ക് ഉപയോക്താവ് അറിയാതെ തന്നെ ഇവ പ്രവേശിക്കുന്നു . അതായത് കംപ്യൂട്ടർ ഉപയോഗിച്ച് പോൺ കാണുന്നതിനെക്കാൾ അപകടമാണ് സ്മാർട്ട്ഫോൺ , ടാബ് ഉപയോഗിച്ച് അശ്ലീല വിഡിയോ കാണുന്നതെന്ന് ടെക് വിദഗ്ധർ പറയുന്നു . യൂറോപ്പിൽ അടുത്തിടെ വ്യാപകമായ മാൽവെയറിൻറെ ഉറവിടം റഷ്യയാണ് എന്നാണ് റിപ്പോർട്ട് . ഔദ്യോഗി ആവശ്യങ്ങൾക്കായുള്ള സിസ്റ്റങ്ങൾ പോൺ വീഡിയോകൾക്കായി ഉപയോഗിക്കരുത് എന്നാണ് പ്രധാനമായ പരിഹാര മാർഗ്ഗം .


സാധാരണയായി സംസ്ഥാനത്തെ വിവിധ കാർ ഡീലർമാർക്ക് കമ്പനികൾ വാഹനങ്ങൾ എത്തിക്കുന്നത് റോഡു മാർഗ്ഗം ട്രക്കിലൂടെയാണ് . ഈ രീതിക്ക് മാറ്റം വരികയാണ് എംപി ഡ്രസ്നൻ എന്ന ജർമ്മൻ നിർമ്മിത കാർ കാരിയർ ഷിപ്പിലൂടെ . ഇന്ന് എറണാകുളം വാർഫിലെത്തിയ കപ്പലിൽ 350 കാറുകളാണെത്തിയത് . നേരത്തെ വിദേശത്തേക്ക് കാറുകൾ കയറ്റുമതി ചെയ്യാനാണ് കപ്പലുകൾ ഉപയോഗിച്ചിരുന്നത് . രാജ്യത്തിനുള്ളിൽ ആദ്യമായാണ് ഇത്തരത്തിൽ ഈ സംവിധാനം പരീക്ഷിച്ചത് . 13 ഡെക്കുകളുള്ള കപ്പലിൽ 4300 കാറുകൾ കയറും . ഗുജറാത്ത് , ഹരിയാന , തമിഴ്നാട് കേരളം എന്നീ സംസ്ഥാനങ്ങളം ബന്ധിപ്പിച്ചാണ് സർവ്വീസ് . രാജ്യത്തെ പ്രമുഖ കാർ നിർമാതാക്കളായ ഹ്യുണ്ടായി , റെനോ , ഫോർഡ് , ഹോണ്ട , ടോയോട്ട എന്നീ കമ്പനികളുടെ കാറുകളാണ് കൊച്ചിയിലെത്തിയത് . കാറുകൾ സൂക്ഷിക്കാൻ നാലായിരം ചതരുശ്രമീറ്ററിൽ പോർട്ടിൽ സംവിധാനവും ഒരുക്കിയിരുന്നു . ഒരാഴ്ചക്കുള്ളിൽ കാറുകൾ ഇവിടെ നിന്നു മാറ്റും .


മാറിയ കാലത്ത് തമിഴ് സിനിമാപ്രേക്ഷകരുടെയും അഭിരുചി മാറുന്നു എന്നതിൻറെ തെളിവായിരുന്നു വിക്രത്തിൻറെ സാമി സ്ക്വയറിൻറെ ട്രെയ്ലറിന് ലഭിച്ച പ്രതികരണം . ഹരി സംവിധാനം ചെയ്യുന്ന ചിത്രത്തിൻറെ ട്രെയ്ലർ കണ്ടിട്ട് സൂര്യയുടെ സിങ്കം നാലാംഭാഗം പോലെ തോന്നുന്നല്ലോ എന്നാണ് തമിഴിലെയും മലയാളത്തിലെയുമൊക്കെ ട്രോൾ പേജുകൾ ഉയർത്തിയ ചോദ്യം . എന്നാൽ വിമർശകരുടെ മുന്നിലേക്ക് , തൻറെ വരാനിരിക്കുന്ന ഗൌതം വസുദേവ് മേനോൻ ചിത്രം ധ്രുവനച്ചത്തിരത്തിൻറെ പുതിയ തീയട്രിക്കൽ ടീസർ അവതരിപ്പിച്ചിരിക്കുകയാണ് വിക്രം . സാമി സ്ക്വയറിൽ അമാനുഷിക നായകനെയാണ് കണ്ടതെങ്കിൽ ഇവിടെ ഹോളിവുഡ് സിനിമകളെ ഓർമ്മിപ്പിക്കുന്ന ആക്ഷൻ രംഗങ്ങളാണ് . ധ്രുവനച്ചത്തിരത്തിൻറെ ടീസർ ലീക്കായെന്ന് ഇന്ന് രാവിലെ വാർത്തകൾ പുറത്തുവന്നിരുന്നു . പിന്നാലെയാണ് അണിയറക്കാർ തങ്ങളുടെ ട്വിറ്റർ പേജുകളിലൂടെ ഒഫിഷ്യലായി പുതിയ ടീസർ പുറത്തുവിട്ടിരിക്കുന്നത് . ചിത്രം എന്തുകൊണ്ട് വൈകുന്നു എന്നതിനുള്ള ഉത്തരവും ടീസർ പുറത്തുവിട്ടുകൊണ്ട് ഗൌതം മേനോൻ ട്വീറ്റ് ചെയ്തു . ഏതൊരു സിനിമയ്ക്കും അതിൻറേതായൊരു യാത്രയുണ്ട് . ഇതിനുമുണ്ട് അത്തരത്തിലൊന്ന് . കാഴ്ചപ്പാട് വലുതും വ്യത്യസ്തവുമാവുമ്പോൾ അതിൻറേതായ സമയമെടുക്കും . പെട്ടെന്ന് നടക്കില്ല . ഫൈനൽ ഷെഡ്യൂൾ ഇതിനകം ആരംഭിച്ചിട്ടുണ്ട് . ഗൌതം മേനോൻ ട്വിറ്ററിൽ കുറിച്ചു .